BOSE SOUNDTOUCH -LOPPUKÄYTTÄJÄN LISENSSISOPIMUS

Voimaantulopäivä: 26.1.2017

HUOMIO: LUE TÄMÄ ENNEN OHJELMISTON KÄYTTÖÄ.

Tämä loppukäyttäjän lisenssisopimus ("sopimus") on juridisesti sitova käyttäjän (joko yksittäinen henkilö tai yhteisö) ja Bose Corporationin ("Bose" tai "me") välinen sopimus, joka säätelee Bose® SoundTouch® -tuotteessa käytettävän ohjelmiston ("ohjelmisto") käyttöä. Ohjelmisto sisältää Bosen kehittämän SoundTouch®-laitteen ohjelmiston, SoundTouch®-sovellusohjelmiston ja SoundTouch®-käyttöliittymäohjelmiston. Ohjelmiston komponentteihin sisältyy myös muita kolmannen osapuolen ohjelmistoja ja laiteohjelmistoja (yhdessä "kolmannen osapuolen ohjelmisto"). Tämän sopimuksen ehtoja sovelletaan myös kolmansien osapuolien ohjelmistoihin, ellei niihin sovelleta erilaisia lisensointioikeuksia.  Termi "ohjelmisto" kattaa myös siihen liittyvät vianmääritystyökalut, tietovälineet, painotuotteet, verkko- ja muut sähköiset asiakirjat tai puhelimitse tai paikan päällä annettavan teknisen Bose® SoundTouch® -tukipalvelun.  

Ohjelmiston mukana voidaan toimittaa kirjallinen sopimuksen liite. Tämän sopimuksen ehtoja ja niiden mahdollisia muutoksia ja lisäyksiä sovelletaan myös ohjelmiston päivityksiin, kuten laiteohjelmistopäivityksiin, virheidenkorjauksiin, parannuksiin, laajennuksiin ja uusiin versioihin (yhteisnimitys: "päivitykset"), sekä Bosen ohjelmistolle mahdollisesti tarjoamiin lisäpalveluihin, ellei niihin sovelleta erilaisia lisensointi- tai palveluehtoja.  Tällöin sovelletaan erilaisia lisensointi- tai palveluehtoja.

Bose voi tehdä muutoksia tähän sopimukseen, jos ohjelmistosta julkaistaan uusia versioita (esim. ohjelmiston tai laiteohjelmiston päivityksiä). Jos muutoksia tehdään, Bose laatii uuden version sopimuksesta. Jos et hyväksy näitä muutoksia, älä käytä ohjelmiston uutta versiota.

HYVÄKSYT TÄMÄN SOPIMUKSEN EHDOT KÄYTTÄMÄLLÄ OHJELMISTOA. JOS ET HYVÄKSY EHTOJA, ÄLÄ KÄYTÄ OHJELMISTOA. KÄYTTÄMÄLLÄ OHJELMISTOA HYVÄKSYT MYÖS TIETTYJEN VERKKOTIETOJEN JA BOSE-TUOTETIETOJEN, MUUN MUASSA LAITTEEN KÄYTTÖTIETOJEN JA DIAGNOSTIIKKATIETOJEN, KERÄÄMISEN, LÄHETTÄMISEN, TALLENTAMISEN JA KÄYTTÄMISEN INTERNETIN KAUTTA BOSEN TAI SEN KUMPPANEINA TOIMIVIEN KOLMANNEN OSAPUOLEN PALVELUNTARJOAJIEN OMISTAMILLE TAI YLLÄPITÄMILLE PALVELIMILLE. TÄLLAINEN TOIMINTA SAATTAA JOISSAIN TAPAUKSISSA JOHTAA BOSEN TUOTTEIDEN OHJELMISTO- TAI -LAITEOHJELMISTOPÄIVITYSTEN AUTOMAATTISEEN LATAAMISEEN JA ASENTAMISEEN BOSE SOUNDTOUCH® -TUOTTEESEEN, TIETOKONEESEEN, ÄLYPUHELIMEEN, TABLETTILAITTEESEEN TAI MUUHUN MOBIILILAITTEESEEN SIITÄ ILMOITTAMALLA TAI ILMOITTAMATTA.

1. LISENSSIN MYÖNTÄMINEN Bose myöntää seuraavat oikeudet sillä ehdolla, että noudatat kaikkia tämän sopimuksen ehtoja:

1.1      KÄYTTÖ. Bose myöntää sinulle täten ei-yksinomaisen, rajoitetun oikeuden ohjelmiston henkilökohtaiseen, ei-kaupalliseen käyttöön SoundTouch®-tuotteessa ja tietokoneessa tai mobiililaitteissa. Saat käyttää ohjelmistoa vain ostamasi tai muutoin laillisesti haltuusi saamasi SoundTouch®-tuotteen yhteydessä, ellei tiettyjä kolmansien osapuolten ohjelmistokomponentteja koskevissa ehdoissa toisin mainita. Jos haluat käyttää ohjelmistoa kaupallisiin tarkoituksiin, tarvitset siihen Boselta erikseen pyydetyn kirjallisen luvan, ellei tiettyjä kolmansien osapuolten ohjelmistokomponentteja koskevissa ehdoissa toisin mainita. Tämä lisenssi myönnetään sillä ehdolla, että noudatat sopimuksen ehtoja. 

1.2      iOS-SOVELLUKSET Jos ohjelmisto on iOS-sovellus tai sisältää sellaisen, siihen sovelletaan seuraavia lisäehtoja: Bose myöntää sinulle ei-siirtokelpoisen rajoitetun oikeuden iOS-sovelluksen henkilökohtaiseen, ei-kaupalliseen käyttöön omistamissasi tai hallitsemissasi iOS-pohjaisissa laitteissa (mukaan lukien rajoituksetta iPhone-, iPad- ja iPod-laitteet) Apple Inc:n ("Apple") lisäehtojen sallimalla tai rajoittamalla tavalla. Lisäehdot ovat luettavissa osoitteessa http://www.apple.com/legal/itunes/us/terms.html. iPhone, iPad, iPod ja iPod touch ovat Applen rekisteröityjä tavaramerkkejä.1 Sinä hyväksyt ja Bose hyväksyy, että tämän sopimuksen osapuolia ovat sinä ja Bose, ei Apple, ja että Bosen ja Applen välillä Bose, ei Apple, vastaa yksin ohjelmistosta ja sen sisällöstä. Hyväksyt sen, että Apple ei ole velvollinen tarjoamaan minkäänlaisia ylläpito- tai tukipalveluita ohjelmistoon liittyen. Voit peruuttaa iOS-sovelluksen lisenssin ja saada mahdollisen ostohinnan takaisin kokonaan koska ja mistä syystä tahansa 90 päivän kuluessa alkuperäisestä lataamisesta. Voit tehdä tämän ilmoittamalla Applelle osoitteessa 
http://www.apple.com/legal/itunes/us/terms.html esitetyissä ehdoissa kuvatulla tavalla.

1.3	VIANMÄÄRITYSPALVELUT. Jos ohjelmisto sisältää koodia tukevia vianmääritys- ja virheraporttipalveluita, kuten Crashlytics, Inc:n tai muun kolmannen osapuolen vianmäärityspalvelujen tarjoajan ("vianmäärityspalvelujen tarjoaja") palveluita, sovelletaan seuraavia ehtoja. Vahvistat ja hyväksyt, että tämän sopimuksen osapuolia ovat vain Bose ja sinä, ei vianmäärityspalvelujen tarjoaja tai sellaisen maailmanlaajuiset tytäryhtiöt, ja että Bose, ei vianmäärityspalvelujen tarjoaja, vastaa yksin ohjelmistosta, mukaan lukien soveltuvin osin: (i) kaikki ohjelmistoon liittyvä ylläpito ja tuki, (ii) kaikki ohjelmistoon liittyvät suorat, epäsuorat tai lakisääteiset takuut ja (iii) kaikki ohjelmiston käytöstä aiheutuvat tai siihen liittyvät kiistat tai vaatimukset. Asuinmaastasi riippumatta valtuutat Bosen käyttämään tietojasi ja edelleen siirtämään ne tallennettaviksi Yhdysvaltoihin tai mihin tahansa muuhun maahan, jossa Bose tai vianmäärityspalvelujen tarjoaja toimii. Näiden maiden yksityisyys- ja tietosuojalait saattavat poiketa asuinmaasi lainsäädännöstä.

1.4	RAJOITUKSET.  Et saa kopioida, alilisensoida, siirtää tai muulla tavalla jakaa ohjelmistoa kolmannelle osapuolelle tai tehdä siitä jäljennöksiä, ellei tietyissä kolmannen osapuolen ohjelmistojen osissa ole muuta ilmoitettu. Et saa tehdä muutoksia, kääntää, purkaa osiin, ohjelmoida käänteisesti etkä takaisinkääntää ohjelmistoa tai sen osia ilman Bosen erikseen myöntämää kirjallista lupaa, ellei tietyissä kolmannen osapuolen ohjelmistokomponentteja koskevissa ehdoissa toisin mainita tai ellei sovellettava laki muuta erikseen salli, eikä sinulla ole liioin oikeutta valtuuttaa ketään muokkaamaan, purkamaan osiin, kääntämään tai kopioimaan ohjelmistoa. Huolimatta mistään edellä esitetyistä päinvastaisista lausunnoista voit siirtää ohjelmiston kolmannelle osapuolelle ohjelmiston sisältävän SoundTouch®-tuotteen lainmukaisen myynnin tai siirron yhteydessä mutta vain siinä tapauksessa että tämä kolmas osapuoli hyväksyy tämän sopimuksen ehdot. 

1.5	OIKEUKSIEN RAJOITUS. Mitään muita lisenssejä tai oikeuksia ei muodostu osallisuuden tai oikeuksien pidättämisen vuoksi tai muutoin, ellei tietyissä kolmannen osapuolen ohjelmistojen osissa ole muuta ilmoitettu. Bosen kanssa tekemäsi sopimuksen pohjalta ja ellei tietyissä kolmannen osapuolen ohjelmistojen osissa ole muuta ilmoitettu Bose pidättää kaikki sovellettavat oikeudet ohjelmiston patentteihin, tekijänoikeuksiin, tavaramerkkeihin ja liikesalaisuuksiin. Bose tai sen lisenssinantajat varaavat kaikki oikeudet, joita Bose ei ole tässä nimenomaisesti myöntänyt, eikä sinulle voi myöntää mitään muita lisenssejä tai oikeuksia osallisuuden tai oikeuksien pidättämisen vuoksi tai muuten.
	
2.	LANGATON YHTEYS, PÄIVITYKSET JA TIEDOT. 

2.1	LANGATON YHTEYS. Ohjelmisto luo SoundTouch®-tuotteen langattoman yhteyden käyttämällä Wi-Fi®-protokollaa ja joissakin tuoteversioissa Bluetooth- ja Airplay-protokollia.2 Ohjelmisto voi yhdistää SoundTouch®-tuotteen internetiin paikallisen Wi-Fi-tukiaseman, kuten reitittimen, kautta.  Näiden yhteystoimintojen suorittamiseksi ohjelmisto saattaa kerätä, määrittää, tallentaa, näyttää tai lähettää SoundTouch®-tuotteen langattoman yhteyden muodostamiseen, ylläpitämiseen ja käyttämiseen tarvittavia tietoja internetin kautta Bosen tai sen kumppaneina toimivien kolmannen osapuolen palveluntarjoajien omistamille tai ylläpitämille palvelimille. Näitä yhteystoimintoja ovat myös SoundTouch®-tuotteen ja tietokoneen tai mobiililaitteen välisen langattoman yhteyden muodostaminen ja ylläpitäminen Wi-Fi®-protokollan tai joissakin tapauksissa Bluetooth- tai Airplay-protokollan kautta. 

2.2	PÄIVITYKSET. Ohjelmisto saattaa tarkistaa, onko Bosen tai sen kolmannen osapuolen palveluntarjoajien omistamilla tai ylläpitämillä palvelimilla saatavana ohjelmistopäivityksiä. Jos päivityksiä on saatavana, ohjelmisto voi ladata ja asentaa ne automaattisesti siitä ilmoittamalla tai ilmoittamatta tai kysyä sinulta, haluatko ladata tai asentaa ne. Käyttämällä ohjelmistoa hyväksyt edellä kuvattujen tietojen keräämisen, siirtämisen, tallentamisen ja käyttämisen sekä SoundTouch®-tuotettasi koskevien päivitysten lataamisen ja asentamisen.

2.3	TIEDOT. Ohjelmisto voi kerätä, käyttää, tallentaa tai lähettää muun muassa seuraavia tietoja: (a) paikallisten langattomien tukiasemien IP-osoite, verkon nimi tai SSID, UUID ja kanava sekä niiden signaalin voimakkuus, verkon IP-osoitteet sekä joissakin tapauksissa GPS-sijainti, (b) ohjelmiston versio, SoundTouch®-tuotteen laiteohjelmistoversio, SoundTouch®-tuotteen malli, tunnus ja sarjanumero tai (c) SoundTouch®-tuotteeseen tai ohjelmistoon liittyvät laitteen käyttötiedot tai diagnostiikkatiedot. Näitä tietoja saatetaan tarvita tuotteen asennukseen, päivitysten lataamiseen ja asentamiseen, SoundTouch®-tuotteen toimintojen ylläpitämiseen, tuotteen ongelmien vianmääritykseen ja diagnosointiin, uusien tuoteominaisuuksien kehittämiseen ja testaamiseen tai teknisen tuen tai muiden palveluiden tarjoamiseen. Kaikkia ohjelmiston keräämiä, käyttämiä, tallentamia tai lähettämiä tietoja koskee Bose SoundTouch® -tietosuojakäytäntö, joka on luettavissa täällä: [Include Link]. 

3. VELVOITTEESI 

3.1	SALLITUT KÄYTTÖKOHTEET Suostut käyttämään ohjelmistoa (a) vain tässä sopimuksessa mainittuihin tarkoituksiin (b) noudattamalla lakeja, määräyksiä ja lainkäyttöalueella yleisesti hyväksyttyjä käytäntöjä, kuten ohjelmiston vientiä Yhdysvalloista ja muista maista säätelevää lainsäädäntöä. Suostut olemaan käyttämättä ohjelmistoa millään tavalla, joka häiritsee, vaurioittaa tai luvatta käyttää esimerkiksi Bosen, Applen tai minkä tahansa langattoman viestintäoperaattorin palveluita, verkkoja tai muita minkä tahansa kolmannen osapuolen kohteita tai palveluita tai keskeyttää niiden toiminnan. 

3.2	SISÄLTÖSI Jos käytät ohjelmistoa omistamasi ja haltuusi saamasi sisällön, kuten tekijänoikeuksien suojaamien musiikkitiedostojen esittämiseen, lähettämiseen tai käsittelemiseen muulla tavalla, vakuutat Boselle, että omistat tällaisen sisällön tai että oikeutesi ja lisenssisi riittävät tällaisen sisällön esittämiseen, lähettämiseen tai käsittelemiseen muulla tavalla. Hyväksyt lisäksi sen, että olet yksinomaan vastuussa mistä tahansa tämän sopimuksen mukaisten velvollisuuksiesi, kolmansien osapuolien kanssa tehtyjen sovellettavien sopimusten tai käyttöehtojen rikkomisesta tai sovellettavan lain tai säädöksen rikkomisesta sekä tällaisten rikkomusten seurauksista (mukaan lukien mikä tahansa Bosen tai kolmannen osapuolen kärsimä katoaminen tai vaurio). Hyväksyt myös sen, ettei Bose ole vastuussa mistään edellä mainituista rikkomuksista tai seurauksista sinulle tai millekään kolmannelle osapuolelle. 

3.3	KOLMANNEN OSAPUOLEN SISÄLTÖPALVELUIDEN KÄYTTÄMINEN Jos käytät ohjelmistoa kolmannen osapuolen kehittämien sovellusten tai palveluiden käyttämiseen, kuten musiikkisisällön suoratoistamiseen, tai jos käytät kolmannen osapuolen käyttöön antamia tietoja, sisältöä tai resursseja, hyväksyt sen, että Bose ei vastaa näistä sovelluksista, palveluista, tiedoista, sisällöstä tai resursseista. Hyväksyt sen, että kaikki tiedot, sisältö tai resurssit, joita käytät tällaisten kolmannen osapuolen sovellusten kautta, ovat pelkästään niiden kehittäjän vastuulla ja että Bose ei vastaa menetyksistä tai vahingoista, joita voi aiheutua tällaisten kolmannen osapuolen sovellusten, tietojen, sisällön tai resurssien käyttämisestä. Huomaa, että kolmannen osapuolen sovelluksen kautta saadut tiedot, palvelut, sisältö ja resurssit voivat olla tekijänoikeussuojan alaisia. Palveluntuottajat tai niitä edustavat henkilöt tai yritykset voivat omistaa nämä tekijänoikeudet. Et saa tehdä muutoksia, vuokrata, lainata, myydä, jaella tai luoda johdannaisia tällaisista tiedoista, palveluista, sisällöstä tai resursseista etkä niiden osista ilman oikeuksien omistajan nimenomaisesti myöntämää lupaa. Hyväksyt sen, että kolmannen osapuolen sovellusten, tietojen, palveluiden, sisällön tai resurssien käyttäminen voi edellyttää erillisten sinua ja kolmatta osapuolta sitovien ehtojen täyttämistä. Tällöin tämä sopimus ei vaikuta juridiseen suhteeseesi näihin kolmansiin osapuoliin.   

4.	EHDOT JA VOIMASSAOLON PÄÄTTYMINEN Tämä sopimus pysyy voimassa, kunnes sinä irtisanot tai Bose irtisanoo sen. Voit irtisanoa tämän sopimuksen lopettamalla ohjelmiston käyttämisen. Huolimatta mistään edellä esitetyistä päinvastaisista lausunnoista ja ellei tietyissä kolmannen osapuolen ohjelmistojen osissa ole muuta ilmoitettu oikeutesi käyttää ohjelmistoa tämän sopimuksen pohjalta päättyy automaattisesti, jos et ota huomioon sopimukseen perustuvia käyttämisen rajoituksia tai täytä sopimusperäisiä velvoitteitasi. Bose voi oman harkintansa mukaisesti antaa kirjallisen kehotuksen korjata laiminlyönti joko heti tai enintään kolmenkymmenen (30) päivän kuluessa kehotuksen saamisesta Boselta. Jos sopimus irtisanotaan, sinun on lopetettava tämän ohjelmiston käyttö ja hävitettävä kaikki ohjelmiston täydelliset ja osittaiset kopiot, ellei tiettyjä kolmansien osapuolten ohjelmistokomponentteja koskevissa ehdoissa toisin mainita. Jos Bose pyytää todistusta ohjelmiston käyttämisen lopettamisesta, suostut antamaan sellaisen. Bose voi irtisanoa tämän sopimuksen myös silloin, jos sovellettava laki sitä edellyttää.

5.	SIIRTÄMISEN RAJOITTAMINEN Ohjelmistoa ja tätä sopimusta ei saa siirtää, alilisensoida, myydä, luovuttaa tai siirtää muulla tavoin tai luovuttaa seuraajalle joko vapaaehtoisesti tai lainsäädännön vuoksi ilman Bosen etukäteen myöntämää kirjallista suostumusta, ellei tietyissä kolmannen osapuolen ohjelmistojen osissa ole muuta ilmoitettu. Kaikki tätä määräystä rikkovat väitetyt siirrot tai olettamukset ovat mitättömiä.

6.	IMMATERIAALIOIKEUDET Ohjelmisto on suojattu tekijänoikeuslaeilla, kansainvälisillä tekijänoikeussopimuksilla ja muilla aineettoman omaisuuden oikeuksilla. Tämä ohjelmisto on lisenssi. Sitä ei ole myyty. Bosen kanssa tekemäsi sopimuksen pohjalta ymmärrät, että ohjelmisto sisältää Bosen omistamia luottamuksellisia tietoja ja arvokkaita liikesalaisuuksia, jotka Bose antaa käyttöösi luottaen siihen, että käytät niitä vain tässä sopimuksessa sallitulla tavalla. Ohjelmiston kaikki oikeudet, kopiot, tekijänoikeudet, liikesalaisuudet ja muut aineettomat tai muut oikeudet, lukuun ottamatta tämän sopimuksen nojalla sinulle myönnettyjä rajoitettuja oikeuksia ja tietyissä kolmannen osapuolen ohjelmistojen osissa myönnettyjä oikeuksia, jäävät Bosen omaisuudeksi. Tätä ohjelmistoa ei saa myydä, jaella eikä sisällyttää muiden tuotteiden toimituksiin.  Jos ohjelmisto sisältää iOS-sovelluksen, Bose eikä Apple on vastuussa iOS-sovellukseen kohdistuvan kolmannen osapuolen esittämän ja immateriaalioikeuksiensa loukkaamista koskevan väitteen tutkinnasta, oikeudellisesta puolustuksesta, sovittelusta ja ratkaisemisesta. 

7.	TAKUUN RAJOITUKSET OHJELMISTO JA SIIHEN LIITTYVÄT PALVELUT ANNETAAN KÄYTTÖÖN SELLAISINAAN. BOSE TÄTEN KIISTÄÄ KAIKKI TAKUUT, ESIMERKIKSI ILMAISTUT, YMMÄRRETYT, MÄÄRÄYKSIIN PERUSTUVAT JA MUUT TAKUUT, MUKAAN LUETTUNA MYYNTIKELPOISUUTTA, TIETTYYN TARKOITUKSEEN SOPIVUUTTA TAI OIKEUKSIEN LOUKKAAMATTOMUUTTA KOSKEVAT YMMÄRRETYT TAKUUT TAI EHDOT, ELLEI TIETYISSÄ KOLMANNEN OSAPUOLEN OHJELMISTOJEN OSISSA OLE MUUTA ILMOITETTU. BOSE EI VARSINKAAN TAKAA, ETTÄ SE PYSTYY ANTAMAAN TEKNISTÄ TUKEA TAI MUITA PALVELUITA. BOSE EI TAKAA, ETTÄ OHJELMISTOSSA KÄYTETYT TIEDOT TAI SEN SISÄLTÄMÄT PALVELUT OVAT VIRHEETTÖMIÄ, ETTÄ OHJELMISTON TAI SIIHEN LIITTYVIEN PALVELUIDEN KÄYTTÄMINEN EI AIHEUTA TIETOJEN KATOAMISTA EIKÄ HEIKENNÄ VERKKOSI TAI TIETOKONEJÄRJESTELMIEN TURVALLISUUTTA, ETTÄ OHJELMISTO TOIMII KESKEYTYKSETTÄ, ETTÄ OHJELMISTO TÄYTTÄÄ VAATIMUKSESI TAI SOVELTUU TIETTYIHIN TARKOITUKSIIN. BOSE EI TAKAA, ETTÄ SE TAI KOLMAS OSAPUOLI PYSTYY ANTAMAAN TUKIPALVELUITA OHJELMISTOA VARTEN. SUOSTUT SIIHEN, ETTÄ KÄYTÄT OHJELMISTOA SEKÄ SEN TUKI- JA MUITA PALVELUITA TÄYSIN OMALLA VASTUULLASI. Ilmaistujen takuiden sulkemista pois ei hyväksytä tietyissä osavaltioissa. Niissä ne ovat voimassa lain sallimissa rajoissa. Jos ohjelmisto sisältää iOS-sovelluksen ja iOS-sovelluksen takuu ei täytä lain vaatimuksia, voit ilmoittaa asiasta Applelle. Tällöin Apple hyvittää iOS-sovelluksesta maksamasi ostohinnan, mutta Applella ei ole muita takuuvelvoitteita iOS-sovelluksen suhteen. Bose on yksin vastuussa muista vaatimuksista, menetyksistä, korvauksista, vaurioista, kustannuksista ja kuluista, jotka aiheutuvat takuun lainvastaisuudesta. Voit pyytää hyvitystä ilmoittamalla Applelle osoitteessa 
http://www.apple.com/legal/itunes/us/terms.html näkyvissä ehdoissa kuvatulla tavalla. 

8.	KORVAUSVELVOITE  Suostut puolustamaan Bosea, sen kumppaneita, Bosen tai sen kumppaneiden johtoa, osakkaita, henkilöstöä, työntekijöitä, alihankkijoita, toimittajia tai edustajia kaikkia sellaisia menetyksiä, vaatimuksia, vaurioita, korvausvaatimuksia ja/tai kohtuullisia kustannuksia (mukaan lukien kohtuulliset lakimiehen, kirjanpitäjän ja muiden asiantuntijoiden kulut ja tutkimus- ja käräjöintikulut), jotka aiheutuvat mistään rikkomuksestasi tämän sopimuksen velvollisuuksia kohtaan tai ovat muuten seurausta ohjelmiston käytöstäsi, väärinkäytöstäsi tai kyvyttömyydestäsi käyttää ohjelmistoa. Hyväksyt myös sen, etteivät edellä mainitut tahot ole vastuussa mistään tällaisista menetyksistä, vaatimuksista, vaurioista, korvausvaatimuksista ja/tai kohtuullisista kustannuksista.

9.	VASTUUNRAJOITUKSET 

9.1	BOSE, SEN TYTÄRYHTIÖT, LISENSSINANTAJAT, TAVARANTOIMITTAJAT TAI KYSEISTEN YHTIÖIDEN JOHTAJAT, HALLITUKSEN JÄSENET, OSAKKEENOMISTAJAT, HENKILÖSTÖ, ALIHANKKIJAT, TAVARANTOIMITTAJAT TAI EDUSTAJAT (YHTEISNIMITYS: ”BOSE-KUMPPANIT”) EIVÄT OLE VASTUUSSA SINULLE TAI KOLMANNELLE OSAPUOLELLE AIHEUTUNEISTA EPÄSUORISTA, SATUNNAISISTA, ERITYISISTÄ, VÄLILLISISTÄ, RANGAISTUKSELLISISTA TAI VAROITTAVISTA VAHINGOISTA, MUKAAN LUKIEN VOITTOJEN, TUOTTOJEN, ODOTETTUJEN SÄÄSTÖJEN, LIIKEARVON TAI LIIKEVAIHDON MENETYKSET, JOIDEN SYYNÄ ON TÄMÄ SOPIMUS TAI OHJELMISTON TAI SIIHEN LIITTYVIEN PALVELUIDEN KÄYTTÖ, VÄÄRINKÄYTTÖ TAI KYVYTTÖMYYS KÄYTTÄÄ NIITÄ, RIIPPUMATTA SIITÄ, PERUSTUUKO VASTUU ESIMERKIKSI SOPIMUKSEEN, TAKUUSEEN, OIKEUDENLOUKKAUKSEEN TAI MUUHUN JA VAIKKA BOSE TAI BOSE-KUMPPANIT OLISIVAT TIETOISIA TAI NIILLE OLISI ILMOITETTU TÄLLAISEN VAHINGON MAHDOLLISUUDESTA.  

9.2	BOSEN TAI SEN KUMPPANIEN VASTUU SINUA TAI KOLMANSIA OSAPUOLIA KOHTAAN VAURIOISTA, JOTKA OVAT AIHEUTUNEET TÄSTÄ SOPIMUKSESTA TAI OHJELMISTAN TAI SIIHEN LIITTYVIEN PALVELUIDEN KÄYTTÄMISESTÄ, VÄÄRINKÄYTÖSTÄ TAI KYVYTTÖMYYDESTÄ KÄYTTÄÄ NIITÄ, ON ENINTÄÄN (A) MAHDOLLINEN OHJELMISTON LISENSSISTÄ MAKSAMASI SUMMA TAI (B) KYMMENEN YHDYSVALTOJEN DOLLARIA RIIPPUMATTA SIITÄ, PERUSTUUKO VASTUU ESIMERKIKSI SOPIMUKSEEN, TAKUUSEEN TAI DELIKTIVASTUUSEEN, VAIKKA BOSE TAI SEN KUMPPANIT OLISIVAT TIETOISIA TÄLLAISEN VAHINGON MAHDOLLISUUDESTA TAI HEITÄ OLISI VAROITETTU SIITÄ.

9.3	TÄSSÄ KOHDASSA 9 ESITETYT RAJOITUKSET JÄÄVÄT VOIMAAN RAJOITETUSTA KORVAUKSESTA RIIPPUMATTA. RISKIEN JAKAUTUMINEN OSAPUOLIEN VÄLILLÄ NÄKYY TÄMÄN SOPIMUKSEN POHJALTA MAKSETTAVISSA SUMMISSA. Satunnaisten tai johdannaisten vaurioiden rajoittamista tai poissulkemista ei hyväksytä tietyissä osavaltioissa. Niissä ne ovat voimassa lain sallimissa rajoissa.

9.4	Jos ohjelmisto on iOS-sovellus tai sisältää sellaisen, sinä ja Bose hyväksytte, että on Bosen, ei Applen, vastuulla vastata iOS-sovellukseen tai sen hallussapitoon ja/tai käyttöön liittyvään vaatimukseesi tai kolmannen osapuolen esittämään vaatimukseen, mukaan lukien rajoituksetta (i) tuotevastuuvaatimukset, (ii) vaatimukset, joiden mukaan iOS-sovellus ei täytä lakiin tai säädöksiin perustuvia vaatimuksia ja (iii) kuluttajansuoja- tai vastaavaan lainsäädäntöön perustuvat vaatimukset.

10.	LUOTTAMUKSELLISUUS  Jos valtion virasto pyytää tai vaatii sinua kopioimaan, siirtämään, ohjelmoimaan käänteisesti tai purkamaan ohjelmiston tai muutoin paljastamaan sen sisältöä tai sinua pyydetään tai vaaditaan tekemään näin juridisen tai hallinnollisen prosessin vuoksi, suostut ilmoittamaan asiasta Boselle kirjallisesti mahdollisimman pian lukuun ottamatta sellaisia kolmannen osapuolen ohjelmistoja, joihin sovelletaan vapaita tai avoimen lähdekoodin käyttöoikeuksia. Tällöin Bosella on oikeus vastustaa sisällön paljastamista, pyytämään turvaamistoimia, ehdottaa vaihtoehtoista menettelyä tai luopua tähän sopimukseen perustuvista oikeuksistaan. Jos tällaista turvaamistointa tai muuta apukeinoa ei hankita tai Bose luopuu tähän sopimukseen perustuvista oikeuksistaan, saat paljastaa ohjelmiston osia vain lain edellyttämässä laajuudessa ja sinun on varmistettava kaikin keinoin, että ohjelmiston paljastettavia osia käsitellään luottamuksellisesti.

11.	Kolmansien osapuolten ohjelmisto  Tämän ohjelmiston sisältämä kolmannen osapuolien ohjelmisto on suojattu Bose Corporationin kolmansien osapuolien lisensseillä. Niiden ehdot eroavat tämän sopimuksen sisällöstä. Kuvaus ohjelmiston sisältämistä kolmannen osapuolen ohjelmiston osista on tämän sopimuksen liitteessä A.

12.	YLEISET JA MUUT EHDOT

12.1.	KIELTOTUOMIO JA KOHTUULLINEN KORVAUS Ymmärrät, että lainsäädännön pohjalta maksettavat korvaukset eivät riitä suojaamaan Bosea todelliselta tai uhatulta tämän sopimuksen rikkomiselta. Siksi sitoudut siihen, että et vastusta Bosen saamien korvauksien kohtuullistamista (jos todisteita todellisista vaurioista ei ole), jos rikkomus tapahtuu tai sillä uhataan (niiden korvauksien lisäksi, joihin Bose voi olla oikeutettu). Hyväksyt lisäksi maksamaan Boselle kaikki tämän sopimuksen toimeenpanoa koskevat kulut ja kustannukset (mukaan lukien lakimiehen, kirjanpitäjän ja muiden asiantuntijoiden kustannukset)

12.2	SOVELLETTAVA LAKI  Kaikki tämän sopimuksen sisältöä koskevat tai siihen liittyvät sopimusten osapuolten väliset riidat käsitellään osavaltion ja liittovaltion lakien mukaisesti Commonwealth of Massachusettsin osavaltion tuomioistuimessa lukuun ottamatta seuraavia poikkeustapauksia: (i) sopimuksen lainvastaisuuden selvittäminen, (ii) kansainvälisen tavaran kauppaa koskevista sopimuksista tehty Yhdistyneiden Kansakuntien yleissopimus, (iii) vuoden 1974 sopimus kansainvälisen kaupan vanhentumisajasta ja (iv) vuoden 1974 sopimusta muokkaava, Wienissä 11.4.1980 laadittu protokolla. Suostut siihen, että tämän sopimuksen vuoksi voidaan nostaa kanne vain Bostonissa Massachusettsissa sijaitsevassa osavaltion tai liittovaltion tuomioistuimessa. Osapuolet peruuttamattomasti ja ilman ehtoja myöntävät tällaisen tuomioistuimen toimivallan.  Edellä todetusta huolimatta (a) jos jokin pätevä muualla toimiva tuomioistuin päättää, että tähän sopimukseen ei sovelleta Massachusettsin lainsäädäntöä, osapuolet suostuvat siihen, että tähän sopimukseen sovelletaan sen toisen lainkäyttöalueen lainsäädäntöä sen sallimissa rajoissa, josta tämä ohjelmisto alun perin hankittiin, ja että (b) jos asuinmaasi paikallinen lainsäädäntö ei salli ulkomaisen lainsäädännön soveltamista tähän sopimukseen, osapuolet suostuvat siihen, että sopimukseen sovelletaan paikallista lainsäädäntöä.

12.3	EHTOJEN PÄTEVYYS Jos tämän sopimuksen jokin ehto, säännös tai niiden osa osoittautuu laittomaksi tai toimeenpanokelvottomaksi, niillä ei katsota olevan vaikutusta mutta niistä poiketen tämän lisenssisopimuksen muut osat jäävät voimaan kokonaisuudessaan.

12.4	ILMOITUKSET Kaikki Boselle lähetettävät ilmoitukset tai muu viestintä, jota tämä sopimus edellyttää tai johon tämä sopimus antaa luvan, katsotaan toimitetuksi kelvollisella tavalla, jos toimitus on tehty henkilökohtaisesti tai lähetetty kirjattuna ja ennalta maksettuna postitoimituksena osoitteeseen Bose Corporation, The Mountain, Framingham, MA 01701; Attn: Legal Department.

12.5 LUOPUMINEN Jos jotain tämän sopimuksen ehtoa ei panna täytäntöön tai sen täytäntöönpano myöhästyy, se ei merkitse oikeuksista luopumista. Tähän sopimukseen pohjautuvaan oikeudesta luopumisen ei voida katsoa olevan suostumus muista oikeuksista luopumiseen. Oikeuksista luopumisen katsotaan olevan voimassa vain, jos oikeuksien kohteena oleva taho on itse kirjallisesti ja allekirjoituksellaan luopumisen hyväksynyt.

12.6 KOKO SOPIMUS Osoitat lukeneesi tämän sopimuksen, ymmärtäneesi sen ja hyväksyväsi sen ehdot. Hyväksyt sen, että tämä sopimus on ainoa ja koko osapuolten välinen sopimus. Se syrjäyttää kaikki esitetyt ja aiemmat suulliset tai kirjalliset sopimukset sekä kaiken muun osapuolten tämän sopimuksen asiaa koskevan viestinnän, ellei tiettyjen kolmannen osapuolen ohjelmistojen osien erilaisissa lisensointiehdoissa ole muuta ilmoitettu. Tämän sopimuksen osapuolten välillä ei ole mitään aiempia sitoumuksia, vakuuksia tai sopimuksia. 

12.7	VIENTIRAJOITUKSET Sitoudut noudattamaan Yhdysvalloissa ja muissa maissa voimassaolevia vientilakeja. Sitoudut olemaan viemättä tai siirtämättä ohjelmistoa hankkimatta ensin kaikki tarvittavia vientilisenssejä ja asiakirjoja.

12.8	YHDYSVALTOJEN VALTIONHALLINNON OIKEUDET Ohjelmiston käyttämiselle, toisintamiselle ja julkistamiselle Yhdysvaltojen valtionhallinnossa on asetettu seuraavat rajoitukset: DFARS 227.7202-1(a) ja 227.7202-3(a) (1995), DFARS 252.227-7013(c)(1)(ii) (lokakuu 1988), FAR 12.212(a) (1995), FAR 52.227-19 tai FAR 52.227-14 (ALT III) soveltuvin osin.  	

12.9	JÄÄMINEN VOIMAAN Hyväksyt, että lukuun ottamatta osan 1 määräyksiä kaikki muut tämän sopimuksen osat jäävät voimaan tämän sopimuksen vanhenemisen tai päättymisen jälkeen.

LIITE A

KOLMANSIA OSAPUOLIA KOSKEVAT ILMOITUKSET

Bose® SoundTouch® -tuotteesi ohjelmisto sisältää osia, joiden tekijänoikeuden omistaa Bose Corporation ("BOSE"). Ohjelmisto sisältää myös kolmannen osapuolen moduuleita. Niiden laatijat omistavat niiden tekijänoikeudet. Joitakin näistä moduuleista käytetään niiden alkuperäisessä muodossa. Bose on tehnyt joihinkin muutoksia.  Lisäksi joihinkin kolmannen osapuolen ohjelmistojen moduuleihin sovelletaan niin kutsuttua vapaata tai avoimen lähdekoodin ohjelmiston käyttölupaa. Tietyt vapaat tai avoimen lähdekoodin ohjelmiston käyttöluvat antavat sinulle tiettyjä oikeuksia saada ja käyttää ohjelmistossa käytettyjen joidenkin kolmannen osapuolen ohjelmistojen moduulien lähdekoodin kopio Tällaisia ovat esimerkiksi GNU General Public License version 2 ja GNU Lesser General Public License version 2.1. Niin kutsutut vapaat tai avoimen lähdekoodin ohjelmiston käyttöluvat on kuvattu yleisesti osoitteissa www.fsf.org ja www.osi.org.

Jos haluat kopion ohjelmistossa käytettyjen kolmannen osapuolien ohjelmistojen lähdekoodimoduuleista, joita sinulla on oikeus pyytää Boselta, lähetä kirjallinen pyyntö, josta käy ilmi Bose® SoundTouch® -tuotteesi nimi, malli ja sarjanumero (tarpeen mukaan ja mikäli sellainen on saatavilla) seuraavaan osoitteeseen: Licensing Manager, Bose Corporation, The Mountain, Mailstop 6A2 Framingham, MA 01701-9168, USA. 

Bose toimittaa kolmannen osapuolen moduulien lähdekoodin levyllä, muistitikulla tai muulla yleisesti käytetyllä tietovälineellä. Bose voi veloittaa tietovälineestä, kuljetuksesta ja käsittelystä aiheutuneet kohtuulliset kustannukset. Tämä tarjous on voimassa kolme (3) vuotta tämän ohjelmiston hankkimisesta Boselta. Kolmannen osapuolen ohjelmistomoduulien lähdekoodi annetaan käyttöön sellaisenaan ilman mitään esimerkiksi ilmaistua tai ymmärrettyä takuuta. Bose nimenomaisesti kiistää olevansa vastuussa mistään vahingoista tai menetyksistä, jotka aiheutuvat kolmansien osapuolien ohjelmakoodimoduulien käyttämisestä, väärinkäytöstä tai kyvyttömyydestä käyttää niitä.

Voit lukea tämän sopimuksen asennettuasi Bose SoundTouch® -sovellusohjelmiston tietokoneeseen tai mobiililaitteeseen valitsemalla ohjelmistossa Explore (Tutki) > Settings (Asetukset) > About (Tietoja) > Legal (Juridiset asiat).  Siellä näet myös ohjelmistossa käytetyt kolmansien osapuolien moduulit ja niiden lisenssit.

1. AirPlay, iPad, iPhone ja iPod Touch ovat Yhdysvalloissa ja muissa maissa rekisteröityjä tavaramerkkejä.
2. Wi-Fi on Wi-Fi Alliancen rekisteröimä tavaramerkki. Bluetooth on Bluetooth SIG, Inc:n rekisteröity tavaramerkki.