BOSE SOUNDTOUCH SLUTBRUGERLICENSAFTALE (“EULA”)

Ikrafttrædelsesdato: 26. januar 2017

BEMÆRK: LÆS FØLGENDE INDEN BRUG AF SOFTWAREN.

Denne Slutbrugerlicensaftale (herefter "EULA") er en juridisk bindende aftale mellem dig, enten en enkeltperson eller en enkelt enhed, og Bose Corporation (herefter "Bose" eller "vi"), som regulerer din brug af den software, der styrer dit Bose® SoundTouch®-produkt ("Software”). Softwaren omfatter SoundTouch®-produktsoftware, SoundTouch®-programsoftware og SoundTouch®-brugergrænsefladesoftware udviklet af Bose. Softwaren indeholder også anden tredjepartssoftware og -firmware som f.eks. komponenter (samlet herefter "Tredjepartssoftware"). Vilkårene i nærværende EULA gælder også for Tredjepartssoftware, medmindre sådan Tredjepartssoftware er underlagt separate licenseringsrettigheder som angivet i det følgende.  Betegnelsen "Software" skal også anses for at inkludere eventuelle tilknyttede diagnosticeringsværktøjer, medier, trykte materialer, onlinedokumentation eller anden elektronisk dokumentation eller tekniske supporttjenester (telefonbaseret eller på stedet), som distribueres eller stilles til rådighed i forbindelse med dit Bose® SoundTouch®-produkt.  

En skriftlig tilføjelse eller et skriftligt tillæg til nærværende EULA kan ledsage Softwaren. Vilkårene i nærværende EULA og eventuelle tilføjelser eller tillæg dertil skal også være gældende for eventuelle efterfølgende opdateringer af Softwaren, herunder, men ikke begrænset til, firmwareopdateringer, rettelser af softwarefejl, patches, opdateringer, forbedringer og nye versioner af Softwaren (samlet herefter "Opdateringer") og for yderligere tjenester, som Bose muligvis stiller til rådighed for dig i forbindelse med Softwaren, medmindre der gælder separate licenserings- eller tjenestevilkår for disse elementer.  I så fald skal disse separate licenserings- eller tjenestevilkår være gældende.

Bose kan udvide eller ændre nærværende EULA, hvis der distribueres nye versioner af Softwaren til dig (dvs. software- eller firmwareopgraderinger). Når disse tilføjelser eller ændringer foretages, sørger Bose for, at en ny version af EULA'en er tilgængelig for dig. Hvis du ikke kan acceptere disse tilføjelser eller ændringer, må du ikke bruge de(n) tilhørende nye version(er) af Softwaren.

VED AT BRUGE SOFTWAREN ACCEPTERER DU AT VÆRE UNDERLAGT VILKÅRENE I NÆRVÆRENDE EULA. HVIS DU IKKE ØNSKER AT ACCEPTERE VILKÅRENE, SKAL DU UNDLADE AT BRUGE SOFTWAREN. DIN BRUG AF SOFTWAREN FUNGERER OGSÅ SOM DIT SAMTYKKE TIL INDSAMLING, OVERFØRSEL, OPBEVARING OG BRUG AF VISSE STANDARDNETVÆRKSOPLYSNINGER OG BOSE-PRODUKTOPLYSNINGER, HERUNDER UDEN BEGRÆNSNING BRUG AF DATA OG DIAGNOSTISKE DATA, VIA INTERNETTET TIL SERVERE, DER EJES ELLER DRIVES AF BOSE ELLER DETS ASSOCIEREDE TREDJEPARTSUDBYDERE AF TJENESTER. SÅDANNE AKTIVITETER KAN I VISSE TILFÆLDE MEDFØRE AUTOMATISK DOWNLOAD OG INSTALLATION, MED ELLER UDEN MEDDELELSE TIL DIG, AF SOFTWARE- ELLER FIRMWAREOPDATERINGER TIL BOSE-PRODUKTER PÅ DIT BOSE SOUNDTOUCH®-PRODUKT ELLER DIN COMPUTER, SMARTPHONE, TABLET ELLER ANDEN MOBILENHED.

1. LICENSTILDELING. Bose tildeler dig følgende rettigheder, forudsat at du overholder alle vilkår og betingelser i nærværende EULA:

1.1 BRUG. Bose tildeler dig herved en ikke-eksklusiv begrænset licens til udelukkende at bruge Softwaren i SoundTouch®-produktet og på din pc eller dine mobilenheder til din personlige, ikke-kommercielle brug. Medmindre andet er udtrykkeligt angivet i tilfælde af visse Tredjepartssoftware-komponenter, må du kun bruge Softwaren i forbindelse med betjening af det SoundTouch®-produkt, du har købt eller på anden måde lovligt har fået overdraget. Hvis du ønsker at bruge Softwaren til kommercielle formål, skal du have en særskilt skriftlig tilladelse fra Bose, undtagen som ellers udtrykkeligt angivet i tilfælde af visse Tredjepartssoftware-komponenter. Denne licenstildeling er underlagt og betinget af din overholdelse af de vilkår og begrænsninger, der er angivet i nærværende EULA. 

1.2      iOS-PROGRAMMER. Hvis Softwaren indeholder et iOS-program, gælder følgende yderligere vilkår for iOS-programmet: Bose tildeler dig en uoverdragelig, begrænset licens til brug af iOS-programmet til personlig, ikke-kommerciel brug på en hvilken som helst iOS-baseret enhed (herunder, men ikke begrænset til, iPhone-, iPad- og iPod-enheder), som du ejer eller kontrollerer, og som tilladt i og begrænset af de yderligere vilkår og betingelser fremsat af Apple Inc. ("Apple") på http://www.apple.com/legal/itunes/us/terms.html (samlet kaldet "Apple-vilkår"). Benævnelserne iPhone, iPad, iPod og iPod touch er registrerede varemærker, der tilhører Apple. Du og vi anerkender, at nærværende EULA er en aftale mellem dig og os, og ikke Apple, og at, som mellem Bose og Apple, er Bose, ikke Apple, ene og alene ansvarlig for Softwaren og indholdet deri. Du og vi anerkender, at Apple ingen forpligtelse har overhovedet til at stille nogen form for vedligeholdelses- eller supporttjenester til rådighed med hensyn til Softwaren. Du kan annullere din licens til iOS-programmet i bytte for en fuld tilbagebetaling af købsprisen (om nogen) på et hvilket som helst tidspunkt og af en hvilken som helst årsag i løbet af 90 dage fra datoen for din oprindelige download. Dette kan du gøre ved at orientere Apple i henhold til de vilkår og betingelser, der er angivet på: http://www.apple.com/legal/itunes/us/terms.html.

1.3	DIAGNOSTISKE TJENESTER. Hvis Softwaren indeholder kode, der understøtter diagnostiske tjenester og/eller tjenester til rapportering for fejlfinding, såsom tjenesten, der tilbydes af Crashlytics, Inc. eller anden tredjepartsudbyder af diagnostiske tjenester ("Diagnostisk Tjenesteudbyder"), så gælder følgende bestemmelser. Du anerkender og accepterer, at denne EULA udelukkende er indgået af og mellem Bose og dig og ikke med Diagnostisk Tjenesteudbyder eller en af dens globale afdelinger, og at Bose, ikke Diagnostisk Tjenesteudbyder, ene og alene er ansvarlig for Softwaren, herunder i det omfang det gælder: (i) enhver tilknyttet vedligeholdelse og support, (ii) ethvert og alle udtrykkelige, underforståede eller lovbestemte garantier tilknyttet Softwaren og (iii) enhver tvist eller krav, der opstår på baggrund af eller relateret til adgangen eller brugen af Softwaren. Uanset hvilket land du bor i, giver du Bose tilladelse til at bruge dine oplysninger i, og som et resultat at overføre og gemme dem i USA og andre lande, hvor Bose eller Diagnostisk Tjenesteudbyder driver virksomhed. Beskyttelse af fortrolige oplysninger og databeskyttelseslove i nogle af disse lande kan variere fra lovgivningen i det land, hvor du er bosiddende.

1.4	BEGRÆNSNINGER.  Undtagen som ellers udtrykkeligt angivet i tilfælde af visse Tredjepartssoftware-komponenter må du ikke kopiere, udstede underlicens til, lave afledte værker af, overføre eller på anden måde distribuere Softwaren til en tredjepart. Undtagen som ellers udtrykkeligt angivet i tilfælde af visse Tredjepartssoftware-komponenter eller som ellers udtrykkeligt tilladt i gældende lov må du ikke ændre, oversætte, foretage reverse assembling eller reverse engineering, dekompilere eller demontere Softwaren eller nogen af dens underkomponenter uden udtrykkelig skriftlig tilladelse fra Bose, og du tildeles ingen rettigheder til at give nogen andre tilladelse til at ændre, foretage reverse engineering, demontere, oversætte eller lave kopier af Softwaren. Uanset hvad der måtte stå i det foregående, må du overdrage Softwaren til en tredjepart i forbindelse med lovligt salg eller lovlig overdragelse af det SoundTouch®-produkt, der indeholder Softwaren, men kun hvis en sådan tredjepart accepterer at være underlagt vilkårene og betingelserne i nærværende EULA. 

1.5	EJENDOMSFORBEHOLD. Undtagen som ellers udtrykkeligt angivet i tilfælde af visse Tredjepartssoftware-komponenter skal ingen andre licenser eller rettigheder anses for at være tildelt stiltiende, ved fuldmagt eller på anden måde. Som mellem dig og Bose, undtagen som ellers udtrykkeligt angivet i tilfælde af visse Tredjepartssoftware-komponenter, beholder Bose alle gældende rettigheder til patenter, copyrights, varemærker og forretningshemmeligheder for Softwaren Alle rettigheder, der ikke udtrykkeligt er tildelt herunder af Bose, er udtrykkeligt forbeholdt Bose eller dennes licensgivere, og ingen anden licens eller rettighed skal tildeles dig stiltiende, ved fuldmagt eller på anden måde.
	
2.	TRÅDLØS TILSLUTNING, OPDATERINGER OG OPLYSNINGER. 

2.1	TRÅDLØS TILSLUTNING. Softwaren implementerer trådløs forbindelse for SoundTouch®-produktet ved hjælp af Wi-Fi®-protokollen og, i nogle produktversioner, AirPlay-protokollen.2 Softwaren vil oprette forbindelse mellem SoundTouch®-produktet og internettet via et lokalt accesspoint, der understøtter Wi-Fi, som f.eks. en trådløs router i hjemmet.  Ved udførelsen af disse tilslutningsfunktioner kan Softwaren indsamle, tildele, gemme, vise eller transmittere oplysninger via internettet til servere, der ejes eller drives af Bose eller dets associerede tredjepartsudbydere af tjenester, der er nødvendige eller ønskelige for at etablere, vedligeholde og drive trådløs internetforbindelse til SoundTouch®-produktet. Disse tilslutningsfunktioner omfatter også oprettelse, vedligeholdelse og drift af trådløs forbindelse mellem SoundTouch®-produktet og din pc eller mobilenhed via Wi-Fi®-protokollen og i nogle tilfælde Bluetooth- eller AirPlay-protokoller. 

2.2	OPDATERINGER. Softwaren kan søge efter eventuelle opdateringer til Softwaren på servere, der ejes eller drives af Bose eller dets tredjepartsudbydere af tjenester. Hvis der findes tilgængelige Opdateringer, kan Softwaren enten automatisk downloade og installere dem eller give dig muligheden for at downloade og installere dem. Ved at bruge Softwaren giver du tilladelse til indsamling, overførsel, opbevaring og brug af de ovenfor beskrevne oplysninger og til download og installation af Opdateringer til dit SoundTouch®-produkt.

2.3	OPLYSNINGER. Den slags oplysninger, der indsamles, bruges, opbevares og videregives via Softwaren, kan uden begrænsning omfatte: (a) IP-adresse, netværksnavn eller SSID, UUID, og kanal af lokalt tilgængelige trådløse adgangspunkter og deres respektive signalstyrker, netværkets IP-adresser, og i nogle tilfælde, GPS-position, (b) version af softwaren, SoundTouch®-produktets firmwareversion, SoundTouch®-produktets model, ID- og serienummer eller (c) enhedens brugsdata eller diagnostiske data vedrørende SoundTouch®-produktet eller Softwaren. Disse oplysninger kan være nødvendige for at behandle produktkonfigurationen, at hente og installere opdateringer, til at betjene funktioner i SoundTouch®-produktet, til fejlfinding eller diagnosticering af produktproblemer, at udvikle eller afprøve nye produktfunktioner eller at yde teknisk support eller andre tjenester til dig. Alle oplysninger, der indsamles, bruges, gemmes eller transmitteres af Softwaren, er underlagt beskyttelsen af personlige oplysninger til Bose SoundTouch®, der findes her [Include Link]. 

3.    DINE FORPLIGTELSER. 

3.1	TILLADTE ANVENDELSER. Du accepterer udelukkende at bruge Softwaren til formål, der er tilladt i (a) nærværende EULA og (b) gældende lovgivning, bestemmelser eller generelt accepterede praksisser eller retningslinjer i de relevante jurisdiktioner (herunder eventuel lovgivning vedrørende eksport af data eller Software til og fra USA eller andre relevante lande). Du indvilliger i ikke at foretage nogen aktivitet med Softwaren, der på en uautoriseret måde forstyrrer, afbryder, skader eller tilgår servere, netværk eller andre ejendomme eller tjenester fra tredjepart, herunder, men ikke begrænset til, Bose, Apple eller enhver udbyder af trådløs kommunikation. 

3.2.    DIT INDHOLD. Hvis du bruger Softwaren til at vise, udføre, overføre eller på anden måde behandle indhold (f.eks. ophavsretligt beskyttede musikfiler), der ejes eller besiddes af dig, garanterer du over for Bose, at du enten ejer sådant indhold eller har tilstrækkelige rettigheder og licens i henhold til gældende lov til at vise, udføre, overføre eller på anden måde behandle sådant indhold. Desuden accepterer du, at du er eneansvarlig for (og at Bose intet ansvar har over for dig eller tredjemand for) misligholdelse af dine forpligtelser i henhold til nærværende EULA, enhver relevant tredjepartsaftale eller -tjenestevilkår eller enhver gældende lov eller bestemmelse, og for følgerne (herunder ethvert tab eller enhver skade, som Bose eller tredjemand måtte lide) af en sådan misligholdelse. 

3.3	BRUG AF TREDJEPARTS INDHOLDSTJENESTER. Hvis du bruger Softwaren til at køre programmer eller tjenester udviklet af en tredjepart (f.eks. en musikstreamingsindholdstjeneste), eller som opnår adgang til data, indhold eller ressourcer, der stilles til rådighed af en tredjepart, accepterer du, at Bose ikke er ansvarlig for disse programmer, tjenester, data, indhold eller ressourcer. Du forstår, at alle data, alt indhold eller alle ressourcer, som du måtte få adgang til via sådanne tredjepartsprogrammer, udelukkende er den persons eller enheds ansvar, hvorfra de stammer, og at Bose ikke hæfter for eventuelle tab eller skader, du måtte opleve som resultat af brugen af eller adgangen til sådanne tredjepartsprogrammer, data, indhold eller ressourcer. Du skal være opmærksom på, at data, tjenester, indhold og ressourcer, du præsenteres for via et sådant tredjepartsprogram, kan være beskyttet af intellektuelle ejendomsrettigheder, som ejes af udbyderne (eller af andre personer eller virksomheder på deres vegne). Du må ikke ændre, udleje, lease, låne, sælge, distribuere eller skabe afledte værker baseret på sådanne data, tjenester, sådant indhold eller sådanne ressourcer (hverken helt eller delvist), medmindre du har fået specifik tilladelse til at gøre dette af de respektive ejere. Du anerkender, at din brug af sådanne tredjepartsprogrammer, data, tjenester, indhold eller ressourcer kan være underlagt særskilte vilkår mellem dig og den relevante tredjepart. I dette tilfælde påvirker nærværende EULA ikke dit juridiske forhold til disse tredjeparter.   

4.	VARIGHED OG OPHØR. Nærværende EULA vil fortsat være gældende, medmindre og indtil den ophæves af dig eller Bose. Hvis du ønsker at ophæve nærværende EULA, kan du gøre dette ved at holde op med at bruge Softwaren. Uanset hvad der måtte stå i det foregående, og undtagen hvad der ellers udtrykkeligt måtte være angivet i tilfælde af visse Tredjepartssoftware-komponenter, ophører dine rettigheder i forbindelse med brug af Softwaren i henhold til nærværende EULA automatisk, hvis du ikke overholder en eller flere af begrænsningerne for brug af Softwaren eller nogen anden forpligtelse i henhold til nærværende EULA. Alternativt kan Bose efter eget skøn give dig en skriftlig meddelelse med mulighed for at rette op på sådan manglende efterlevelse, enten omgående eller efter en afhjælpningsperiode, der ikke overskrider 30 (tredive) dage fra datoen for Boses skriftlige meddelelse til dig. Ved ophævelse af nærværende EULA, undtagen som ellers udtrykkeligt angivet i tilfælde af visse Tredjepartssoftware-komponenter, skal du ophøre med al brug af softwaren og destruere alle kopier, helt eller delvist, af Softwaren. Hvis Bose anmoder om det, accepterer du at levere et certifikat med bevis på sådan manglende brug. Bose kan også ophæve denne EULA, såfremt det er påkrævet for at overholde gældende lov.

5.	BEGRÆNSNING AF TILDELING. Medmindre andet udtrykkeligt er angivet heri eller i tilfælde af visse Tredjepartssoftware-komponenter, må Softwaren og nærværende EULA ikke tildeles, underlicenseres, sælges, pantsættes eller på anden måde overdrages, og nærværende EULA må ikke overtages af en efterfølger, hverken frivilligt, ved lov eller på anden måde, uden forudgående skriftlig tilladelse fra Bose. Enhver påstået tildeling eller overtagelse i strid med denne bestemmelse skal være ugyldig.

6.	INTELLEKTUEL EJENDOM. Softwaren er beskyttet af ophavsretslovgivningen og internationale copyrightaftaler samt andre love og aftaler vedrørende intellektuel ejendom. Softwaren er leveret under licens, ikke solgt. Som mellem dig og Bose anerkender du, at Softwaren indeholder proprietær og fortrolig information samt værdifulde forretningshemmeligheder tilhørende Bose, som Bose har overdraget dig, i tillid til at du kun bruger disse som udtrykkeligt tilladt heri. Med undtagelse af den begrænsede licens og de rettigheder, du har fået tildelt i henhold til vilkårene i nærværende EULA, og som udtrykkeligt angivet i tilfælde af visse Tredjepartssoftware-komponenter, beholder Bose alle rettigheder, adkomst og ejendomsret til Softwaren, alle kopier deraf og al copyright, alle forretningshemmeligheder og enhver anden intellektuel ejendom eller proprietære rettigheder i den forbindelse. Denne Software er ikke til salg, distribution eller inkludering med andre produkter.  Hvis Softwaren inkluderer et iOS-program, anerkender vi og du, at i tilfælde af en tredjeparts påstand om, at iOS-programmet krænker en sådan tredjeparts intellektuelle ejendomsrettigheder, er Bose, og ikke Apple, ene og alene ansvarlig for undersøgelse, forsvar, forlig og opfyldelse af en sådan påstand om krænkelse af intellektuelle ejendomsrettigheder. 

7.	ANSVARSFRASKRIVELSE. MED HENSYN TIL VISSE Tredjepartssoftware-KOMPONENTER STILLES SOFTWAREN OG EVENTUELLE RELATEREDE TJENESTER TIL RÅDIGHED FOR DIG UDELUKKENDE "SOM DE ER OG FOREFINDES", OG BOSE FRALÆGGER SIG HERMED ETHVERT ANSVAR, UANSET OM DET ER UDTRYKKELIGT, UNDERFORSTÅET, LOVBESTEMT ELLER ANDET, HERUNDER UDEN BEGRÆNSNNG ENHVER UDTRYKKELIG ELLER UNDERFORSTÅET GARANTI FOR SALGBARHED, EGNETHED TIL ET BESTEMT FORMÅL, EJENDOMSRET, IKKE-KRÆNKELSE ELLER OVERENSSTEMMELSE MED BESKRIVELSEN. I SÆRDELESHED GARANTERER BOSE IKKE, AT DE VIL KUNNE STILLE TEKNISK SUPPORT ELLER NOGEN ANDEN FORM FOR SERVICE TIL RÅDIGHED FOR DIG, OG BOSE KAN IKKE GARANTERE, AT SOFTWARE ELLER DATA ANVENDT AF, ELLER TJENESTER INKLUDERET I, SOFTWAREN VIL VÆRE FRI FOR FEJL ELLER MANGLER, ELLER AT BRUG AF SOFTWAREN ELLER EVENTUELLE TILKNYTTEDE TJENESTER IKKE VIL MEDFØRE TAB AF DATA ELLER FORRINGE SIKKERHEDEN FOR DIT NETVÆRK ELLER DINE COMPUTERSYSTEMER ELLER VÆRE UFORSTYRRET ELLER EGNET TIL DINE KRAV ELLER TIL NOGET ANDET FORMÅL OVERHOVEDET, ELLER AT BOSE ELLER EN HVILKEN SOM HELST TREDJEPART VIL VÆRE I STAND TIL AT TILBYDE SUPPORTTJENESTER FOR SOFTWAREN. DU ACCEPTERER, AT DIN BRUG AF SOFTWAREN, HERUNDER EVENTUEL TILHØRENDE SUPPORT ELLER ANDRE TJENESTER, UDELUKKENDE SKER PÅ EGET ANSVAR. Nogle lande tillader ikke undtagelse af underforståede garantier, og hvor det er relevant, skal ovenstående undtagelse være gældende i det videst mulige omfang tilladt i henhold til lovgivningen. Hvis Softwaren inkluderer et iOS-program, kan du, i tilfælde af at iOS-programmet ikke overholder eventuelle lovbefalede garantier, orientere Apple, og Apple vil tilbagebetale dig den købspris, du betalte for iOS-programmet, og Apple skal ikke have nogen anden garantiforpligtelse overhovedet med hensyn til iOS-programmet, og alle andre påstande, tab, krav, skader, omkostninger eller udgifter, der skyldes manglende opfyldelse af en garanti, skal ene og alene være Boses ansvar. Du kan anmode om en tilbagebetaling ved at orientere Apple i henhold til de vilkår og betingelser, der er angivet på: http://www.apple.com/legal/itunes/us/terms.html. 

8.	SKADESLØSHOLDELSE.  Du accepterer at skadesløsholde og forsvare Bose, dets associerede selskaber og dets og deres respektive ledende medarbejdere, direktører, aktionærer, ansatte, kontraktparter, leverandører og agenter for og imod alle tab, krav, erstatninger, forpligtelser og/eller rimelige udgifter (herunder rimelige honorarer til advokat, revisor og andre eksperter og udgifter til undersøgelse og procesførelse), som opstår som følge af misligholdelse af dine forpligtelser i henhold til denne EULA, eller som på anden måde følger af din brug, misbrug eller manglende evne til at bruge Softwaren.

9.	ANSVARSBEGRÆNSNING. 

9.1	I INTET TILFÆLDE SKAL BOSE, DETS ASSOCIEREDE SELSKABER, LICENSGIVERE, LEVERANDØRER ELLER DETS ELLER DERES RESPEKTIVE LEDENDE MEDARBEJDERE, DIREKTØRER, AKTIONÆRER, ANSATTE, KONTRAKTPARTER, LEVERANDØRER ELLER AGENTER (SAMLET KALDET "BOSE-PARTER") HÆFTE OVER FOR DIG ELLER NOGEN TREDJEPART FOR NOGEN FORM FOR INDIREKTE, HÆNDELIGE ELLER SÆRLIGE SKADER, ELLER FØLGESKADER, PØNALERSTATNINGER ELLER ERSTATNINGER OMFATTENDE BOD, HERUNDER EVENTUELLE TAB AF OVERSKUD, INDTJENING, FORVENTEDE BESPARELSER, GOODWILL ELLER OMSÆTNING FOR NOGEN SAGER, DER STAMMER FRA NÆRVÆRENDE EULA ELLER DIN BRUG, MISBRUG ELLER MANGLENDE MULIGHED FOR AT BRUGE SOFTWAREN ELLER EVENTUELLE TILKNYTTEDE TJENESTER, UANSET OM SÅDAN HÆFTELSE GØRES GÆLDENDE PÅ GRUNDLAG AF KONTRAKT, GARANTI, UDEN FOR KONTRAKT ELLER ANDET GRUNDLAG, OG SELVOM BOSE ELLER ANDRE BOSE-PARTER MULIGVIS KAN FORUDSE ELLER ER BLEVET ADVARET OM MULIGHEDEN FOR SÅDANNE SKADER.  

9.2	I INTET TILFÆLDE SKAL DEN AKKUMULEREDE SAMLEDE HÆFTELSE FOR BOSE ELLER BOSE-PARTER OVER FOR DIG ELLER EN TREDJEPART FOR SKADESERSTATNINGER MED HENSYN TIL ET ERSTATNINGSKRAV ELLER SAGSGRUNDLAG, DER STAMMER FRA NÆRVÆRENDE EULA ELLER DIN BRUG, MISBRUG ELLER MANGLENDE MULIGHED FOR AT BRUGE SOFTWAREN ELLER NOGEN AF DE TILKNYTTEDE TJENESTER, OVERSTIGE DET STØRSTE BELØB AF FØLGENDE: (A) LICENSAFGIFTEN, OM NOGEN, SOM DU BETALTE FOR SOFTWAREN, OG (B) EN SUM PÅ TI (10) AMERIKANSKE DOLLARS, UANSET HVILKEN HÆFTELSE DER GØRES GÆLDENDE PÅ GRUNDLAG AF KONTRAKT, GARANTI, UDEN FOR KONTRAKT ELLER ANDET GRUNDLAG, OGSÅ SELVOM BOSE ELLER ANDRE BOSE-PARTER MULIGVIS KAN FORUDSE ELLER ER BLEVET ADVARET OM MULIGHEDEN FOR SÅDANNE SKADER.

9.3	DE BEGRÆNSNINGER, DER ANGIVES I DETTE AFSNIT 9, SKAL GÆLDE UANSET MANGLENDE OPFYLDELSE AF DET GRUNDLÆGGENDE FORMÅL MED ET HVILKET SOM HELST RETSMIDDEL. DET BELØB, DER SKAL BETALES HERUNDER, AFSPEJLER DENNE RISIKOFORDELING MELLEM PARTERNE. Nogle lande tillader ikke begrænsning eller undtagelse af hændelige skader eller følgeskader, og hvor det er relevant, skal ovenstående begrænsninger eller undtagelser være gældende i det videst mulige omfang tilladt i henhold til gældende lov.

9.4	Hvis Softwaren er eller inkluderer et iOS-program, anerkender du og Bose, at Bose, ikke Apple, er ansvarlig for håndtering af eventuelle erstatningskrav fra dig eller en tredjepart vedrørende iOS-programmet eller din besiddelse af og/eller brug af iOS-programmet, herunder, men ikke begrænset til: (i) produktansvarskrav, (ii) eventuelle påstande om, at iOS-programmet ikke lever op til eventuelle gældende juridiske eller lovmæssige krav, og (iii) erstatningskrav, der opstår i henhold til loven om forbrugerbeskyttelse eller lignende lovgivning.

10.	FORTROLIGHED.  Med undtagelse af Tredjepartssoftware underlagt gratis eller open source-licenseringsrettigheder accepterer du, at du omgående skal orientere Bose skriftligt, hvis du, af en offentlig myndighed, gennem en retssag eller administrativ høring eller en lov eller bestemmelse, anmodes om eller beordres til at kopiere, overføre, foretage reverse engineering, demontere eller på anden måde videregive Softwarens indhold. I et sådant tilfælde skal Bose have ret til at protestere mod videregivelsen, søge tilhold eller forfølge et alternativt, passende retsmiddel eller afstå fra efterlevelse af de relevante bestemmelser i nærværende EULA forud for videregivelsen. Hvis et sådant tilhold eller et andet retsmiddel ikke opnås, eller Bose afstår fra at efterleve de relevante bestemmelser i denne EULA, må du kun videregive de dele af Softwaren, som lovmæssigt kræves videregivet, og du skal gøre dit bedste for at sikre fortrolig behandling af Softwaren, der således videregives.

11.	MEDDELELSER VEDRØRENDE Tredjepartssoftware.  Den Tredjepartssoftware, der er inkluderet i Softwaren, er ophavsretligt beskyttet for bestemte tredjepartslicensgivere fra Bose Corporation og er underlagt andre licensvilkår og -betingelser end dem, der er angivet i nærværende EULA. En beskrivelse af Tredjepartssoftwarekomponenter i Softwaren er beskrevet i appendiks A.

12.	GENERELT OG DIVERSE BESTEMMELSER.

12.1.	AFHJÆLPNING VED FORBUD. Du anerkender og accepterer, at retsmidler ville være utilstrækkelige til at beskytte Bose mod eventuelle faktiske eller truende brud på nærværende EULA af dig, og du accepterer ikke at modsætte dig tildeling af rimelig kompensation til fordel for Bose (uden bevis på faktiske skader) i tilfælde af et eventuelt sådant faktisk eller truende brud (ud over eventuelle retsmidler, som Bose har lovbestemt ret til). Derudover accepterer du at betale alle rimelige omkostninger og udgifter for Bose (herunder betaling til advokat, revisor og andre eksperter) i forbindelse med håndhævelse af nærværende EULA.

12.2 	GÆLDENDE LOV.  Enhver strid mellem parterne vedrørende eller stammende fra indholdet i nærværende EULA skal være underlagt og udformet i overensstemmelse med statslige og føderale love, som de anvendes i retten i en kompetent jurisdiktion i Commonwealth of Massachusetts, undtagen: (i) dens principper om lovkonflikter, (ii) de Forenede Nationers konvention om aftaler om internationale køb, (iii) 1974-konventionen om forældelsesfrister ved internationale køb og (iv) protokollen til 1974-konventionen, udarbejdet i Wien, 11. april 1980. Du accepterer, at enhver retsforfølgning eller søgsmål, der stammer fra eller relaterer til nærværende EULA, kun skal anlægges ved en statslig eller føderal ret placeret i Boston, Massachusetts, og hver part accepterer herved uigenkaldeligt og betingelsesløst den eksklusive jurisdiktion af sådanne retsinstanser over ethvert sagsanlæg, søgsmål eller retsskridt, der stammer fra nærværende Aftale, og frafalder enhver indvending mod et søgsmål indgivet herunder i overensstemmelse med bestemmelserne i dette afsnit.  Uanset ovennævnte, (a) hvis en domstol af kompetent udenlandsk jurisdiktion afgør, at lovene i Commonwealth of Massachusetts ikke skal være gældende for nærværende EULA, så accepterer parterne, at den lovgivning, der regulerer nærværende EULA, skal være lovgivningen i den udenlandske jurisdiktion, hvor du oprindeligt købte Softwaren i videst mulige omfang tilladt i henhold til lokal lovgivning, og (b) hvis den lokale lovgivning i det land eller territorium, hvor du har bopæl eller befinder dig, ikke tillader eksigibilitet af udenlandske love i forbindelse med en kendelse for nærværende EULA, så accepterer parterne, at nærværende EULA skal være underlagt og fortolket i overensstemmelse med sådan lokal lovgivning.

12.3	ADSKILLELIGHED. Hvis noget vilkår, nogen bestemmelse eller dele heraf i denne EULA anses for at være ulovlig eller ikke kan håndhæves, skal de øvrige bestemmelser i denne Licensaftale bevare deres fulde gyldighed, og pågældende vilkår eller bestemmelser skal anses for ugyldige.

12.4	MEDDELELSER. Alle meddelelser eller anden kommunikation til Bose, som kræves eller tillades i henhold til denne aftale, skal anses for leveret, når de leveres i hånden og kvitteres for, eller sendes som anbefalet post, porto forudbetalt, adresseret således: Bose Corporation, The Mountain, Framingham, MA 01701, Attn: Legal Department.

12.5	AFKALD. Enhver manglende eller forsinket udøvelse eller håndhævelse af en rettighed i henhold til nærværende EULA skal ikke anses for at være et afkald derpå; ethvert afkald på en rettighed i henhold til nærværende EULA ved en enkelt lejlighed skal ikke opfattes som et fortsat afkald eller et afkald ved en efterfølgende lejlighed; og en enkelt eller delvis udøvelse af en rettighed i henhold til nærværende EULA skal ikke udelukke en efterfølgende eller yderligere udøvelse af en sådan rettighed eller af andre rettigheder i henhold til nærværende EULA. Ethvert afkald på rettigheder får først retsvirkning, når det afgives skriftligt og underskrives af den part, mod hvem afkaldet kan gøres gældende.

12.6	HELE AFTALEN. Du anerkender, at du har læst og forstået nærværende Aftale, og accepterer at være underlagt dens vilkår og betingelser. Medmindre andet udtrykkeligt er angivet med hensyn til visse Tredjepartssoftware-komponenter underlagt separate licensvilkår accepterer du, at nærværende EULA er den komplette og eksklusive fremstilling af aftalen mellem parterne og, medmindre andet er tilladt eller angivet heri, erstatter et hvilket som helst oplæg eller en tidligere aftale, mundtlig eller skriftlig, og enhver anden kommunikation mellem parterne vedrørende indholdet i nærværende Aftale. Der er ingen forudgående erklæringer, garantier eller aftaler mellem parterne i relation hertil. 

12.7	EKSPORTKONTROLLER. Du accepterer at overholde alle gældende eksport- og geneksportlove, -bestemmelser og -dekreter indført af den amerikanske regering eller en relevant udenlandsk jurisdiktion og vil ikke forårsage overførsel, eksport eller geneksport af Softwaren uden først at indhente alle obligatoriske eksporttilladelser, -forsikringer og anden dokumentation.

12.8	REGERINGSRETTIGHEDER. Enhver brug, kopiering eller videregivelse af Softwaren fra den amerikanske regerings side er underlagt restriktioner som angivet i nærværende Aftale og som angivet i DFARS 227.7202-1(a) og 227.7202-3(a) (1995), DFARS 252.227-7013(c)(1)(ii) (OKT 1988), FAR 12.212(a) (1995), FAR 52.227-19 eller FAR 52.227-14 (ALT III) som relevant.  	

12.9	BESTÅEN. Du anerkender, at med undtagelse af bestemmelserne i afsnit 1 skal alle andre bestemmelser i nærværende EULA bestå efter udløb eller ophævelse af nærværende EULA.

APPENDIKS A

TREDJEPARTSMEDDELELSER

Softwaren i dit Bose® SoundTouch®-produkt indeholder dele, der er copyrightbeskyttet af Bose Corporation ("BOSE"). Softwaren anvender også som komponenter visse Tredjepartssoftware-moduler, der er copyrightbeskyttet af deres respektive forfattere. Nogle af disse Tredjepartssoftware-moduler anvendes i deres originale former, og nogle anvendes i former, der er blevet ændret af Bose.  Desuden er nogle af disse Tredjepartssoftware-moduler underlagt vilkårene og betingelserne for såkaldte gratis eller open source-softwarelicenser. Visse gratis eller open source-licenser giver dig bestemte rettigheder til at modtage og bruge kopier af kildekoden fra nogle af de Tredjepartssoftware-moduler, der anvendes i Softwaren, f.eks. GNU General Public License version 2 eller GNU Lesser General Public License version 2.1. En generel beskrivelse af de såkaldte gratis og open source-softwarelicenser kan findes på www.fsf.org eller www.osi.org.

Hvis du ønsker at modtage en kopi af alle de Tredjepartssoftware-kildekodemoduler, som bruges i Softwaren, som du har ret til at anmode om fra Bose, bedes du sende en skriftlig anmodning med navn, mærke, model og serienummer (om noget, og i hvert enkelt tilfælde i det omfang, det er relevant) for dit trådløse Bose® SoundTouch®-produkt til: Licensing Manager, Bose Corporation, The Mountain, Mailstop 6A2 Framingham, MA 01701-9168, USA. 

Bose vil distribuere de relevante Tredjepartssoftware-kildekodemoduler til dig på en disk, et USB-stik eller et andet medie, der normalt bruges til softwareudveksling. Bose kan pålægge et rimeligt gebyr, der dækker udgiften til sådan distribution som f.eks. udgiften til medie, forsendelse og ekspedition. Dette tilbud er gældende i en periode på tre (3) år fra datoen for Boses distribution af Softwaren til dig. Medmindre vilkårene for de tilknyttede gratis eller open source-licenser på anden måde udtrykkeligt kræver andet, leveres de relevante Tredjepartssoftware-kildekodemoduler til dig "som de er og forefindes" uden nogen form for garanti, hverken udtrykkelig, underforstået eller lovbestemt, og Bose fraskriver sig udtrykkeligt enhver form for hæftelse for alle erstatningskrav eller tab, der stammer fra din brug, misbrug eller manglende mulighed for at bruge sådanne Tredjepartssoftware-kildekodemoduler.

Du kan se nærværende EULA efter installation af Bose SoundTouch®-computersoftwaren eller mobilenhedsprogramsoftwaren ved deri at navigere til Udforsk > Indstillinger > Om > Juridiske oplysninger.  Her kan du også få adgang til en liste over Tredjepartssoftware-moduler, der anvendes som komponenter i Softwaren og disses tilhørende licenser.

1 AirPlay, iPhone, iPad, iPod og iPod touch er registrerede varemærker i USA og andre lande.
2 Wi-Fi er et registreret varemærke, der tilhører Wi-Fi Alliance. Bluetooth er et registreret varemærke, der tilhører Bluetooth SIG, Inc.