ACORDUL DE LICENȚĂ PENTRU UTILIZATORUL FINAL BOSE SOUNDTOUCH („EULA”)

Data intrării în vigoare: 26 ianuarie 2017

ATENȚIE: CITIȚI ACEASTA ÎNAINTE DE A UTILIZA SOFTWARE-UL.

Acest acord de licenţă pentru utilizatorul final (End-User License Agreement - „EULA”) este un acord juridic între dvs., o persoană individuală sau o entitate singulară, şi Bose Corporation („Bose” sau „noi”) care guvernează utilizarea de către dvs. a software-ului care operează produsul dvs. Bose® SoundTouch® („Software-ul”). Software-ul include software-ul produsului SoundTouch®, software-ul de aplicaţie SoundTouch® şi software-ul de interfaţă cu utilizatorul SoundTouch® dezvoltat de Bose. Software-ul conţine, de asemenea, alt software şi firmware terţă parte sub formă de componente (denumite în mod colectiv, „software terţă parte”). Termenii acestui acord de licenţă pentru utilizatorul final se aplică și software-ului terţă parte, cu excepţia cazului în care asemenea software se supune unor drepturi de licenţiere diferite, aşa cum se indică aici în continuare.  Termenul „software” va fi considerat a include de asemenea orice instrumente de diagnosticare asociate, suport media, materiale tipărite, documentaţie online sau altă documentaţie electronică sau servicii bazate pe asistenţă tehnică la telefon sau la faţa locului distribuite sau puse la dispoziţie în legătură cu produsul dvs. Bose® SoundTouch®.  

Software-ul poate fi însoţit de o modificare sau act adiţional în formă scrisă la acest acord de licenţă pentru utilizatorul final. Termenii acestui acord de licenţă pentru utilizatorul final şi toate modificările sau actele adiţionale la acesta se vor aplica și tuturor actualizărilor ulterioare ale software-ului, inclusiv, fără a se limita la actualizări de firmware, remedieri de erori, corecţii, actualizări, îmbunătăţiri şi versiuni noi ale software-ului, (numite colectiv „actualizări”) precum şi servicii suplimentare pe care Bose este posibil să vi le ofere în legătură cu software-ul, cu excepţia cazului în care asemenea elemente sunt însoţite de termeni diferiţi de licenţă şi pentru oferirea serviciului.  Dacă este aşa, se aplică acei termeni diferiţi de licenţă şi pentru oferirea serviciului.

Bose poate modifica sau schimba acest acord de licenţă pentru utilizatorul final dacă vă oferă versiuni noi ale software-ului (adică actualizări de software sau firmware). Atunci când sunt efectuate aceste modificări sau schimbări, Bose va întocmi şi vă va pune la dispoziţie o versiune nouă a acordului de licenţă pentru utilizatorul final. Dacă nu sunteţi de acord cu aceste modificări sau schimbări, trebuie să nu utilizaţi versiunea(ile) nouă(i) de software.

PRIN UTILIZAREA SOFTWARE-ULUI SUNTEŢI DE ACORD SĂ RESPECTAŢI TERMENII ACESTUI ACORD DE LICENŢĂ PENTRU UTILIZATORUL FINAL. DACĂ NU SUNTEŢI DE ACORD, NU UTILIZAŢI SOFTWARE-UL. UTILIZAREA DE CĂTRE DVS. A SOFTWARE-ULUI FUNCȚIONEAZĂ ȘI CA ACORDUL DVS. PRIVIND COLECTAREA, TRANSMITEREA, STOCAREA ȘI UTILIZAREA ANUMITOR INFORMAȚII DIN REȚEA ȘI A INFORMAȚIILOR DESPRE PRODUSELE BOSE, INCLUSIV FĂRĂ A SE LIMITA LA DATELE DE UTILIZARE A DISPOZITIVULUI ȘI LA DATELE DE DIAGNOSTICARE, PRIN INTERMEDIUL INTERNETULUI, CĂTRE SERVERELE DEȚINUTE SAU OPERATE DE BOSE SAU FURNIZORII DE SERVICII TERȚĂ PARTE AFILIAȚI. ÎN ANUMITE CAZURI, ASTFEL DE ACTIVITĂȚI POT DUCE LA DESCĂRCAREA ȘI INSTALAREA AUTOMATĂ, CU SAU FĂRĂ AVIZ, A ACTUALIZĂRILOR SOFTWARE-ULUI SAU FIRMWARE-ULUI PRODUSELOR BOSE PE PRODUSUL BOSE SOUNDTOUCH® SAU PE COMPUTERUL, TELEFONUL INTELIGENT, TABLETA SAU UN ALT DISPOZITIV MOBIL AL DVS.

1. ACORDAREA LICENŢEI. Bose vă acordă următoarele drepturi, cu condiţia de a respecta toţi termenii şi toate condiţiile din prezentul EULA:

      1.1      UTILIZAREA. Bose vă acordă prin prezenta o licenţă limitată non-exclusivă de utilizare a software-ului pentru produsul SoundTouch® și pe computerul sau dispozitivele dvs. mobile numai în scop personal necomercial. Cu excepţia cazului în care se prevede în mod expres altceva pentru componentele software terţă parte, puteţi utiliza software-ul numai în legătură cu funcţionarea produsului SoundTouch® achiziţionat sau pe care l-aţi primit în alt fel în mod legal ca şi cesionar. Cu excepția cazului în care se prevede în mod expres altceva pentru componentele software terță parte, dacă doriți să utilizați software-ul în scopuri comerciale, trebuie să primiți permisiunea separată în scris de la Bose. Această acordare a licenţei se supune şi este condiţionată de respectarea de către dvs. a termenilor şi restricţiilor stabilite în prezentul EULA: 

1.2      APLICAŢII iOS. Dacă software-ul este sau conţine o aplicaţie iOS, pentru aceasta se aplică următorii termeni suplimentari: Bose vă acordă o licenţă limitată netransferabilă pentru a utiliza aplicaţia iOS în scopuri personale, necomerciale pe orice dispozitiv bazat pe iOS (inclusiv dar nelimitându-se la dispozitive iPhone, iPad şi iPod) pe care le deţineţi sau le controlaţi şi după cum permite sau restricţionează termenii şi condiţiile suplimentare stabilite de Apple Inc. („Apple”) la http://www.apple.com/legal/itunes/us/terms.html (denumite în mod colectiv „termenii Apple”). Termenii iPhone, iPod și iPod touch sunt mărci comerciale înregistrate ale Apple.1 Dvs. şi noi suntem de acord cu faptul că prezentul EULA este un acord între dvs. şi noi, şi nu Apple, precum şi faptul că dintre Bose şi Apple, Bose, nu Apple, este singurul responsabil pentru software şi conţinutul acestuia. Dvs. şi noi suntem de acord cu faptul că Apple nu are nicio obligaţie de niciun fel de a ne furniza orice fel de servicii de întreţinere sau asistenţă cu privire la software. Puteţi anula licenţa pentru aplicaţia iOS în schimbul unei rambursări complete a preţului de achiziţie (dacă este cazul) în orice moment şi din orice motiv în termen de 90 de zile de la data descărcării iniţiale. Puteţi face acest lucru prin notificarea Apple în conformitate cu termenii şi condiţiile stabilite la: 
http://www.apple.com/legal/itunes/us/terms.html.

1.3	SERVICII DE DIAGNOSTICARE. Dacă software-ul include diagnosticul pe bază de cod și/sau serviciile de raportare a depanării, cum ar fi cele furnizate de Crashlytics, Inc. sau un alt furnizor de servicii de diagnosticare terță parte („Furnizor de servicii de diagnosticare”), atunci se aplică următoarele prevederi. Confirmați și sunteți de acord că prezentul EULA este încheiat între Bose și numai dvs., nu cu furnizorul de servicii de diagnosticare sau filialele globale ale acestuia și că Bose, nu furnizorul de servicii de diagnosticare, este unicul responsabil și răspunzător de software, inclusiv în măsura aplicabilă: (i) orice întreținere și asistență asociată, (ii) orice și toate garanțiile exprese, implicate sau statutare asociate software-ului și (iii) orice litigiu sau reclamație ce derivă din sau în legătură cu accesul și utilizarea software-ului. Indiferent de țara în care trăiți, autorizați Bose să vă utilizeze informațiile în, și drept urmare, să le transfere și să le stocheze în Statele Unite ale Americii și orice altă țară în care operează Bose sau furnizorul de servicii de diagnosticare. Legile privind confidențialitatea și protecția datelor în unele dintre aceste țări pot diferi de cele din țara în care locuiți.

1.4	RESTRICŢII.  Cu excepţia cazului în care se prevede în mod expres altceva pentru componentele software terţă parte, nu puteţi copia, sublicenţia, efectua lucrări derivate, transfera sau distribui în alt fel software-ul către nicio altă terţă parte. Cu excepţia cazului în care se prevede în mod expres altceva cu privire la anumite componente software terţă parte, sau aşa cum se permite altfel în mod expres de către legislaţia aplicabilă, nu puteţi modifica, traduce, descompune, decompila sau dezasambla software-ul sau oricare din subcomponentele sale fără permisiunea scrisă expresă din partea Bose şi nu vi se acordă niciun drept de a autoriza pe altcineva să modifice, să descompună, să dezasambleze, să traducă sau să facă niciun fel de copie a software-ului. Fără a aduce atingere cu nimic în sens contrar celor de mai sus, puteţi transfera software-ul la o terţă parte în cazul unei vânzări sau al unui transfer legal al produsului SoundTouch® care conţine software-ul, dar numai cu condiţia ca o asemenea terţă parte să fie de acord să respecte termenii şi condiţiile din prezentul EULA. 

1.5	REZERVAREA DREPTURILOR. Cu excepţia cazului în care se prevede în mod expres altceva cu privire la anumite componente software terţă parte, niciun fel de alte licenţe sau drepturi nu vor fi considerate acordate în mod indirect, prin înstrăinare sau în alt fel. La fel ca între dvs. şi Bose, cu excepția situaţiilor expres prevăzute în cazul unor componente software de la terțe părţi, Bose păstrează toate drepturile aplicabile pentru patente, drepturi de autor, mărci comerciale şi secrete comerciale pentru software, toate drepturile care nu sunt acordate în mod expres prin prezentul document de către Bose sunt păstrate în mod expres de către Bose sau licenţiatorii săi şi nicio altă licenţă sau drept nu vă vor fi acordate în mod indirect, prin înstrăinare sau în alt fel.
	
2.	CONEXIUNE WIRELESS, ACTUALIZĂRI ȘI INFORMAȚII. 

2.1	CONEXIUNE WIRELESS. Software-ul implementează o conexiune wireless pentru produsul SoundTouch® utilizând protocolul Wi-Fi® și, în cazul unor versiuni de produse, protocoalele Bluetooth și Airplay.2 Software-ul poate conecta produsul SoundTouch® la internet prin intermediul unui punct de acces Wi-Fi activat local, cum ar fi un ruter wireless domestic.  În timp ce efectuează aceste funcții de conexiune, software-ul poate colecta, atribui, stoca, afișa sau transmite prin internet către serverele deținute sau operate de Bose sau furnizorii de servicii terță parte afiliați, informațiile necesare sau dorite pentru stabilirea, întreținerea și operarea conexiunii wireless la internet pentru produsul SoundTouch®. Aceste funcții de conexiune includ și stabilirea, întreținerea și operarea conexiunii wireless dintre produsul SoundTouch® și computerul sau dispozitivul dvs. mobil prin intermediul protocolului Wi-Fi® și în unele cazuri, protocoalele Bluetooth sau Airplay. 

2.2	ACTUALIZĂRI. Software-ul poate verifica serverele deținute sau operate de Bose sau de furnizorii de servicii terță parte pentru orice actualizare disponibilă pentru software. Dacă sunt disponibile actualizări, software-ul fie le va descărca şi instala automat, cu sau fără aviz, fie vă va oferi opţiunea de descărcare şi instalare a acestora. Prin utilizarea software-ului, sunteţi de acord cu colectarea, transmiterea, stocarea şi utilizarea informaţiilor descrise mai sus, precum şi cu descărcarea şi instalarea actualizărilor pentru produsul dvs. SoundTouch®.

2.3	INFORMAŢII. Tipurile de informații colectate, utilizate, stocate sau transmise de software pot include fără a se limita la: (a) adresa IP, numele rețelei sau SSID, UUID și canalul punctelor de acces wireless accesibile local și puterea semnalelor respective, adresele IP ale rețelei și, în unele cazuri, locația GPS, (b) versiunea software, versiunea firmware a produsului SoundTouch®, modelul de fabricație a produsului SoundTouch®, ID-ul și numărul de serie sau (c) datele de utilizare a dispozitivului sau datele de diagnosticare care au legătură cu produsul SoundTouch® sau software-ul. Aceste informații pot fi necesare pentru a procesa configurarea produsului, pentru a descărca și instala actualizările, pentru a opera funcțiile produsului SoundTouch®, pentru a depana sau diagnostica problemele produsului, pentru a dezvolta sau testa noile funcții ale produsului sau pentru a vă oferi asistență tehnică sau alte servicii. Toate informațiile colectate, utilizate, stocate sau transmise de software se află sub rezerva politicii de confidențialitate Bose SoundTouch® pe care o puteți găsi aici [Includeți legătura]. 

3.    OBLIGAŢIILE DVS. 

3.1	UTILIZĂRILE PERMISE. Sunteţi de acord să utilizaţi software-ul numai în scopurile permise de (a) prezentul EULA şi (b) legislaţia, reglementările, practicile sau recomandările aplicabile general acceptate în jurisdicţiile relevante (inclusiv toate legile cu privire la exportul de date sau software către şi din Statele Unite ale Americii sau alte ţări în cauză). Sunteţi de acord cu faptul că nu vă veţi angaja în nicio activitate cu software-ul care interferează cu, întrerupe, deteriorează sau accesează într-un mod neautorizat serverele, reţelele sau alte bunuri sau servicii ale oricărei terţe părţi, inclusiv fără a se limita la Bose, Apple sau orice alt operator mobil de comunicaţii wireless. 

3.2	CONŢINUTUL DVS. Dacă utilizaţi software-ul pentru a afişa, efectua, transmite sau procesa în alt mod orice fel de conţinut (de exemplu, fişiere de muzică protejate prin drepturi de autor) pe care îl deţineţi sau îl posedaţi, declaraţi şi garantaţi firmei Bose faptul că fie deţineţi asemenea conţinut, fie aveţi suficiente drepturi şi licenţa în conformitate cu legislaţia aplicabilă, pentru a afişa, efectua, transmite sau prelucra în alt fel asemenea conţinut. Mai mult, sunteţi de acord cu faptul că sunteţi singurul responsabil (şi Bose nu are nicio responsabilitate faţă de dvs. sau faţă de orice altă terţă parte) pentru orice încălcare a obligaţiilor ce vă revin conform prezentului EULA, orice contract sau condiţii aplicabile de utilizare a serviciului, precum şi pentru consecinţele oricărei asemenea încălcări (inclusiv orice fel de pierdere sau daună pe care Bose sau orice terţă parte o poate suferi). 

3.3	UTILIZAREA DE SERVICII DE CONŢINUT TERŢĂ PARTE. Dacă utilizaţi software-ul pentru a rula aplicaţii sau servicii dezvoltate de o terţă parte (de exemplu, un serviciu de redare conţinut muzical în flux) sau care accesează date, conţinut sau resurse furnizate de o terţă parte, sunteţi de acord cu faptul că Bose nu are nicio responsabilitate pentru respectivele aplicaţii, servicii, date, conţinut sau resurse. Înţelegeţi faptul că toate datele, conţinutul sau resursele la care puteţi avea acces prin intermediul unor asemenea aplicaţii de la terţe părţi sunt responsabilitatea exclusivă a persoanei sau entităţii de la care provin şi Bose nu răspunde pentru niciun fel de pierdere sau daună pe care o puteţi suferi ca rezultat al utilizării sau accesării unor asemenea aplicaţii, date, conţinut sau resurse de la terţe părţi. Trebuie să fiţi conştienţi de faptul că datele, serviciile, conţinutul şi resursele care vă sunt prezentate prin intermediul unei asemenea aplicaţii de la o terţă parte pot fi protejate prin drepturi de proprietate intelectuală care aparţin furnizorilor (sau altor persoane sau companii în numele lor). Nu puteţi modifica, închiria, concesiona, împrumuta, vinde, distribui sau crea lucrări derivate din asemenea date, servicii, conţinut sau resurse (nici în întregime, nici parţial), cu excepţia cazului în care aveţi permisiunea scrisă de a face acest lucru din partea proprietarilor respectivi. Sunteţi de acord cu faptul că utilizarea unor asemenea aplicaţii, date, servicii, conţinut sau resurse de la terţe părţi se poate supune unor termeni separaţi între dvs. şi partea terţă respectivă. În acest caz, prezentul EULA nu afectează legătura dvs. juridică cu aceste terţe părţi.   

4.	DURATA ŞI REZILIEREA. Prezentul EULA este valabil până când este reziliat de către dvs. sau de către Bose. Dacă doriţi să reziliaţi prezentul EULA, puteţi face acest lucru prin încetarea utilizării software-ului. Fără a aduce atingere cu nimic în sens contrar celor de mai sus, şi cu excepţia cazului în care se prevede în mod expres altceva cu privire la anumite componente software terţă parte, drepturile dvs. cu privire la utilizarea software-ului în conformitate cu prezentul EULA încetează automat în cazul în care nu reuşiţi să respectaţi oricare din restricţiile de utilizare a software-ului sau orice altă obligaţie din prezentul EULA. Alternativ, Bose poate, după cum consideră de cuviinţă, să vă ofere o notificare scrisă cu privire la o posibilitate de a rezolva orice fel de asemenea nerespectare, fie imediat, fie după o perioadă de remediere ce nu depăşeşte treizeci (30) de zile de la data la care Bose v-a trimis notificarea. La rezilierea prezentului EULA, cu excepția cazului în care se prevede altfel în mod expres în situaţia anumitor drepturi asupra unor componente software terță parte, trebuie să încetați orice utilizare a software-ului și să distrugeți toate copiile, în întregime sau parțial, ale software-ului. În cazul în care Bose solicită acest lucru, sunteţi de acord cu furnizarea unui înscris care să ateste o asemenea neutilizare. Bose poate, de asemenea, rezilia prezentul EULA în cazul în care acest lucru este cerut de legislaţia în vigoare.

5.	RESTRICŢII PRIVIND CESIUNEA. Cu excepţia cazului în care se prevede în mod expres altceva cu privire la anumite componente software terţă parte, software-ul şi prezentul EULA nu pot fi atribuite, sublicenţiate, vândute, gajate sau transferate în alt mod, şi nici nu se permite ca prezentul EULA să fie asumat de un succesor, indiferent dacă în mod voluntar, de drept sau altfel, fără acordul scris al Bose. Orice fel de pretinsă cesiune sau atribuire efectuată prin încălcarea acestei prevederi este nulă şi neavenită.

6.	PROPRIETATEA INTELECTUALĂ. Software-ul este protejat de legislaţia referitoare la drepturi de autor şi de tratatele internaţionale cu privire la drepturile de autor, precum şi de alte legi şi tratate cu privire la proprietatea intelectuală. Software-ul este licenţiat, nu vândut. Aşa cum s-a convenit între dvs. şi Bose, sunteţi de acord cu faptul că software-ul conţine informaţii proprietare şi confidenţiale şi secrete comerciale valoroase ale firmei Bose, pe care aceasta vi le-a pus la dispoziţie cu încredere pentru utilizare numai aşa cum se permite în mod expres în prezentul document. Cu excepţia licenţei şi drepturilor limitate care vi se acordă pe baza termenilor din prezentul EULA, şi a cazului în care se prevede în mod expres altceva cu privire la anumite componente software terţă parte, firma Bose îşi păstrează în întregime dreptul, calitatea şi interesul pentru software, toate copiile acestuia precum şi pentru toate drepturile de autor, secretele comerciale şi toate celelalte drepturi de proprietate şi proprietate intelectuală legate de acesta. Acest software nu este de vânzare şi nu trebuie distribuit sau inclus în alte produse.  Dacă software-ul include o aplicaţie iOS, noi şi dvs. suntem de acord că în eventualitatea oricărei pretenţii din partea unei terţe părţi că aplicaţia iOS încalcă drepturile de proprietate intelectuală ale unei asemenea terţe părţi, Bose şi nu Apple, va fi singura responsabilă pentru investigarea, apărarea, stabilirea şi eliminarea oricărei asemenea solicitări de încălcare a drepturilor de proprietate intelectuală. 

7.	LIMITĂRI ALE GARANŢIEI. CU EXCEPŢIA CAZULUI ÎN CARE SE PREVEDE ÎN MOD EXPRES ALTCEVA CU PRIVIRE LA ANUMITE COMPONENTE SOFTWARE DE LA TERŢE PĂRŢI, SOFTWARE-UL ŞI TOATE SERVICIILE ASOCIATE VĂ SUNT FURNIZATE „CA ATARE”, ŞI BOSE REFUZĂ SĂ RECUNOASCĂ ORICE FEL DE GARANŢII, FIE CĂ SUNT EXPRESE, IMPLICITE, REGLEMENTARE SAU DE ALTĂ NATURĂ, INCLUSIV ŞI FĂRĂ A SE LIMITA LA ORICE FEL DE GARANŢII EXPRESE SAU IMPLICITE CU PRIVIRE LA VANDABILITATEA, POTRIVIREA PENTRU UN SCOP ANUME, CALITATEA, NON-PREJUDICIEREA SAU CONFORMITATEA CU DESCRIEREA. ÎN SPECIAL, BOSE NU GARANTEAZĂ FAPTUL CĂ VĂ VA PUTEA OFERI ASISTENŢĂ TEHNICĂ SAU ORICE ALTĂ FORMĂ DE SERVICE, ŞI DE ASEMENEA NU GARANTEAZĂ FAPTUL CĂ ORICE FEL DE SOFTWARE SAU ORICE FEL DE DATE UTILIZATE DE SOFTWARE, SAU ORICE FEL DE SERVICII INCLUSE ÎN ACESTA VOR FI FĂRĂ ERORI SAU DEFECTE, SAU FAPTUL CĂ UTILIZAREA SOFTWARE-ULUI SAU A ORICĂROR SERVICII ASOCIATE NU VOR CAUZA PIERDEREA DE DATE SAU NU VOR AFECTA SECURITATEA REŢELEI SAU A SISTEMELOR DVS. DE CALCULATOARE, SAU CĂ NU SE VOR ÎNTRERUPE SAU CĂ VOR FI POTRIVITE PENTRU CERINŢELE DVS. SAU PENTRU ORICE ALT SCOP, SAU FAPTUL CĂ BOSE SAU ORICARE ALTĂ TERŢĂ PARTE VA FI DISPONIBILĂ PENTRU A FURNIZA SERVICII DE ASISTENŢĂ PENTRU SOFTWARE. SUNTEŢI DE ACORD CU FAPTUL CĂ UTILIZAREA ACESTUI SOFTWARE, INCLUSIV ORICE FEL DE ASISTENŢĂ SAU ALTE SERVICII ASOCIATE CU ACESTA, SE FACE ÎN ÎNTREGIME PE PROPRIUL DVS. RISC. Unele state nu permit excluderea garanţiilor implicite, şi acolo unde se aplică, excluderea de mai sus se va aplica în limita maximă permisă de legislaţie. Dacă software-ul include o aplicaţie iOS, în cazul oricărei nereuşite a aplicaţiei iOS de a se conforma tuturor garanţiilor implicate de lege, puteţi notifica Apple, iar Apple vă va restitui preţul de achiziţie pe care l-aţi plătit pentru aplicaţia iOS; Apple nu va avea nicio altă obligaţie de garanţie de niciun fel cu privire la aplicaţia iOS, şi orice alte pretenţii, pierderi, obligaţii, daune, costuri sau cheltuieli ce pot fi atribuite oricărui tip de nereuşită de respectare a oricărui tip de garanţie va fi numai responsabilitatea Bose. Puteţi solicita o rambursare prin notificarea Apple în conformitate cu termenii şi condiţiile stabilite la: 
http://www.apple.com/legal/itunes/us/terms.html. 

8.	DESPĂGUBIRI.  Sunteţi de acord să despăgubiţi, să apăraţi şi să exoneraţi de răspundere firma Bose, sucursalele sale şi funcţionarii, directorii, acţionarii, angajaţii, contractorii, furnizorii şi reprezentanţii săi, de şi împotriva oricăror pierderi, pretenţii, daune, răspunderi şi/sau cheltuieli rezonabile (inclusiv taxe rezonabile pentru avocaţi, contabili şi alţi experţi, precum şi costuri pentru investigaţii şi litigii) apărute ca urmare a oricărui fel de încălcare a obligaţiilor ce vă revin conform prezentului EULA sau apărute în alt fel ca urmare a utilizării, utilizării greşite sau incapacităţii dvs. de a utiliza software-ul.

9.	LIMITAREA RĂSPUNDERII. 

9.1	ÎN NICIUN CAZ BOSE, FILIALELE SALE, LICENŢIATORII, FURNIZORII SAU FUNCŢIONARII, DIRECTORII, ACŢIONARII, ANGAJAŢII, CONTRACTORII SAU REPREZENTANŢII SĂI (DENUMIŢI ÎN MOD COLECTIV „PĂRŢILE BOSE”) NU VOR AVEA NICIO RĂSPUNDERE FAŢĂ DE DVS. SAU FAŢĂ DE ORICARE ALTĂ TERŢĂ PARTE, PENTRU NICIUN FEL DE DAUNE INDIRECTE, ACCIDENTALE, SPECIALE, PE CALE DE CONSECINŢĂ, PUNITIVE SAU EXEMPLARE, INCLUSIV ORICE FEL DE PIERDERE DE PROFITURI, CÂŞTIGURI, ECONOMII ANTICIPATE, CLIENTELĂ SAU VENITURI, PENTRU NICIO PROBLEMĂ APĂRUTĂ CA URMARE A ACESTUI EULA SAU DATORITĂ UTILIZĂRII, UTILIZĂRII GREŞITE SAU INCAPACITĂŢII DVS. DE A UTILIZA SOFTWARE-UL SAU ORICE SERVICII ASOCIATE, INDIFERENT DACĂ O ASEMENEA RĂSPUNDERE ESTE PRETINSĂ PE BAZA CONTRACTULUI, GARANŢIEI, UNUI PREJUDICIU SAU ALTFEL, ŞI CHIAR DACĂ ESTE POSIBIL CA BOSE SAU ORICARE PARTE BOSE SĂ PREVADĂ SAU SĂ FI FOST ÎNŞTIINŢATĂ CU PRIVIRE LA POSIBILITATEA UNOR ASEMENEA DAUNE.  

9.2	ÎN NICIUN CAZ RĂSPUNDEREA TOTALĂ CUMULATĂ A BOSE SAU A ORICĂREI PĂRŢI BOSE FAŢĂ DE DVS. SAU FAŢĂ DE ORICE TERŢĂ PARTE, PENTRU DAUNE CU PRIVIRE LA ORICE PRETENŢIE SAU CAUZĂ DE ACŢIUNE REZULTATĂ CA URMARE A ACESTUI EULA SAU A UTILIZĂRII, UTILIZĂRII GREŞITE SAU INCAPACITĂŢII DVS. DE A UTILIZA SOFTWARE-UL SAU ORICE FEL DE SERVICII ASOCIATE, NU VA DEPĂŞI VALOAREA CEA MAI MARE DINTRE (A) SUMA PENTRU TAXA DE LICENŢĂ, DACĂ EXISTĂ, PLĂTITĂ DE DVS. PENTRU SOFTWARE, ŞI (B) SUMA DE ZECE DOLARI, INDIFERENT DACĂ O ASEMENEA RĂSPUNDERE ESTE PRETINSĂ PE BAZA CONTRACTULUI, GARANŢIEI, UNUI PREJUDICIU SAU ALTFEL, ŞI CHIAR DACĂ ESTE POSIBIL CA BOSE SAU ORICARE PARTE BOSE SĂ PREVADĂ SAU SĂ FI FOST ÎNŞTIINŢATĂ CU PRIVIRE LA POSIBILITATEA UNOR ASEMENEA DAUNE.

9.3	LIMITĂRILE STABILITE ÎN ACEASTĂ SECŢIUNE 9 SE VOR APLICA FĂRĂ A ŢINE SEAMA DE EŞECUL SCOPULUI ESENŢIAL AL ORICĂRUI REMEDIU LIMITAT. SUMELE PLĂTIBILE PRIN PREZENTA REFLECTĂ ACEASTĂ ALOCARE A RISCULUI ÎNTRE PĂRŢI. Unele state nu permit limitarea sau excluderea daunelor accidentale sau pe cale de consecinţă, şi acolo unde sunt aplicabile, limitările sau excluderile de mai sus se vor aplica în limita maximă permisă de legislaţia aplicabilă.

9.4	Dacă software-ul este sau include o aplicaţie iOS, dvs. şi Bose suntem de acord cu faptul că Bose, şi nu Apple, poartă răspunderea pentru rezolvarea oricăror pretenţii emise de dvs. sau orice terţă parte cu privire la aplicaţia iOS sau la posesia şi/sau utilizarea de către dvs. a aplicaţiei iOS, incluzând, dar nelimitându-se la: (i) pretenţii privind garanţia produsului; (ii) orice pretenţie cu privire la faptul că aplicaţia iOS nu se conformează oricărui fel de cerinţe legale sau regulamentare aplicabile; şi (iii) pretenţii apărute în conformitate cu legislaţia de protecţie a consumatorilor sau similară.

10.	CONFIDENŢIALITATE.  Cu excepţia software-ului de la terţe părţi supus unor drepturi de licenţiere gratuite sau open source contrare, sunteţi de acord cu faptul că veţi notifica în scris imediat firma Bose în cazul în care vi se solicită sau vi se impune, de către orice agenţie guvernamentală, orice procedură judiciară sau administrativă, sau orice lege sau regulament, să copiaţi, să transferaţi, să descompuneţi, să dezasamblaţi sau să dezvăluiţi în alt fel orice fel de conţinut al software-ului. Într-un asemenea caz, Bose are dreptul de a se opune divulgării, de a încerca obţinerea unui ordin de protecţie, sau de urmări o remediere corespunzătoare alternativă, sau de a renunţa la conformitatea cu prevederile aplicabile din prezentul EULA înainte de divulgare. Dacă un asemenea ordin de protecţie sau un alt tip de remediere nu este obţinut sau dacă Bose renunţă la conformitatea cu prevederile aplicabile din prezentul EULA, veţi dezvălui numai acele elemente ale software-ului care sunt cerute în mod legal a fi dezvăluite, şi veţi depune toate eforturile pentru a vă asigura că pentru software-ul astfel divulgat este asigurat un tratament confidenţial. 

11.	NOTE cu privire la software-ul terţă parte.  Software-ul terţă parte inclus în software este protejat prin drepturi de autor de către anumiţi licenţiatori terţe părţi ai Bose Corporation şi se supune termenilor şi condiţiilor de licenţiere, care diferă de cei stabiliţi în prezentul EULA. O descriere a componentelor software terţă parte incluse în software este prezentată în anexa A la prezenta.

12.	DISPOZIŢII GENERALE ŞI DIVERSE.

12.1.	MĂSURI PUNITIVE. Recunoaşteţi şi sunteţi de acord cu faptul că toate căile de atac sunt nepotrivite pentru a proteja Bose împotriva oricărei încălcări sau ameninţări reale de încălcare din partea dvs. a prezentului EULA, şi sunteţi de acord să nu vă opuneţi acordării de asistenţă echitabilă firmei Bose (fără dovada unor daune efective) în situaţia unor asemenea încălcări sau ameninţări reale de încălcare (în plus faţă de alte remedieri la care firma Bose poate fi îndreptăţită prin lege). Sunteţi de acord şi să plătiţi toate costurile şi cheltuielile rezonabile ale Bose (inclusiv taxe pentru avocaţi, contabili şi experţi) pentru impunerea prezentului EULA.

12.2 	LEGISLAŢIA APLICABILĂ.  Orice dispută dintre părţi cu privire la sau apărută ca urmare a obiectului prezentului EULA va fi guvernată şi interpretată în conformitate cu legislaţia statală şi federală aplicată de tribunale cu jurisdicţie competentă din statul Massachusetts, excluzând: (i) conflictele sale faţă de principiile legale; (ii) Convenţia Naţiunilor Unite cu privire la contracte pentru vânzarea internaţională a bunurilor; (iii) Convenţia din 1974 cu privire la perioada de limitare a vânzării internaţionale de bunuri; şi (iv) Protocolul de modificare a Convenţiei din 1974, întocmit la Viena în 11 aprilie 1980. Sunteţi de acord cu faptul că orice acţiune în justiţie care rezultă din sau este legată de prezentul EULA poate fi supusă numai atenţiei tribunalelor federale din Boston, Massachusetts, şi fiecare parte inclusă aici este de acord în mod irevocabil şi necondiţionat cu jurisdicţia exclusivă a acestor tribunale pentru orice proces, acţiune sau procedură apărută ca urmare a acestui acord, şi renunţă la orice obiecţie legată de locul de desfăşurare a oricărei acţiuni instituite prin prezenta, în conformitate cu prevederile din această secţiune.  Fără a aduce atingere celor de mai sus, (a) dacă orice instanţă a unei jurisdicţii străine competente decide faptul că legislaţia din statul Massachusetts nu se va aplica prezentului EULA, părţile sunt de acord că legislaţia jurisdicţiei străine care guvernează acest acord va fi legislaţia jurisdicţiei străine din care aţi achiziţionat iniţial software-ul, în limita maximă permisă de legislaţia locală, şi (b) dacă legislaţia locală din ţara sau teritoriul în care aveţi reşedinţa sau în care vă aflaţi nu permite aplicarea legilor străine cu privire la o hotărâre a prezentului EULA, părţile sunt de acord că prezentul EULA va fi guvernat şi interpretat în conformitate cu asemenea legi locale.

12.3	CLAUZA DE SEPARABILITATE. În cazul în care oricare termen, prevedere sau porţiune a acestora, care fac parte din prezentul EULA, se constată a fi ilegale sau inaplicabile, atunci, fără a ţine seama de acest lucru, prevederile rămase ale acestui acord de licenţă vor rămâne pe deplin în vigoare şi asemenea termeni sau prevederi vor fi considerate lovite de nulitate.

12.4	NOTIFICĂRI. Orice fel de notificări trimise firmei Bose sau alte comunicări necesare sau permise prin prezenta vor fi considerate corespunzătoare dacă sunt livrate manual cu confirmare de primire, sau trimise preplătit prin poştă, la adresa: Bose Corporation, The Mountain, Framingham, MA 01701, în atenţia Departamentului juridic.

12.5	RENUNŢARE. Orice eşec sau întârziere în exercitarea sau impunerea oricărui drept conform prezentului EULA nu va duce la renunţarea la acesta; orice renunţare a oricărui drept din prezentul EULA în orice ocazie nu va fi interpretată ca o renunţare continuă sau o renunţare în nicio ocazie ulterioară; şi orice exercitare singulară sau parţială a oricărui drept din acest acord de licenţă pentru utilizatorul final nu va exclude nicio exercitare ulterioară sau suplimentară a unui asemenea drept sau a oricăror alte drepturi incluse în prezentul EULA. Nicio renunţare la drepturi nu va fi efectivă decât în formă scrisă şi semnată de partea împotriva căreia este posibil a fi revendicată aceasta.

12.6	ÎNTREGUL ACORD. Sunteţi de acord cu faptul că aţi citit acest acord, l-aţi înţeles şi acceptaţi termenii şi condiţiile sale. Cu excepţia cazului în care se prevede în mod expres altceva cu privire la anumite componente software de la terţe părţi care se supun unor termeni de licenţă diferiţi, sunteţi de acord cu faptul că prezentul EULA reprezintă declarația completă și exclusivă a înțelegerii dintre părți și cu excepția cazurilor permise sau prevăzute în prezenta, înlocuiește orice propunere sau acord prealabil, verbal sau scris, precum și orice alte comunicări între părți cu privire la obiectul prezentului acord. Nu există declarații, garanții sau acorduri anterioare încheiate între părți cu privire la prezentul document. 

12.7	CONTROLUL EXPORTULUI. Sunteţi de acord să respectaţi toate legile aplicabile privind exportul şi re-exportul, regulamentele şi hotărârile impuse de guvernul Statelor Unite sau orice altă jurisdicţie străină aplicabilă, şi să nu cauzaţi transferul, exportul sau re-exportul software-ului fără a obţine mai întâi toate licenţele, garanţiile şi alte documentaţii necesare.

12.8	DREPTURI ALE GUVERNULUI. Orice fel de utilizare, duplicare sau divulgare a software-ului de către guvernul SUA se supune restricţiilor stabilite în acest acord şi aşa cum se prevede în DFARS 227.7202-1(a) şi 227.7202-3(a) (1995), DFARS 252.227-7013(c)(1)(ii) (OCT 1988), FAR 12.212(a) (1995), FAR 52.227-19 sau FAR 52.227-14 (ALT III), după caz.  	

12.9	DURATA. Sunteţi de acord cu faptul că, exceptând prevederile din secţiunea 1, toate celelalte prevederi din prezentul EULA vor rămâne valabile si după expirarea sau rezilierea acestuia.

ANEXA A

NOTE CU PRIVIRE LA TERŢE PĂRŢI

Software-ul inclus în produsul dvs. Bose® SoundTouch® conţine porţiuni care sunt protejate prin drepturi de autor în favoarea Bose Corporation („BOSE”). Software-ul utilizează de asemenea sub formă de componente anumite module software de la terţe părţi care sunt protejate prin drepturi de autor de către respectivii lor autori. Unele dintre aceste module software de la terţe părţi sunt utilizate în formele lor originale, iar unele sunt utilizate în forme care au fost modificate de Bose.  În plus, unele dintre aceste module software de la terţe părţi sunt guvernate de termeni şi condiţii ale licenţelor aşa numite gratuite sau open source. Anumite licenţe gratuite sau open source vă conferă anumite drepturi de a primi şi utiliza copii ale codului sursă pentru unele module cu software de la terţe părţi utilizate în software, de exemplu licenţa GNU General Public versiunea 2, sau licenţa GNU Lesser General Public versiunea 2.1. Pentru o descriere generală a aşa numitelor licenţe software gratuite şi open source, consultaţi www.fsf.org sau www.osi.org.

Dacă doriţi să primiţi o copie a tuturor modulelor cu codul sursă al software-ului de la terţe părţi utilizate în software-ul pe care aveţi dreptul de a-l solicita de la Bose, vă rugăm să trimiteţi prin poştă o solicitare scrisă care să includă numele, fabricaţia, modelul şi numărul de serie (dacă există, şi în fiecare caz în limita aplicabilă a legii) al produsului dvs. Bose® SoundTouch® către: Licensing Manager, Bose Corporation, The Mountain, Mailstop 6A2 Framingham, MA 01701-9168. 

Bose vă va oferi modulul(ele) aplicabil(e) cu codul sursă al software-ului terță parte aplicabil pe un disc, dispozitiv de memorie USB sau alt suport de media utilizat de obicei pentru schimbul de software. Bose poate impune o taxă rezonabilă care să acopere costul unei asemenea distribuiri, cum ar fi costul pentru suportul media, expediere şi manevrare. Această ofertă este valabilă o perioadă de trei (3) ani de la data la care Bose v-a distribuit software-ul. Cu excepţia cazului în care termenii licenţelor gratuite sau open source asociate solicită în mod expres contrariul, modulul(ele) aplicabil(e) cu codul sursă al software-ului terță parte vă sunt oferite „ca atare”, fără garanţie de niciun fel, fie că este vorba de garanţie expresă, implicită sau reglementară, şi Bose îşi declină în mod expres orice răspundere pentru orice daune, pretenţii sau pierderi rezultate ca urmare a utilizării, utilizării greşite sau incapacităţii dvs. de a utiliza asemenea module cu codul sursă al software-ului terță parte.

Puteţi vizualiza prezentul EULA după instalarea software-ului de aplicaţie Bose SoundTouch® pentru calculator sau dispozitiv mobil prin navigarea la Explorare > Setări > Despre > Aspecte juridice.  În această locaţie veţi putea de asemenea accesa o listă a modulelor software terță parte utilizate sub formă de componente în cadrul software-ului şi licenţele asociate acestora.

1 AirPlay, iPhone, iPad, iPod şi iPod touch sunt înregistrate în SUA şi în alte ţări.
2 Wi-Fi este o marcă înregistrată a Wi-Fi Alliance. Bluetooth este o marcă înregistrată a Bluetooth SIG, Inc.