LICENČNA POGODBA ZA KONČNEGA UPORABNIKA IZDELKOV BOSE SOUNDTOUCH ("licenčna pogodba")

Dan začetka veljavnosti: 26. januar 2017

POZOR: PRED UPORABO PROGRAMSKE OPREME PREBERITE TO POGODBO.

Ta licenčna pogodba za končnega uporabnika ("licenčna pogodba") je pravna pogodba med vami (posameznikom ali posamezno pravno osebo) in družbo Bose Corporation ("Bose" ali "mi"), ki ureja vašo uporabo programske opreme, nameščene v vašem izdelku Bose® SoundTouch® ("programska oprema"). Programska oprema vključuje programsko opremo izdelka SoundTouch®, program SoundTouch® in uporabniški vmesnik programske opreme SoundTouch®, ki jih je razvila družba Bose. Programska oprema vsebuje tudi programsko opremo in vdelano programsko opremo drugih proizvajalcev v obliki komponent (s skupnim imenom "programska oprema drugih proizvajalcev"). Pogoji te licenčne pogodbe veljajo tudi za programsko opremo drugih proizvajalcev, razen če za to programsko opremo drugih proizvajalcev veljajo drugačne pravice za licenciranje, kot je navedeno v nadaljevanju te pogodbe.  Šteje se, da izraz "programska oprema" vključuje tudi vse povezane nosilce podatkov, natisnjeno gradivo, spletno ali drugo elektronsko dokumentacijo ali tehnične storitve podpore po telefonu ali na mestu uporabe, ki so distribuirani ali na voljo v povezavi z vašim izdelkom Bose® SoundTouch®.  

Programski opremi je lahko priloženo pisno dopolnilo ali dodatek k tej licenčni pogodbi. Pogoji te licenčne pogodbe in vseh njenih dopolnil ali dodatkov veljajo za vse nadaljnje posodobitve programske opreme, vključno z posodobitvami vdelane programske opreme, popravki napak, sprotnimi popravki, posodobitvami, izboljšavami in novimi različicami programske opreme (s skupnim imenom "posodobitve"), vendar ne omejeno nanje, ter za vse dodatne storitve, ki vam jih družba Bose morda zagotovi v povezavi s programsko premo, razen če so tem elementom priloženi drugi pogoji licenciranja ali storitve.  V takem primeru veljajo ti drugačni pogoji licenciranja ali storitve.

Bose lahko dopolni ali spremeni to licenčno pogodbo, če vam distribuira nove različice programske opreme (npr. nadgradnja vdelane programske opreme). Ko bodo ta dopolnila ali spremembe začele veljati, vam bo družba Bose omogočila dostop do nove različice licenčne pogodbe. Če se ne strinjate s temi dopolnili ali spremembami, ne smete uporabljati ustreznih novih različic programske opreme.

ČE UPORABLJATE PROGRAMSKO OPREMO, SE STRINJATE, DA VAS OBVEZUJEJO POGOJI TE LICENČNE POGODBE. ČE SE S POGOJI NE STRINJATE, PROGRAMSKE OPREME NE UPORABLJAJTE. VAŠA UPORABA PROGRAMSKE OPREME PREDSTAVLJA TUDI VAŠE SOGLASJE ZA ZBIRANJE, PRENOS, SHRANJEVANJE IN UPORABO DOLOČENIH PODATKOV O OMREŽJU TER PODATKOV O IZDELKIH DRUŽBE BOSE, VKLJUČNO S PODATKI O UPORABI NAPRAVE IN DIAGNOSTIČNIMI PODATKI, VENDAR NE OMEJENO NANJE, PREK INTERNETA V STREŽNIKE, KI SO V LASTI DRUŽBE BOSE ALI JIH UPRAVLJA DRUŽBA BOSE ALI NJENI PRIDRUŽENI DRUGI PONUDNIKI STORITEV. TAKE DEJAVNOSTI LAHKO V NEKATERIH OMOGOČIJO SAMODEJNI PRENOS IN NAMESTITEV PROGRAMSKE OPREME IZDELKA DRUŽBE BOSE ALI POSODOBITEV VDELANE PROGRAMSKE OPREME V IZDELEK BOSE SOUNDTOUCH® ALI VAŠ RAČUNALNIK, PAMETNI TELEFON, TABLIČNI RAČUNALNIK ALI DRUGO PRENOSNO NAPRAVO, IN SICER Z VAŠIM SOGLASJEM ALI BREZ NJEGA.

1. PODELITEV LICENCE. Družba Bose vam podeljuje spodnje pravice pod pogojem, da ravnate skladno z vsemi pogoji in določili te licenčne pogodbe:

1.1      UPORABA. Bose vam podeljuje neizključno omejeno licenco za uporabo programske opreme v izdelku SoundTouch® in računalniku ali prenosnih napravah samo za vašo osebno nekomercialno uporabo. Če ni izrecno drugače navedeno za nekatere komponente programske opreme drugih proizvajalcev, lahko programsko opremo uporabljate samo v povezavi z delovanjem izdelka SoundTouch®, ki ste ga kupili ali kako drugače zakonito pridobili kot pridobitelj. Če želite programsko opremo uporabljati v komercialne namene, morate pridobiti ločeno pisno dovoljenje družbe Bose, razen če je izrecno drugače navedeno za nekatere komponente programske opreme drugih proizvajalcev. Za to podeljeno licenco veljajo pogoji in omejitve ter je pogojena z vašim ravnanjem skladno s pogoji in omejitvami, določenimi v tej licenčni pogodbi. 

1.2      PROGRAMI iOS. Če je programska oprema program iOS ali ga vključuje, za program iOS veljajo ti dodatni pogoji: Bose vam podeljuje neprenosljivo omejeno licenco za osebno in nekomercialno uporabo programa iOS v kateri koli napravi s sistemom iOS (vključno z napravami iPhone, iPad in iPod, vendar ne omejeno nanje), ki je v vaši lasti ali jo upravljate, ter kot to dovoljujejo in omejujejo dodatni pogoji in določila družbe Apple Inc. ("Apple") na spletnem mestu http://www.apple.com/legal/itunes/us/terms.html (s skupnim imenom "pogoji družbe Apple"). Izrazi iPhone, iPad, iPod in iPod touch so registrirane blagovne znamke družbe Apple.1 Vi in mi potrjujemo, da je ta licenčna pogodba sklenjena med vami in nami in ne družbo Apple ter da je med družbama Bose in Apple družba Bose in ne Apple izključno odgovorna za programsko opremo in njeno vsebino. Vi in mi potrjujemo, da družba Apple nima nobene obveznosti glede zagotavljanja kakršnih koli storitev vzdrževanja ali podpore v zvezi s programsko opremo. Svojo licenco za program iOS lahko kadar koli in iz katerega koli razloga prekličete v zamenjavo za polno vračilo (morebitne) nakupne cene, in sicer v 90 dneh od datuma prvotnega prenosa. To lahko naredite tako, da družbo Apple obvestite v skladu s pogoji in določili, navedenimi na spletnem mestu: http://www.apple.com/legal/itunes/us/terms.html.

1.3	DIAGNOSTIČNE STORITVE. Če programska oprema vključuje kodo, ki podpira diagnostične storitve in/ali storitve za prijavo napak, kot so storitve, ki jih zagotavlja Crashlytics, Inc. ali drug ponudnik diagnostičnih storitev ("ponudnik diagnostičnih storitev"), veljajo spodnja določila. Potrjujete in se strinjate, da je licenčna pogodba sklenjena le med družbo Bose in vami in ne s ponudnikom diagnostičnih storitev ali z njim povezanih družb po svetu, in da je družba Bose, ne ponudnik diagnostičnih storitev, edina pristojna in odgovorna za programsko opremo, vključno z, kolikor je primerno: (i) vsem povezanim vzdrževanjem in podporo, (ii) vsemi izrecnimi, domnevnimi ali zakonskimi garancijami, povezanimi s programsko opremo in (iii) vsemi spori ali zahtevki, ki bi izhajali ali bili povezani z dostopom in uporabo programske opreme. Ne glede na državo, v kateri živite, pooblaščate družbo Bose, da lahko uporablja vaše podatke, jih prenese in shranjuje v Združenih državah in kateri koli drugi državi, v kateri posluje družba Bose ali ponudnik diagnostične storitve. Zakoni za varovanje zasebnosti in podatkov se lahko v nekaterih teh državah razlikujejo od zakonov države, v kateri živite.

1.4	OMEJITVE.  Če ni izrecno drugače navedeno za nekatere komponente programske opreme drugih proizvajalcev, programske opreme ne smete kopirati, podlicencirati, ustvarjati izpeljanih del iz nje, je prenesti ali drugače distribuirati nobeni tretji osebi. Če ni izrecno drugače navedeno za nekatere komponente programske opreme drugih proizvajalcev ali če veljavna zakonodaja izrecno ne določa drugače, programske opreme in nobene njene podkomponente ne smete spreminjati, prevajati, obratno zbirati oz. izvajati obratnega inženirstva, povratnega prevajanja ali obratnega zbiranja programske opreme in nobene njene podkomponente brez izrecnega pisnega soglasja družbe Bose, poleg tega pa vam ni podeljena nobena pravica, da bi kateri koli drugi osebi omogočili spreminjanje, obratno zbiranje, prevajanje ali ustvarjanje katerih koli kopij programske opreme. Ne glede na morebitna drugačna zgornja določila lahko programsko opremo prenesete tretji osebi v povezavi z zakonito prodajo ali prenosom izdelka SoundTouch®, v katerem je nameščena programska oprema, vendar pod pogojem, da se ta tretja oseba strinja, da jo obvezujejo pogoji in določila te licenčne pogodbe. 

1.5	PRIDRŽANJE PRAVIC. Če ni izrecno drugače navedeno za nekatere komponente programske opreme drugih proizvajalcev, vam niso podeljene nobene druge licence ali pravice (z implikacijo, s pravilom, ki preprečuje zanikanje uradno dane izjave, ali drugače). Če ni izrecno drugače navedeno za nekatere komponente programske opreme drugih proizvajalcev, pravno razmerje med vami in družbo Bose določa, da družba Bose obdrži vse veljavne pravice v patentih, avtorske pravice, blagovne znamke in poslovne skrivnosti za programsko opremo, družba Bose ali njeni dajalci licenc pa si izrecno pridržujejo vse pravice, ki niso izrecno podeljene v tej pogodbi. Poleg tega vam ni podeljena nobena druga licenca ali pravica (z implikacijo, s pravilom, ki preprečuje zanikanje uradno dane izjave, ali drugače).
	
2.	BREZŽIČNA POVEZAVA, POSODOBITVE IN INFORMACIJE. 

2.1	BREZŽIČNA POVEZAVA. V programsko opremo je vgrajena funkcija brezžične povezave za izdelek SoundTouch®, ki uporablja protokol Wi-Fi®, ter v nekaterih različicah izdelka tudi protokola Bluetooth in AirPlay.2 Programska oprema lahko izdelek SoundTouch® poveže z internetom prek lokalne dostopne točke, v kateri je omogočen protokol Wi-Fi, kot je domači brezžični usmerjevalnik.  Programska oprema lahko pri izvajanju teh funkcij vzpostavljanja povezave zbere, dodeli, shrani, prikaže ali v strežnike, ki so v lasti družbe Bose ali jih upravlja družba Bose ali njeni drugi pridruženi ponudniki storitev, prek interneta prenese podatke, ki so potrebni ali zaželeni za vzpostavitev, ohranjanje in upravljanje brezžične internetne povezave za izdelek SoundTouch®. Te funkcije povezljivosti vključujejo tudi vzpostavitev, ohranjanje in upravljanje brezžične povezave med izdelkom SoundTouch® in vašim računalnikom ali prenosno napravo prek protokola Wi-Fi® ter v nekaterih primerih protokola Bluetooth ali AirPlay. 

2.2	POSODOBITVE. Programska oprema lahko v strežnikih, ki so v lasti družbe Bose ali jih upravlja družba Bose ali njeni drugi pridruženi ponudniki storitev, preverja, ali so na voljo kakršne koli posodobitve za programsko opremo. Če so posodobitve na voljo, jih programska oprema samodejno prenese in namesti ali vam ponudi možnost, da jih prenesete in namestite sami. Z uporabo programske opreme soglašate z zbiranjem, prenosom in uporabo zgoraj opisanih podatkov ter prenosom in namestitvijo posodobitev za vaš izdelek SoundTouch®.

2.3	PODATKI. Vrste informacij, ki jih programska oprema zbere, uporablja, shrani ali prenaša, lahko brez omejitev obsegajo naslednje:
(a) naslov IP, ime omrežja ali SSID, UUID ter kanal lokalno dostopnih brezžičnih dostopnih točk in njihove ustrezne moči signala, naslovi IP omrežja in v nekaterih primerih lokacijo GPS, (b) različico programske opreme, različico vdelane programske opreme izdelka SoundTouch® ter znamko, model, ID in serijsko številko izdelka SoundTouch® ali (c) podatki o uporabi naprave ali diagnostični podatki, povezani z izdelkom SoundTouch® ali programsko opremo. Ti podatki so morda potrebni za obdelavo nastavitve izdelka, prenos in namestitev posodobitev, upravljanje funkcij izdelka SoundTouch®, odpravljanje ali diagnosticiranje težav z izdelkom, razvoj ali preskušanje novih funkcij izdelka ali zagotavljanje tehnične podpore oziroma drugih storitev. Za vse podatke, ki jih programska oprema zbere, uporablja, shrani ali prenese, velja pravilnik o zasebnosti za izdelke Bose SoundTouch®, ki ga najdete na tej spletni strani [dodajte povezavo]. 

3.    VAŠE OBVEZNOSTI. 

3.1	DOVOLJENI NAČINI UPORABE. Strinjate se, da boste programsko opremo uporabljali samo za namene, ki jih dovoljuje (a) ta licenčna pogodba in (b) katera koli veljavna zakonodaja, predpis ali splošno sprejeti postopki ali smernice v ustreznih pristojnostih (vključno z vsemi zakoni glede izvoza podatkov ali programske opreme v Združene države Amerike ali druge ustrezne države in iz njih). Strinjate se, da s programsko opremo ne boste sodelovali pri nobeni dejavnosti, ki ovira strežnike, omrežja ali druge izdelke ali storitve katere koli tretje osebe, jih moti, jim škoduje ali omogoča nepooblaščen dostop do njih, vključno s strežniki, omrežji ali drugimi izdelki ali storitvami družbe Bose, Apple ali katerega koli ponudnika brezžične komunikacije. 

3.2	VAŠA VSEBINA. Če uporabljate programsko opremo za prikaz, izvajanje, prenašanje ali drugačno obdelavo katere koli vsebine (npr. avtorsko zaščitenih glasbenih datotek), ki so v vaši lasti, predstavljate in jamčite, da ste lastnik te vsebine ali da imate v okviru veljavne zakonodaje ustrezne pravice in licenco za prikaz, izvajanje, prenašanje ali drugačno obdelavo take vsebine. Poleg tega se strinjate, da ste sami odgovorni za (in da družba Bose nima nobene obveznosti proti vam ali kateri koli tretji osebi za) kakršno koli kršitev svojih obveznosti iz te licenčne pogodbe, morebitne veljavne pogodbe s tretjo osebo ali pogojev storitev ali katere koli veljavne zakonodaje ali predpisa ter za posledice (vključno z morebitno izgubo ali škodo, ki jo morda utrpi družba Bose ali katera koli tretja oseba) take morebitne kršitve. 

3.3	UPORABA STORITEV ZAGOTAVLJANJA VSEBINE TRETJIH OSEB. Če programsko opremo uporabljate za izvajanje programov in storitev, ki so jih razvile tretje osebe (npr. storitev pretočnega prenosa glasbene vsebine) oz. ki dostopajo do podatkov, vsebine ali virov, ki jih zagotavlja tretja oseba, se strinjate, da družba Bose ni odgovorna za te programe, storitve, podatke, vsebino ali vire. Zavedate se, da je za vse podatke, vsebino ali vire, do katerih lahko dostopate prek teh programov tretjih oseb, izključno odgovorna oseba ali pravna oseba, ki jih ponuja, in da družba Bose ni odgovorna za nobeno izgubo ali škodo, do katere lahko pride zaradi uporabe teh programov, podatkov, vsebine ali virov tretjih oseb oziroma dostopa do njih. Upoštevajte, da so podatki, storitve, vsebina in viri, ki so vam na voljo prek takega programa tretje osebe, morda zaščiteni s pravicami intelektualne lastnine, ki so v lasti ponudnikov (ali drugih oseb oz. podjetij v njihovem imenu). Teh podatkov, storitev, vsebine ali virov ne smete spreminjati, jih dajati v najem ali zakup ali jih posoditi, prodajati ali distribuirati oz. ustvarjati izpeljanih del iz njih (v celoti ali delno), razen če so vam ustrezni lastniki podelili izrecno dovoljenje za ta dejanja. Potrjujete, da za vašo uporabo teh programov, podatkov, storitev, vsebine ali virov tretjih oseb lahko veljajo ločeni pogoji, ki ste jih sklenili vi in ustrezna tretja oseba. V takem primeru ta licenčna pogodba ne vpliva na vaše pravno razmerje s temi tretjimi osebami.   

4.	OBDOBJE VELJAVNOSTI IN ODPOVED. Ta licenčna pogodba ostane v veljavi, razen če jo odpoveste vi ali družba Bose oziroma dokler je ne odpoveste vi ali družba Bose. To licenčno pogodbo lahko odpoveste tako, da prenehate uporabljati programsko opremo. Ne glede na morebitna drugačna zgornja določil in če ni izrecno drugače navedeno za nekatere komponente programske opreme drugih proizvajalcev, so vaše pravice glede uporabe programske opreme iz te licenčne pogodbe samodejno odpovedane, če ne ravnate skladno s katero koli omejitvijo glede uporabe programske opreme ali katero koli drugo obveznostjo, določeno v tej licenčni pogodbi. Družba Bose vam lahko po lastni izbiri pošlje pisno obvestilo in vam da priložnost, da prenehate s katerim koli takim neskladnim ravnanjem, in sicer takoj ali v obdobju za odpravo neskladnosti, ki ne sme presegati trideset (30) dni od datuma, ko vam je družba Bose poslala pisno obvestilo. Če ni izrecno drugače navedeno za nekatere pravice v komponentah programske opreme drugih proizvajalcev, morate ob morebitni odpovedi te licenčne pogodbe prenehati uporabljati programsko opremo in uničiti vse polne ali delne izvode programske opreme. Strinjate se, da boste na zahtevo družbe Bose predložili potrdilo, s katerim boste dokazali prenehanje uporabe. Družba Bose lahko to licenčno pogodbo odpove tudi v primeru, če mora to storiti zaradi veljavne zakonodaje.

5.	OMEJITEV GLEDE DODELITVE. Če ni izrecno drugače navedeno v tej licenčni pogodbi in za nekatere komponente programske opreme drugih proizvajalcev, programske opreme in te licenčne pogodbe ne smete dodeliti, podlicencirati, prodati, zastaviti ali kako drugače prenesti oz. dovoliti, da to licenčno pogodbo brez predhodnega pisnega soglasja družbe Bose prostovoljno, po zakonskem določilu ali kako drugače prevzame naslednik. Morebitni nameravan prevzem in pridobitev, ki sta izvedena s kršitvijo tega določila, sta nična in neveljavna.

6.	INTELEKTUALNA LASTNINA. Programska oprema je zaščitena z zakoni o avtorskih pravicah in mednarodnimi pogodbami o avtorskih pravicah ter drugimi zakoni in pogodbami o intelektualni lastnini. Bose vam te programske opreme ne prodaja, temveč vam podeljuje licenco za njeno uporabo. V skladu s pravnim razmerjem med vami in družbo Bose potrjujete, da programska oprema vsebuje lastniške in zaupne podatke ter dragocene poslovne skrivnosti družbe Bose, ki vam jih je družba Bose zaupala v prepričanju, da jih boste uporabljali samo tako, kot izrecno dovoljuje ta licenčna pogodba. Če omejena licenca in pravice, ki so vam podeljene v skladu s pogoji te licenčne pogodbe, in če ni izrecno drugače navedeno za nekatere komponente programske opreme drugih proizvajalcev, družba Bose obdrži vse pravice, lastništvo in zahteve v programski opremi ter vseh njenih kopijah in do njih ter vse avtorske pravice, poslovne skrivnost in vse druge pravice intelektualne lastnine in lastninske pravice, povezane z njimi. Ta programska oprema ni namenjena prodaji, distribuciji ali vključitvi v druge izdelke.  Če programska oprema vključuje program iOS, mi in vi potrjujemo, da je v primeru katerega koli zahtevka tretje osebe, da program iOS krši pravice intelektualne lastnine te tretje osebe, družba Bose in ne družba Apple izključno odgovorna za preiskavo, poravnavo in razrešitev katerega koli takega zahtevka glede kršitve pravic intelektualne lastnine ter obrambo pred njim. 

7.	IZJAVE O OMEJITVI JAMSTVA. ČE NI IZRECNO DRUGAČE NAVEDENO ZA NEKATERE KOMPONENTE PROGRAMSKE OPREME DRUGIH PROIZVAJALCEV, SO PROGRAMSKA OPREMA IN VSE SORODNE KOMPONENTE NA VOLJO IZKLJUČNO V TAKI OBLIKI, "KOT SO", DRUŽBA BOSE ZAVRAČA VSA IZRECNA, NAZNAČENA, ZAKONSKA ALI DRUGA JAMSTVA, VKLJUČNO Z VSEMI IZRECNIMI ALI NAZNAČENIMI JAMSTVI GLEDE PRIMERNOSTI ZA PRODAJO IN DOLOČEN NAMEN, LASTNIŠTVA, NEKRŠITVE PRAVIC INTELEKTUALNE LASTNINE ALI SKLADNOSTI Z OPISOM. DRUŽBA BOSE ZLASTI NE JAMČI, DA VAM BO LAHKO ZAGOTOVILA TEHNIČNO PODPORO ALI KATERO KOLI DRUGO STORITEV. DRUŽBA BOSE POLE TEGA NE JAMČI, DA BO KATERA KOLI PROGRAMSKA OPREMA ALI KATERI KOLI PODATKI, UPORABLJENI V NJEJ, ALI KATERE KOLI STORITVE, VKLJUČENE V PROGRAMSKO OPREMO, BREZ NAPAK ALI OKVAR, DA UPORABA PROGRAMSKE OPREME ALI KATEREGA KOLI POVEZANEGA NOSILCA PODATKOV NE BO POVZROČILA IZGUBE PODATKOV ALI ZMANJŠALA VARNOSTI VAŠEGA OMREŽJA ALI RAČUNALNIŠKIH SISTEMOV, DA BO PROGRAMSKA OPREMA DELOVALA NEPREKINJENO ALI DA BO PRIMERNA ZA VAŠE ZAHTEVE ALI KATERI KOLI DRUG NAMEN OZ. DA BO DRUŽBA BOSE ALI KATERA KOLI TRETJA LAHKO ZAGOTOVILA STORITVE PODPORE ZA PROGRAMSKO OPREMO. STRINJATE SE, DA PROGRAMSKO OPREMO, VKLJUČNO Z VSEMI POVEZANI STORITVAMI PODPORE IN DRUGIMI STORITVAMI, UPORABLJATE POVSEM NA LASTNO ODGOVORNOST. Nekatere države ne dovoljujejo izključitve naznačenih jamstev, zgornja izključitev pa velja v največji meri, ki jo dovoljuje veljavna zakonodaja, kjer je to primerno. Če programska oprema vključuje program iOS in če pride do katere koli napake v programu iOS, zaradi katere bi lahko uveljavljali morebitna jamstva, ki jih določa zakonodaja, lahko o tej napaki obvestite družbo Apple, ki vam bo vrnila nakupno ceno, ki ste jo plačali za program iOS. Družba Apple nima nobene druge obveznosti glede jamstva v povezavi s programom iOS. Družba Bose prevzema izključno odgovornost za vse druge zahtevke, izgube, odgovornosti, škodo, stroške ali izdatke, ki jih je mogoče pripisati kateri koli napaki, zaradi katere je mogoče uveljavljati morebitno jamstvo. Vračilo lahko zahtevate tako, da družbo Apple obvestite v skladu s pogoji in določili, navedenimi na spletnem mestu:
http://www.apple.com/legal/itunes/us/terms.html. 

8.	ODŠKODNINA.  Strinjate se, da boste družbo Bose, njena lastniško povezana podjetja in njihove ustrezne uslužbence, direktorje, delničarje, zaposlene, podizvajalce, dobavitelje in posrednike odvezali od vseh izgub, zahtevkov, škode, odgovornosti in/ali razumnih stroškov (vključno z razumnimi stroški za odvetnika, računovodjo in drugega strokovnjaka ter stroški preiskave in pravdnega spora), ki izhajajo iz katere koli kršitve vaših obveznosti iz te licenčne pogodbe ali kako drugače izhajajo iz vaše uporabe, napačne uporabe ali nezmožnosti uporabe programske opreme, ter da jih boste pred njimi branili in zanje prevzeli odgovornost.

9.	OMEJITVE ODGOVORNOSTI. 

9.1	DRUŽBA BOSE, NJENA LASTNIŠKO POVEZANA PODJETJA, DAJALCI LICENC, DOBAVITELJI ALI NJIHOVI USTREZNI USLUŽBENCI, DIREKTORJI, DELNIČARJI, ZAPOSLENI, PODIZVAJALCI, DOBAVITELJI ALI POSREDNIKI (S SKUPNIM IMENOM "POGODBENE STRANKE DRUŽBE BOSE") V NOBENEM PRIMERU NI ODGOVARJAJO VAM ALI KATERI KOLI TRETJI OSEBI ZA MOREBITNO NEPOSREDNO, NAKLJUČNO, POSEBNO, POSLEDIČNO, KAZENSKO ALI SVARILNO ŠKODO, VKLJUČNO S KATERO KOLI IZGUBO DOBIČKA, ZASLUŽKA, PRIČAKOVANIH PRIHRANKOV, DOBREGA IMENA ALI PRIHODKA, ZA KATERO KOLI ZADEVO, KI IZHAJA IZ TE LICENČNE POGODBE ALI VAŠE UPORABE, NAPAČNE UPORABE ALI NEZMOŽNOSTI UPORABE PROGRAMSKE OPREME ALI KATERIH KOLI POVEZANIH STORITEV, IN SICER NE GLEDE NA TO, ALI TAKA ODGOVORNOST TEMELJI NA POGODBI, JAMSTVU, NEPOGODBENI ODŠKODNINSKI ODGOVORNOSTI ALI DRUGI ODGOVORNOSTI, IN TUDI ČE JE DRUŽBA BOSE ALI KATERA KOLI POGODBENA STRANKA DRUŽBE BOSE MORDA PREDVIDELA TAKO ŠKODO OZ. JE BILA OBVEŠČENA O MOŽNOSTI NASTANKA TAKE ŠKODE.  

9.2	SKUPNA ODGOVORNOST DRUŽBE BOSE ALI KATERE KOLI POGODBENE STRANKE DRUŽBE BOSE PROTI VAM ALI KATERI KOLI TRETJI OSEBI ZA ŠKODO V ZVEZI S KATERIM KOLI ZAHTEVKOM ALI RAZLOGOM ZA VLOŽITEV ZAHTEVKA, KI IZHAJA IZ TE LICENČNE POGODBE ALI VAŠE UPORABE, NAPAČNE UPORABE ALI NEZMOŽNOSTI UPORABE PROGRAMSKE OPREME ALI KATERE KOLI POVEZANE STORITVE, V NOBENEM PRIMERU NE PRESEGA (ODVISNO KATERI ZNESEK JE VIŠJI) (A) ZNESKA MOREBITNEGA NADOMESTILA ZA LICENCO, KI STE GA PLAČALI ZA PROGRAMSKO OPREMO, IN (B) VSOTE DESETIH DOLARJEV, IN SICER NE GLEDE NA TO, ALI TAKA ODGOVORNOST TEMELJI NA POGODBI, JAMSTVU, NEPOGODBENI ODŠKODNINSKI ODGOVORNOSTI ALI DRUGI ODGOVORNOSTI, IN TUDI ČE JE DRUŽBA BOSE ALI KATERA KOLI POGODBENA STRANKA DRUŽBE BOSE MORDA PREDVIDELA TAKO ŠKODO OZ. JE BILA OBVEŠČENA O MOŽNOSTI NASTANKA TAKE ŠKODE.

9.3	OMEJITVE, DOLOČENE V TEM RAZDELKU 9, VELJAJO TUDI, ČE KATERO KOLI OMEJENO PRAVNO SREDSTVO NE DOSEŽE SVOJEGA OSNOVNEGA NAMENA. ZNESKI, KI JIH JE TREBA PLAČATI V SKLADU Z DOLOČILI TEGA RAZDELKA, ODRAŽAJO TO RAZPOREDITEV TVEGANJA MED POGODBENIMA STRANKAMA. Nekatere države ne dovoljujejo omejitve ali izključitve naključne ali posledične škode, zgornje omejitve in izključitve pa veljajo v največji meri, ki jo dovoljuje veljavna zakonodaja, kjer je to primerno.

9.4	Če je programska oprema program iOS ali ga vključuje, vi in družba Bose potrjujete, da je družba Bose in ne družba Apple odgovorna za reševanje katerih koli zahtevkov, ki jih vi ali katera koli tretja oseba vložite v povezavi s programom iOS ali vašim lastništvom in/ali uporabo programa iOS, vključno s/z (in brez omejitve na): (i) zahtevki glede odgovornosti za izdelek, (ii) katerim koli zahtevkom, da program iOS ne izpolnjuje katere koli veljavne pravne ali zakonske zahteve, in (iii) zahtevki, ki izhajajo iz zakona o varstvu potrošnikov ali podobne zakonodaje.

10.	ZAUPNOST.  Z izjemo programske opreme drugega proizvajalca, za katero veljajo drugačne pravice za licenciranje brezplačne ali odprtokodne programske opreme, se strinjate, da boste družbi Bose takoj poslali pisno obvestilo o zahtevi ali zahtevku katere koli državne agencije, katerega koli sodnega ali upravnega postopka ali katere koli zakonodaje ali predpisa, da morate kopirati, prenesti, izvesti obratno inženirstvo ali obratno zbiranje oz. drugače razkriti katero koli vsebino programske opreme. Družba Bose ima v takem primeru pravico, da pred razkritjem ugovarja razkritju, pripravi zahtevek za zaščito ali uporabi ustrezno nadomestno pravno sredstvo oz. odstopi od ravnanja skladno z veljavnimi določili te licenčne pogodbe. Če tak zahtevek za zaščito ali drugo pravno sredstvo ni pridobljeno oz. se družba Bose odpoved ravnanju skladno z veljavnimi določili te licenčne pogodbe, lahko razkrijete samo tiste elemente programske opreme, ki jih morate razkriti po zakonu, poleg tega pa morate storiti vse, kar je v vaši moči, da zagotovite zaupno obravnavo programske opreme, ki je bila razkrita na ta način.

11.	OBVESTILA drugih proizvajalcev programske opreme.  Lastniki avtorskih pravic za programsko opremo drugih proizvajalcev, ki je vključena v programsko opremo, so nekateri neodvisni dajalci licenc družbe Bose Corporation, za to programsko opremo pa veljajo pogoji in določila licenciranja, ki se razlikujejo od pogojev in določil, določenih v tej licenčni pogodbi. Opis komponent programske opreme drugih proizvajalcev, ki so vključene v programsko opremo, najdete v Dodatku A, ki je priložen tej licenčni pogodbi.

12.	SPLOŠNA IN RAZNA DOLOČILA.

12.1.	SODNA PREPOVED. Soglašate in potrjujete, da pravna sredstva, ki so na voljo v okviru zakonodaje, niso ustrezna za zaščito družbe Bose pred katero koli dejansko ali morebitno kršitvijo te licenčne pogodbe z vaše strani. Poleg tega se strinjate, da v primeru katere koli take dejanske ali morebitne kršitve (poleg morebitnih pravnih sredstev, do katerih je družba Bose morda upravičena v okviru zakonodaje) ne boste nasprotovali podelitvi pravičnega nadomestila v korist družbe Bose (brez dokaza o dejanski škodi). Nadalje se strinjate, da boste družbi Bose plačali vse razumne stroške in izdatke (vključno z razumnimi stroški za odvetnika, računovodjo in strokovnjaka) pri uveljavljanju te licenčne pogodbe.

12.2 	VELJAVNA ZAKONODAJA.  Za vse spore med pogodbenima strankama, ki so povezani s predmetom te licenčne pogodbe ali izhajajo iz njega, se uporablja pravo zvezne države ali zvezni zakon, skladno s katerim se spori tudi razlagajo, ki ga uporabljajo pristojna sodišča zvezne države Commonwealth of Massachusetts, razen za: (i) njegove pravice do sklicevanja na pravila o določanju prava, (ii) konvencijo Združenih narodov o pogodbah o mednarodni prodaji blaga; (iii) konvencijo o zastaranju terjatev na področju mednarodnega nakupa in prodaje blaga iz leta 1974 in (iv) protokol, ki spreminja konvencijo iz leta 1974, sestavljen na Dunaju 11. aprila 1980. Strinjate se, da morajo biti vse tožbe ali postopki na podlagi pravičnosti, ki izhajajo iz te licenčne pogodbe ali so povezani z njo, vloženi na sodišču zvezne države ali zveznem sodišču v Bostonu, Massachusetts, obe pogodbeni stranki pa nepreklicno in brezpogojno soglašata z izključno pristojnostjo teh sodišč za katero koli tožbo ali postopek, ki izhaja iz te pogodbe, in se odpovedujeta vsem ugovorom v zvezi s krajem katerega koli postopka, ki je bil uveden v skladu z določili tega razdelka.  Ne glede na zgoraj navedeno, (a) če katero koli tuje pristojno sodišče razsodi, da za to licenčno pogodbo ne velja pravo zvezne države Commonwealth of Massachusetts, se pogodbeni stranki strinjata, da je pravo, ki ureja to licenčno pogodbo, pravo tuje pristojnosti, v kateri ste prvotno pridobili programsko opremo, in sicer do največje mere, ki jo dovoljuje lokalna zakonodaja, in (b) če lokalna zakonodaja v državi ali na ozemlju, kjer imate stalno prebivališče ali naslov, ne dovoljuje izvrševanja tuje zakonodaje v povezavi z reševanjem zadev te licenčne pogodbe, se pogodbeni stranki strinjata, da se za to licenčno pogodbo uporablja ta lokalna zakonodaja, skladno s katerim se tudi razlaga.

12.3	LOČLJIVOST. Če je ugotovljeno, da je kateri koli pogoj ali določilo te licenčne pogodbe ali kateri koli njihov del nezakonit ali neuveljavljiv, ostanejo preostala določila te licenčne pogodbe v polni veljavi in izvršljiva, tak pogoj ali določila pa se štejejo kot razveljavljena.

12.4	OBVESTILA. Šteje se, da je družba Bose ustrezno prejela morebitno obvestilo ali drugo sporočilo, ki ga je treba oz. ga je mogoče poslati v skladu z določili te pogodbe, če je dostavljeno ročno, družba Bose pa potrdi dostavo, ali je poslano po overjeni pošti z vnaprej plačano poštnino na ta naslov: Bose Corporation, The Mountain, Framingham, MA 01701; Attn: Legal Department.

12.5	ODPOVED. Morebitna nezmožnost ali zamuda pri izvrševanju ali uveljavljanju katere koli pravice iz te licenčne pogodbe ne predstavlja odpovedi tej pravici. Kakršna koli odpoved kateri koli pravici iz te licenčne pogodbe v nobenem primeru ne predstavlja odpovedi ali odpovedi v katerem koli nadaljnjem primeru. Katero koli enkratno ali delno izvrševanje katere koli pravice iz te licenčne pogodbe ne preprečuje nobenega prihodnjega ali nadaljnjega izvrševanja te pravice ali katere koli druge pravice iz te licenčne pogodbe. Vsaka odpoved pravicam je veljavna le, če je v pisni obliki in če jo podpiše pogodbena stranka, proti kateri želite uveljaviti odpoved.

12.6	CELOTNA POGODBA. Potrjujete, da ste prebrali to pogodbo in da jo razumete, ter se strinjate, da vas obvezujejo pogoji in določila te pogodbe. Če ni izrecno drugače navedeno za nekatere komponente programske opreme drugih proizvajalcev, za katere veljajo drugačni pogoji za licenciranje, se strinjate, da je ta licenčna pogodba popolna in izključna izjava o pogodbi med pogodbenima strankama. Če ni dovoljeno ali navedeno drugače v tej pogodbi, ta pogodba nadomešča vse ustne ali pisne predloge ali dogovore in vso drugo komunikacijo med pogodbenima strankama, ki so povezani z zadevo te pogodbe. Med pogodbenima strankama te pogodbe ne obstajajo nobena prejšnja zagotovila, jamstva ali pogodbe. 

12.7	IZVOZNI ZAKONI. Strinjate se, da boste ravnali skladno z vsemi veljavni zakoni, predpisi in uredbami glede izvoza in ponovnega izvoza, ki jih je uvedla vlada Združenih držav Amerike ali katera koli druga veljavna tuja pristojnost, ter da ne boste omogočili prenosa, izvoza ali ponovnega izvoza programske opreme, ne da bi prej pridobili vse potrebne licence, zavarovanja in drugo dokumentacijo za izvoz.

12.8	PRAVICE VLADE. Za kakršno koli uporabo, podvajanje ali razkritje programske opreme s strani vlade Združenih držav Amerike veljajo omejitve, določene v tej pogodbi ter v zakonih DFARS 227.7202-1(a) in 227.7202-3(a) (1995), DFARS 252.227-7013(c)(1)(ii) (oktober 1988), FAR 12.212(a) (1995), FAR 52.227-19 ali FAR 52.227-14 (ALT III), kot je primerno.  	

12.9	VELJAVNOST. Potrjujete, da razen določil razdelka 1 vsa druga določila te licenčne pogodbe ostanejo v veljavi tudi po morebitnem poteku ali odpovedi te licenčne pogodbe.

DODATEK A

OBVESTILA DRUGIH PROIZVAJALCEV

Programska oprema v vašem izdelku Bose® SoundTouch® vsebuje dele, katerih lastnica avtorskih pravic je družbe Bose Corporation ("BOSE"). V programski opremi so kot komponente uporabljeni tudi nekateri moduli programske opreme drugih proizvajalcev. Lastniki avtorskih pravic za te module so njihovi ustrezni lastniki. Nekateri od teh modulov programske opreme drugih proizvajalcev so uporabljeni v izvirnih oblikah, nekateri pa v oblikah, ki jih je spremenila družba Bose.  Poleg tega uporabo nekaterih teh modulov programske opreme drugih proizvajalcev urejajo pogoji in določila t. i. licenc za brezplačno ali odprtokodno programsko opremo. Nekatere licence za brezplačno ali odprtokodno programsko opremo vam podeljujejo določene pravice za pridobitev ali uporabo kopij izvorne kode nekaterih modulov programske opreme drugih proizvajalcev, ki so uporabljeni v tej programski opremi (npr. splošno dovoljenje GNU, različica 2, ali manjše splošno dovoljenje GNU, različica 2.1). Splošni opis t. i. licenc za brezplačno in odprtokodno programsko opremo najdete na spletnem mestu www.fsf.org ali www.osi.org.

Če želite prejeti kopijo vseh modulov izvorne kode programske opreme drugih proizvajalcev, ki so uporabljeni v programski opremi in ki jih lahko zahtevate od družbe Bose, po navadni pošti pošljite pisno zahtevo, ki vključuje ime, znamko, model in serijsko številko (v katerem koli in kakršnem koli primeru do primerne mere) svojega izdelka Bose® SoundTouch® na naslov: Licensing Manager, Bose Corporation, The Mountain, Mailstop 6A2 Framingham, MA 01701-9168. 

Družba Bose vam bo module izvorne kode programske opreme drugih proizvajalcev distribuirala na disku, palčnem pogonu ali drugem nosilcu podatkov, ki se po navadi uporabljajo za izmenjavo programske opreme. Družba Bose lahko zahteva plačilo razumnih stroškov, povezanih s to distribucijo, kot so stroški nosilca podatkov, dostave in odpreme. Ta ponudba je veljavna tri (3) leta po datumu, ko vam je družba Bose distribuirala programsko opremo. Če pogoji sorodnih licenc za brezplačno in odprtokodno programsko opremo izrecno ne zahtevajo drugače, so veljavni moduli izvorne kode programske opreme drugih proizvajalcev na voljo izključno v taki obliki, "kot so", brez kakršnega koli izrecnega, naznačenega ali zakonskega jamstva, družba Bose pa izrecno zavrača katero koli in kakršno koli odgovornost za škodo, zahtevke ali izgube, ki izhajajo iz vaše uporabe, napačne uporabe ali nezmožnosti uporabe teh modulov izvorne kode programske opreme drugih proizvajalcev.

To licenčno pogodbo si lahko ogledate po namestitvi programske opreme Bose SoundTouch® v računalnik ali prenosno napravo, tako da v programski opremi izberete Razišči > Nastavitve > Vizitka > Pravna obvestila.  V tem oknu si boste lahko ogledali seznam modulov programske opreme drugih proizvajalcev, ki so uporabljeni kot komponente v programski opremi, in z njimi povezane licence.

1 AirPlay, iPhone, iPad, iPod in iPod touch so registrirane v Združenih državah Amerike in drugih državah.
2 Wi-Fi je registrirana znamka združenja Wi-Fi Alliance. Bluetooth je registrirana znamka družbe Bluetooth SIG, Inc.