BOSE SOUNDTOUCH VÉGFELHASZNÁLÓI LICENCSZERZŐDÉS

Hatálybalépés napja: 2017. január 26.

FIGYELEM: A SZOFTVER HASZNÁLATA ELŐTT KELL ELOLVASNI.

A jelen Végfelhasználói Licencszerződés („EULA”) Ön, mint magánszemély vagy jogi személy és a Bose Corporation („Bose”, vagy „mi”) között létrejött jogi megállapodás az Ön Bose® SoundTouch® termékét működtető szoftver (a „Szoftver”) tárgyában. A Szoftver magába foglalja a Bose által kifejlesztett SoundTouch® termék szoftverét, a SoundTouch® alkalmazásszoftvert és a SoundTouch® felhasználói felület szoftverét. A Szoftver egy külső fél által fejlesztett szoftvert is tartalmaz, valamint egy firmware is az eszköz részét képezi (együttesen: Külső fél által fejlesztett szoftver). A jelen EULA feltételei a Külső fél által fejlesztett szoftverre is vonatkoznak, kivéve, ha az adott Külső fél által fejlesztett szoftvert az alábbiaktól eltérő licencjogok szabályozzák.  A „Szoftver” kifejezés magában foglalja a kapcsolódó nyomtatott anyagokat, nyomtatott online és egyéb elektronikus dokumentációt vagy a Bose® SoundTouch® termékkel kapcsolatos telefonos, illetve helyszínen nyújtott vagy elérhetővé tett technikai segítségnyújtási szolgáltatásokat.  

A Szoftverhez a jelen EULA írásos módosítása vagy kiegészítése mellékelhető. A jelen EULA feltételei, és annak minden kiegészítése és módosítása a Szoftver jövőbeli frissítéseire is vonatkozik, ideértve többek között a firmware-frissítéseket, a hibajavításokat, a javítófájlokat, a frissítéseket, a továbbfejlesztéseket és a Szoftver új verzióit (együttesen: „Frissítések”), valamint azokra a kiegészítő szolgáltatásokra, amelyeket a Bose-tól vehet igénybe a Szoftverhez kapcsolódóan, kivéve, ha azokhoz a tételekhez külön licencfeltételek és szolgáltatási feltételek tartoznak.  Ez esetben a szolgáltatásokra az adott licenc vagy szolgáltatási feltételek vonatkoznak.

A Bose módosíthatja vagy kiegészítheti a jelen Végfelhasználói Licencszerződést, ha új Szoftververziókat (pl. szoftverfrissítéseket vagy hardverfrissítéseket) biztosít Önnek. Ilyen módosítások esetén a Bose elérhetővé teszi a végfelhasználói licencszerződés új változatát az Ön számára. Ha nem ért egyet ezekkel a módosításokkal, vagy kiegészítésekkel, kérjük, ne használja az adott új Szoftver verzió(ka)t.

A SZOFTVER HASZNÁLATÁVAL ELFOGADJA A JELEN EULA FELTÉTELEIT. HA NEM ÉRT EGYET EZEKKEL, NE HASZNÁLJA A SZOFTVERT. A SZOFTVER HASZNÁLATÁVAL EGYÚTTAL BELEEGYEZÉSÉT ADJA BIZONYOS HÁLÓZATI INFORMÁCIÓK ÉS BOSE TERMÉKINFORMÁCIÓK, IDEÉRTVE TÖBBEK KÖZÖTT A HASZNÁLATI ÉS A DIAGNOSZTIKAI ADATOKAT IS,INTERNETEN KERESZTÜL A BOSE, ILLETVE A VELE KAPCSOLATBAN ÁLLÓ KÜLSŐ SZOLGÁLTATÓK TULAJDONÁBAN LÉVŐ/ÁLTAL ÜZEMELTETT I ÖSSZEGYŰJTÉSÉHEZ, TOVÁBBÍTÁSÁHOZ, TÁROLÁSÁHOZ ÉS FELHASZNÁLÁSÁHOZ. EZEK A TEVÉKENYSÉGEK BIZONYOS ESETEKBEN AZ ÖN ÉRTESÍTÉSE NÉLKÜL VAGY ÉRTESÍTÉSÉVEL BOSE TERMÉKEK SZOFTVER- VAGY FIRMWARE-FRISSÍTÉSEINEK AZ ÖN BOSE SOUNDTOUCH® TERMÉKÉRE VAGY AZ ÖN SZÁMÍTÓGÉPÉRE, TELEFONJÁRA, TÁBLAGÉPÉRE VAGY MÁS MOBILESZKÖZEIRE TÖRTÉNŐ AUTOMATIKUS LETÖLTÉSÉT ÉS TELEPÍTÉSÉT VONHATJÁK MAGUK UTÁN.

1. LICENC MEGADÁSA. A Bose a jelen végfelhasználói licencszerződés összes feltételeinek teljesítése esetén a következő jogokat biztosítja:

1.1       HASZNÁLAT. A Bose ezennel garantálja Önnek a szoftver nem kizárólagos, korlátozott, a szoftvernek a SoundTouch® termékben és az Ön számítógépén vagy mobileszközein történő kizárólag személyes, nem kereskedelmi célú használatára vonatkozó licencet. Hacsak bizonyos Külső fél által fejlesztett szoftverösszetevők dokumentációja erről másként nem rendelkezik, a Szoftver csak az Ön által megvásárolt, vagy jogosan birtokába került SoundTouch® termék működtetésére használható. Kivéve, ha a Külső fél által fejlesztett szoftverösszetevők esetében ez másként van meghatározva, akkor amennyiben a Szoftvert kereskedelmi célokra kívánja felhasználni, külön írásos engedélyt kell kérnie a Bose-tól. A licenc kizárólag akkor illeti meg Önt, ha betartja a jelen végfelhasználói licencszerződésben szereplő feltételeket és korlátozásokat. 

1.2      iOS ALKALMAZÁSOK. Ha a Szoftver iOS alkalmazást tartalmaz, akkor az iOS alkalmazásra a következő kiegészítő feltételek vonatkoznak: a Bose át nem ruházható, korlátozott licencet biztosít Önnek az iOS alkalmazás személyes, nem kereskedelmi célú használatára bármely, az Ön tulajdonában lévő vagy Ön által jogosan használt iOS-alapú eszközön (beleértve, de nem kizárólag iPhone, iPad és iPod eszközökön), az Apple Inc. („Apple”) által a http://www.apple.com/legal/itunes/us/terms.html oldalon közzétett feltételeknek (együttesen: az „Apple feltételek”) megfelelő engedélyezés és korlátozások szerint. Az iPhone, iPad, iPod és iPod touch kifejezések az Apple bejegyzett védjegyei.1 Ön és mi elismerjük, hogy a jelen EULA egy Ön és közöttünk (nem pedig a Bose és az Apple között) létrejött megállapodás, így a Bose (és nem az Apple) kizárólagos felelősséget vállal a Szoftverért és annak tartalmáért. Ön és mi elismerjük, hogy az Apple nem köteles semmilyen karbantartást vagy támogatást nyújtani a Szoftverrel kapcsolatosan. Az iOS alkalmazás használatára vonatkozó licencéről az eredeti letöltés dátumát követő 90 napon belül bármikor lemondhat, a teljes vételár (ha van) visszatérítése mellett. Ehhez értesítenie kell az Apple vállalatot az alábbi oldalon ismertetett feltételeknek megfelelően: http://www.apple.com/legal/itunes/us/terms.html.

1.3	DIAGNOSZTIKAI SZOLGÁLTATÁSOK. Amennyiben a szoftver diagnosztikai és/vagy hibajelentési szolgáltatásokat támogató kódot is tartalmaz, amelyet a Crashlytics, Inc. vagy másik külső diagnosztikai szolgáltató („Diagnosztikai szolgáltató”) bocsátott rendelkezésre, a következő rendelkezések az irányadóak. Ön elismeri és tudomásul veszi, hogy ez a végfelhasználói licencszerződés csak a Bose és Ön között jön létre, és nem a diagnosztikai szolgáltatóval vagy annak globális, kapcsolt vállalkozásaival, és hogy kizárólag a Bose és nem a diagnosztikai szolgáltató felel a szoftverért, adott esetben beleértve az alábbiakat: i. a kapcsolódó karbantartás és támogatás, ii. a szoftverhez kapcsolódó minden kifejezett, hallgatólagos vagy törvényi szavatosság, és iii. a szoftver eléréséből és használatából eredő, illetve azzal kapcsolatos minden jogvita vagy igény. Függetlenül a lakóhelyének megfelelő országtól, Ön feljogosítja a Bose-t arra, hogy az Ön információit felhasználja az Amerikai Egyesült Államokban és bármely más országban, ahol a Bose Diagnosztikai szolgáltatói működnek, és ebből a célból az adatokat oda továbbítsa és ott tárolja. Az ezen országok némelyikében érvényes adatvédelmi törvények eltérhetnek az Ön országában érvényes rendelkezésektől.

1.4	KORLÁTOZÁSOK.  Amennyiben a Külső fél által fejlesztett szoftverösszetevők dokumentációja ettől eltérően nem rendelkezik, a Szoftver lemásolása, allicencbe adása, abból származékos művek készítése, átruházása vagy bármilyen más terjesztése nem engedélyezett. Hacsak bizonyos Külső fél által fejlesztett szoftverösszetevők dokumentációja erről kifejezetten másként nem rendelkezik, vagy a hatályos jog kifejezetten nem engedélyezi, a Szoftver illetve annak bármely alkomponense kizárólag a Bose kifejezett írásos engedélyével módosítható, fordítható le, fejthető vagy fordítható vissza, illetve elemezhető belső felépítése. Önnek nincs joga felhatalmazni mást a Szoftver módosítására, belső felépítésének elemzésére, lefordítására vagy másolására. Korábbi ellenkező értelmű rendelkezések ellenére a Szoftver átruházható harmadik személyre a Szoftvert tartalmazó SoundTouch® termék jogszerű eladásával vagy átruházásával kapcsolatban, de csak akkor, ha a harmadik személy az végfelhasználói licencszerződés feltételeit rá nézve kötelező erejűnek ismeri el. 

1.5	JOGFENNTARTÁS. Amennyiben bizonyos Külső fél által fejlesztett szoftverösszetevők dokumentációja erről kifejezetten másként nem rendelkezik, Ön semmilyen más licencre vagy jogra hallgatólagosan, álláspont megváltoztatásának kizárásával vagy egyéb módon nem tarthat igényt. Hacsak bizonyos Külső fél által fejlesztett szoftverösszetevők dokumentációja erről kifejezetten másként nem rendelkezik, az Ön és Bose között létrejött megállapodás értelmében a Bose fenntartja a Szoftverrel kapcsolatos szabadalmak jogát, a szerzői jogokat, a védjegyek és ipari titkok jogát; a jelen megállapodásban a Bose által kifejezetten nem biztosított jogokat a Bose vagy licencadói kizárólagosan fenntartják, és Ön semmilyen más licencre vagy jogra hallgatólagosan, álláspont megváltoztatásának kizárásával vagy egyéb módon nem tarthat igényt.
	
2.	VEZETÉK NÉLKÜLI KAPCSOLAT, FRISSÍTÉSEK ÉS INFORMÁCIÓK. 

2.1	VEZETÉK NÉLKÜLI KAPCSOLAT. A Szoftver a Wi-Fi® protokoll, illetve bizonyos verziók esetében a Bluetooth és az Airplay protokollok használatával vezeték nélküli kapcsolatot biztosít a SoundTouch® termékhez.2 A Szoftver képes csatlakoztatni a SoundTouch® terméket az internethez egy Wi-Fi használatát támogató helyi hozzáférési pontokon keresztül, mint például az otthoni vezeték nélküli útválasztó.  A csatlakoztatási funkciók végrehajtása során a Szoftver a SoundTouch® termék internetes kapcsolatának létrehozásához, fenntartásához és működtetéséhez szükséges információkat begyűjtheti, hozzárendelheti, tárolhatja, megjelenítheti, vagy az interneten keresztül a Bose vagy kapcsolódó külső szolgáltatócégei tulajdonában álló vagy általuk üzemeltetett szerverekre továbbíthatja. Ezek a csatlakoztatási funkciók kiterjednek a SoundTouch® termék és az Ön PC-je vagy mobileszköze között a Wi-Fi® protokollal, vagy bizonyos esetekben a Bluetooth vagy Airplay protokollokkal megvalósított vezeték nélküli kapcsolat létrehozására, fenntartására és üzemeltetésére is. 

2.2	FRISSÍTÉSEK. A Szoftver a Bose vagy kapcsolódó külső szolgáltatóinak szerverein ellenőrizheti, hogy van-e elérhető frissítés a Szoftverhez. Ha Frissítések érhetők el, a Szoftver automatikusan letöltheti és telepítheti ezeket, vagy felajánlja Önnek a frissítések letöltésének és telepítésének lehetőségét. A Szoftver használatával hozzájárul a fent leírt információk gyűjtéséhez, továbbításához és felhasználásához, valamint az Ön SoundTouch® termékéhez közzétett Frissítések letöltéséhez és telepítéséhez.

2.3	INFORMÁCIÓK. A gyűjtött, felhasznált, tárolt vagy továbbított adatok körébe tartozhat korlátozás nélkül (a) a helyileg elérhető hozzáférési pontok IP-címe, hálózatneve vagy SSID, UUID és csatornaazonosítója, illetve azok jelerőssége, hálózati IP-címe, és bizonyos esetekben GPS-helye, (b) a Szoftver verziója, a SoundTouch® termék firmware-verziója, a SoundTouch® termék gyártási típusa, azonosítója és gyári száma, vagy (c) a készülék használati adatai vagy diagnosztikai adatai a SoundTouch® termékre vagy a Szoftverre vonatkozóan. Ezekre az információkra a termékbeállítás, -letöltés és a frissítés telepítése során lehet szükség, vagy a SoundTouch® termék funkcióinak működtetéséhez, a termék problémáinak elhárításához vagy diagnosztizálásához, az új termékfunkciók teszteléséhez, vagy műszaki támogatás és más szolgáltatások Ön részére történő nyújtásához. A Szoftver által begyűjtött, felhasznált, tárolt és továbbított összes információra a Bose SoundTouch® Adatvédelmi Szabályzata vonatkozik, amelyet itt olvashat: [ide illessze be a hivatkozást]. 

3. AZ ÖN KÖTELEZETTSÉGEI. 

3.1	ENGEDÉLYEZETT HASZNÁLAT. Ön vállalja, hogy a Szoftvert kizárólag (a) a jelen végfelhasználói licencszerződésben és (b) a hatályos törvényekben, előírásokban vagy az adott illetékességi területen általánosan elfogadott gyakorlatokban és irányelvekben (ideértve az adatok vagy a Szoftver Egyesült Államokba/-ból illetve más országokba/-ból történő exportálására vonatkozó törvényeket) lefektetett célokra használja. Ön vállalja, hogy nem vesz részt a Szoftverrel bármely harmadik fél, beleértve, de nem kizárólag a Bose, az Apple vagy bármely vezeték nélküli kommunikációs partner szervereinek, hálózatainak vagy egyéb vagyontárgyainak illetve szolgáltatásainak zavarására, károsítására vagy illetéktelen hozzáférésére irányuló tevékenységben. 

3.2	AZ ÖN TULAJDONÁT KÉPEZŐ TARTALOM. Amennyiben a Szoftvert bármilyen, az Ön tulajdonában vagy birtokában álló tartalom (pl. a szerzői jog védelme alá eső zenefájlok) megjelenítésére, előadására, átvitelére vagy egyéb feldolgozására használja, Ön kijelenti és garantálja a Bose részére, hogy az adott tartalomnak Ön a tulajdonosa, illetve a hatályos törvénynek megfelelő joggal és licenccel rendelkezik az adott tartalom megjelenítésére, előadására, átvitelére vagy egyéb feldolgozására. Ön kijelenti továbbá, hogy teljes mértékben felelősséget vállal a jelen EULA-ban, bármely harmadik fél szerződésében vagy szolgáltatási feltételeiben illetve a hatályos törvényekben vagy rendeletekben foglalt kötelezettségek megszegéséért továbbá ezek következményeiért (beleértve a Bose vagy valamely harmadik fél által elszenvedett veszteséget vagy károkat). 

3.3	HARMADIK FÉL ÁLTAL BIZTOSÍTOTT TARTALOMSZOLGÁLTATÁS HASZNÁLATA. Amennyiben a Szoftvert harmadik fél által fejlesztett alkalmazások vagy szolgáltatások (pl. zenei tartalomszolgáltatás átvitelének) futtatására, illetve harmadik fél által biztosított adatok, tartalom vagy erőforrások elérésére használja, akkor elfogadja, hogy a Bose nem vállal felelősséget ezen alkalmazásokért, szolgáltatásokért, adatokért, tartalomért vagy erőforrásokért. Elfogadja, hogy az adott harmadik fél alkalmazásán keresztül elérhető minden adatért, tartalomért vagy erőforrásért kizárólag az azt közzétevő magánszemély vagy jogi személy felel, és a Bose nem vonható felelősségre a harmadik fél alkalmazásainak, adatainak, tartalmának vagy erőforrásainak használatából eredő veszteségekért vagy károkért. Figyelembe kell vennie, hogy a harmadik fél alkalmazásán keresztül elérhető adatokra, szolgáltatásokra, tartalomra és erőforrásokra a szellemi alkotások tulajdonjoga vonatkozhat, amelynek birtokosa a közzétevő fél (illetve az ő nevében eljáró más személyek vagy vállalatok). Az ilyen adatok, szolgáltatások, tartalom vagy erőforrások egészben vagy részben történő módosítása, bérbeadása, haszonbérbe adása, kölcsönzése, értékesítése, terjesztése vagy származékos munkák elkészítésére történő felhasználása kizárólag az adott tulajdonosok által adott külön engedély alapján lehetséges. Ön tudomásul veszi, hogy a harmadik fél által biztosított alkalmazásokra, adatokra, szolgáltatásokra, tartalomra vagy erőforrásokra az Ön és az adott harmadik fél között érvényes külön feltételek vonatkoznak. Ebben az esetben a jelen végfelhasználói licencszerződés nem befolyásolja az Ön harmadik féllel fennálló jogviszonyát.   

4.	IDŐTARTAM ÉS MEGSZŰNÉS. A jelen végfelhasználói licencszerződés mindaddig érvényben marad, amíg azt Ön vagy a Bose fel nem mondja. Ha szeretné felmondani a jelen végfelhasználói licencszerződést, szüntesse be a szoftver használatát. A fentiekben foglaltak ellenére azonban – hacsak bizonyos Külső fél által fejlesztett szoftverösszetevők esetében erről másként nem rendelkeznek – a jelen végfelhasználói licencszerződés hatálya alá tartozó Szoftver használatára vonatkozó jogosultsága automatikusan megszűnik, amennyiben Ön nem tartja be a jelen végfelhasználói licencszerződésbe foglalt és a Szoftver használatára vonatkozó korlátozásokat vagy egyéb kötelezettségeket. További eshetőség, hogy a Bose – saját belátása szerint – írásban értesítheti Önt arról, hogy azonnal, vagy a Bose írásos értesítését követő legfeljebb harminc (30) napon belül hagyjon fel az ilyen jogsértő magatartással. Ha a jelen EULA érvényessége megszűnik – hacsak bizonyos Külső fél által fejlesztett szoftverösszetevők bizonyos jogai esetében erről másként nem rendelkeznek, be kell szüntetnie a Szoftver használatát, és meg kell semmisíteni annak minden teljes vagy részleges másolatát. Ön elfogadja, hogy a Bose kérésére köteles a használat megszüntetését igazoló tanúsítványt bemutatni. A Bose abban az esetben is felmondhatja a jelen EULA-t, amennyiben a hatályos törvények ezt előírják számára.

5.	AZ ÁTRUHÁZÁS KORLÁTOZÁSA. Amennyiben a jelen megállapodás vagy bizonyos Külső fél által fejlesztett szoftverösszetevők dokumentációja ettől eltérően nem rendelkezik, a Szoftver és a jelen végfelhasználói licencszerződés átruházása, allicencbe adása, értékesítése, zálogosítása, vagy bármilyen más átadása illetve a jelen végfelhasználói licencszerződés jogutódja által történő átvállalásának engedélyezése kizárólag a Bose előzetes írásos hozzájárulásával engedélyezett. A jelen rendelkezés megszegésével történő bármilyen szándékos átruházás vagy átvállalás érvénytelennek minősül.

6.	SZELLEMI ALKOTÁS TULAJDONJOGA. A Szoftvert a szerzői jog és nemzetközi szerzői jogi egyezmények, valamint a szellemi alkotásokra vonatkozó egyéb jogszabályok és egyezmények védik. A Szoftver licencelt, nem értékesített. A Bose és Ön között létrejött megállapodás értelmében Ön tudomásul veszi, hogy a Szoftver a Bose tulajdonát képező szabadalmazott és bizalmas információkat és üzleti titkokat tartalmaz, amelyeket a Bose bizalmasan és kizárólag a jelen dokumentumban engedélyezett célokra történő felhasználásra biztosít Önnek. A jelen végfelhasználói licencszerződés feltételei szerint biztosított korlátozott licenc és jogok kivételével, továbbá hacsak bizonyos Külső fél által fejlesztett szoftverösszetevők dokumentációja ettől kifejezetten eltérően nem rendelkezik, a Bose fenntartja a Szoftverhez és annak összes másolatához tartozó jogokat, jogcímeket és érdekeket, továbbá az azokhoz kapcsolódó minden szerzői jogot, üzleti titkot és bármely egyéb szellemi vagy más tulajdonjogot. Ez a Szoftver nem értékesíthető, nem terjeszthető és nem mellékelhető más termékekhez.  Ha a Szoftver iOS alkalmazást tartalmaz, mi és Ön is elismeri, hogy harmadik személyek azon igénye esetében, hogy az említett iOS alkalmazás szellemi tulajdonjogait sérti, kizárólag a Bose (és nem az Apple) feladata a szellemi tulajdonjog-bitorlási igény kivizsgálása, az ellene való védekezés, az igény tekintetében való egyezségkötés és kifizetés. 

7.	GARANCIANYILATKOZATOK. HACSAK BIZONYOS KÜLSŐ FÉL ÁLTAL FEJLESZTETT SZOFTVERÖSSZETEVŐK DOKUMENTÁCIÓJA ETTŐL KIFEJEZETTEN ELTÉRŐEN NEM RENDELKEZIK, A SZOFTVERT ÉS A KAPCSOLÓDÓ SZOLGÁLTATÁSOKAT A BOSE AZ „ADOTT ÁLLAPOTBAN” BIZTOSÍTJA ÖNNEK, ÉS A BOSE EZENNEL KIZÁR MINDEN KIFEJEZETT, VÉLELMEZETT, KÖTELEZŐ VAGY EGYÉB GARANCIÁT, IDEÉRTVE (NEM KORLÁTOZÓ ÉRTELEMBEN) A TERMÉK FORGALOMKÉPESSÉGÉRE, MEGHATÁROZOTT CÉLRA VALÓ ALKALMASSÁGÁRA, A JOGCÍMRE, A JOGBITORLÁS-MENTESSÉGRE ÉS A LEÍRÁSNAK VALÓ MEGFELELÉSRE VONATKOZÓ KIFEJEZETT VAGY VÉLELMEZETT GARANCIÁT. A BOSE NEM GARANTÁLJA, HOGY TECHNIKAI TÁMOGATÁST VAGY BÁRMILYEN EGYÉB SZOLGÁLTATÁST FOG NYÚJTANI ÖNNEK, ÉS A BOSE NEM GARANTÁLJA, HOGY A SZOFTVER ÁLTAL ALKALMAZOTT VAGY ABBAN FOGLALT BÁRMELY ADAT VAGY SZOLGÁLTATÁS HIBÁKTÓL VAGY HIÁNYOSSÁGOKTÓL MENTES, TOVÁBBÁ HOGY A SZOFTVER VAGY A KAPCSOLÓDÓ SZOLGÁLTATÁSOK HASZNÁLATA NEM OKOZ ADATVESZTÉST ILLETVE NEM BEFOLYÁSOLJA AZ ÖN HÁLÓZATAINAK VAGY SZÁMÍTÓGÉPES RENDSZEREINEK BIZTONSÁGÁT, ILLETVE HOGY A SZOFTVER ZAVARTALANUL FOG MŰKÖDNI, MEGFELEL AZ ÖN IGÉNYEINEK ILLETVE BÁRMILYEN CÉLRA ALKALMAS, TOVÁBBÁ HOGY A BOSE VAGY BÁRMELY HARMADIK FÉL TÁMOGATÓ SZOLGÁLTATÁSOKAT FOG NYÚJTANI A SZOFTVERHEZ. ÖN ELFOGADJA, HOGY A SZOFTVERT VALAMINT BÁRMELY KAPCSOLÓDÓ TÁMOGATÁST ÉS EGYÉB SZOLGÁLTATÁSOKAT KIZÁRÓLAG A SAJÁT FELELŐSSÉGÉRE HASZNÁLJA. Mivel egyes államokban nem engedélyezett a vélelmezett garanciák kizárása, a fenti garanciakizárás a törvényileg megengedett maximális mértékű kizárást jelenti (ahol ez szükséges). Ha a Szoftver iOS alkalmazást tartalmaz, amennyiben az iOS alkalmazás nem felel meg a törvényileg előírt garanciáknak, Ön értesítheti erről az Apple vállalatot, és az Apple visszatéríti Önnek az iOS alkalmazás vételárát, és az Apple nem vállal további garanciális kötelezettséget az iOS alkalmazásra, továbbá a Bose kizárólagos felelősséget vállal a garanciának való meg nem felelésből eredő bármilyen keresetért, veszteségért, felelősségért, kárért, költségért vagy kiadásért. Visszatérítést az Apple vállalat értesítése révén a
http://www.apple.com/legal/itunes/us/terms.html oldalon ismertetett feltételeknek megfelelően kérhet. 

8.	KÁRTALANÍTÁS.  Ön vállalja, hogy kártalanítja, megvédi a Bose-t és leányvállalatait, valamint azok tisztviselőit, igazgatóit, részvényeseit, munkavállalóit, vállalkozóit, beszállítóit és megbízottait minden olyan veszteségtől, igénytől, kártól, felelősségtől és/vagy indokolt kiadástól (ideértve az indokolt ügyvédi, könyvelői és egyéb szakértői díjakat, valamint vizsgálati- és perköltségeket), továbbá gondoskodik ezen felek kármentesítéséről, amelyek az Ön jelen EULA-ban foglalt kötelezettségeinek megszegéséből erednek, vagy bármilyen formában a Szoftver rendeltetésszerű vagy nem rendeltetésszerű használatával vagy használatra való alkalmatlanságával állnak összefüggésben.

9.	FELELŐSSÉGVÁLLALÁS KIZÁRÁSA. 

9.1	A BOSE, LEÁNYVÁLLALATAI, LICENCADÓI, VÁLLALKOZÓI ÉS AZOK TISZTVISELŐI, IGAZGATÓI, RÉSZVÉNYESEI, MUNKAVÁLLALÓI, VÁLLALKOZÓI, BESZÁLLÍTÓI VAGY MEGBÍZOTTJAI (EGYÜTTESEN: A „BOSE FELEK”) SEMMILYEN ESETBEN SEM VÁLLALNAK FELELŐSSÉGET ÖN VAGY BÁRMELY HARMADIK SZEMÉLY RÉSZÉRE A KÖZVETETT, VÉLETLENSZERŰ, SPECIÁLIS, KÖVETKEZMÉNYES, BÜNTETŐ KÁROKÉRT VAGY A KÁR TÉNYLEGES ÖSSZEGÉT MEGHALADÓ KÁRTÉRÍTÉSÉRT, IDEÉRTVE AZ ÜZLETI HASZON, JÖVEDELEM, ELVÁRT MEGTAKARÍTÁS VAGY BEVÉTEL ELMARADÁSÁT ÉS A CÉGÉRTÉK CSÖKKENÉSÉT, AMELY A JELEN VÉGFELHASZNÁLÓI LICENCSZERZŐDÉSBŐL VAGY A SZOFTVER ILLETVE A KAPCSOLÓDÓ SZOLGÁLTATÁSOK RENDELTETÉSSZERŰ VAGY NEM RENDELTETÉSSZERŰ HASZNÁLATÁBÓL, VAGY HASZNÁLATRA VALÓ ALKALMATLANSÁGÁBÓL ERED, FÜGGETLENÜL ATTÓL, HOGY AZ ADOTT FELELŐSSÉG EGY SZERZŐDÉSEN, GARANCIÁN, VAGY MÁS EGYÉBEN ALAPUL, ÉS ABBAN AZ ESETBEN IS, HA A BOSE VAGY BÁRMELY FÉL EZT ELŐRE LÁTHATTA VAGY TÁJÉKOZTATTÁK AZ ILYEN KÁROK BEKÖVETKEZÉSÉNEK A LEHETŐSÉGÉRŐL.  

9.2	A BOSE VAGY BÁRMELY BOSE FÉL ÖN VAGY EGY HARMADIK FÉL FELÉ FENNÁLLÓ, ÉS A JELEN EULA-BÓL VAGY A SZOFTVER ILLETVE A KAPCSOLÓDÓ SZOLGÁLTATÁSOK RENDELTETÉSSZERŰ VAGY NEM RENDELTETÉSSZERŰ HASZNÁLATÁBÓL, VAGY HASZNÁLATRA VALÓ ALKALMATLANSÁGÁBÓL EREDŐ KÁROKÉRT VISELT TELJES ÖSSZESÍTETT FELELŐSSÉGVÁLLALÁSA SEMMILYEN ESETBEN NEM HALADHATJA MEG (A) AZ ÖN ÁLTAL A SZOFTVERÉRT FIZETETT LICENCDÍJAT (HA VAN ILYEN), ÉS (B) A TÍZ DOLLÁRT, FÜGGETLENÜL ATTÓL, HOGY AZ ADOTT FELELŐSSÉG EGY SZERZŐDÉSEN, GARANCIÁN, VAGY MÁS EGYÉBEN ALAPUL, ÉS ABBAN AZ ESETBEN IS, HA A BOSE VAGY BÁRMELY FÉL EZT ELŐRE LÁTHATTA VAGY TÁJÉKOZTATTÁK AZ ILYEN KÁROK BEKÖVETKEZÉSÉNEK A LEHETŐSÉGÉRŐL.

9.3	A JELEN 9. PONTBAN FOGLALT KORLÁTOZÁSOK ÉRVÉNYESÍTENDŐK MÉG ABBAN AZ ESETBEN IS, HA BÁRMELY JOGORVOSLAT NEM TUDJA BETÖLTENI ALAPVETŐ RENDELTETÉSÉT. A JELEN PONT ÉRTELMÉBEN FIZETENDŐ ÖSSZEGEK A FELEK KÖZÖTTI KOCKÁZATMEGOSZTÁST TÜKRÖZIK. Mivel egyes államokban nem engedélyezett a véletlen vagy következményes kártérítési felelősség kizárása vagy korlátozása, a fenti korlátozás vagy kizárás a törvényileg megengedett maximális mértékű korlátozást vagy kizárást jelenti.

9.4	Ha a Szoftver iOS alkalmazást tartalmaz, Ön és a Bose tudomásul veszik, hogy a Bose (és nem az Apple) felelős minden olyan keresetért, amely Ön és egy harmadik fél között az iOS alkalmazáshoz vagy az iOS alkalmazás Ön által történő birtoklásával és/vagy használatával kapcsolatosan felmerül, ide értve, de nem kizárólag: i. a termékfelelősségi kereseteket; ii. minden olyan keresetet, amely azzal kapcsolatos, hogy az iOS alkalmazás nem teljesíti valamely hatályos törvény vagy jogszabály előírásait; és iii. a fogyasztóvédelmi vagy hasonló jogszabályok alapján felmerülő kereseteket.

10.	TITOKTARTÁS.  A Külső fél által fejlesztett szoftverre vonatkozó ingyenes vagy nyílt forráskódú licencjogok kivételével Ön elfogadja, hogy haladéktalanul, írásban értesíti a Bose-t arról, ha egy kormányzati ügynökség felhívása alapján, vagy bírósági vagy közigazgatási eljárás illetve bármilyen törvény vagy jogszabály értelmében felkérést kap vagy kötelezik arra, hogy a Szoftver bármely tartalmát lemásolja, átadja, belső felépítését elemezze, visszafejtse vagy egyéb úton közreadja. Ilyen esetben a Bose-nak a közreadást megelőzően jogában áll kifogást emelni a közreadás ellen, titoktartást elrendelő bírósági végzésért folyamodni vagy alternatív jogorvoslati eszközökkel élni, illetve elállni a jelen végfelhasználói licencszerződés rendelkezéseinek betartásától. Amennyiben nem sikerült megszerezni a titoktartást elrendelő bírósági végzést, vagy egyéb jogorvoslati eszközt, vagy a Bose eláll a jelen EULA rendelkezéseinek betartásától, Ön köteles a Szoftver adott elemeit a törvényileg szükséges mértékben közreadni, és minden Öntől telhető intézkedést megtenni az ilyen módon közreadott Szoftver bizalmas kezelése érdekében.

11.	Külső fél által fejlesztett szoftverrel kapcsolatos ÉRTESÍTÉSEK.  A Szoftverbe foglalt, Külső fél által fejlesztett szoftvereket a Bose Corporation külső licencadóira vonatkozó szerzői jog védi, és ezekre a szoftverekre a jelen végfelhasználói licencszerződésben leírtaktól eltérő licencfeltételek vonatkoznak. A Szoftverbe foglalt, Külső fél által fejlesztett szoftverösszetevők ismertetését a jelen megállapodás „A” Függeléke tartalmazza.

12.	ÁLTALÁNOS ÉS VEGYES RENDELKEZÉSEK.

12.1.	GYORSÍTOTT BÍRÓSÁGI BEAVATKOZÁS. Ön tudomásul veszi és elfogadja, hogy a törvényes jogorvoslat bizonyos esetekben nem alkalmas arra, hogy megvédje a Bose-t a jelen végfelhasználói licencszerződés Ön által történő tényleges vagy potenciális megszegésétől, és kijelenti, hogy nem emel kifogást a Bose részére történő méltányos jogorvoslat ellen (a tényleges kár igazolása nélkül) az ilyen tényleges vagy potenciális szerződésszegések esetében (a Bose részére járó törvényes jogorvoslati lehetőségeken felül). Egyetért továbbá azzal, hogy kifizeti a Bose jelen EULA érvényesítésével kapcsolatosan felmerült valamennyi indokolt költségét és kiadását (beleértve az ügyvédi, könyvelői és szakértői díjakat).

12.2 	ALKALMAZANDÓ JOG.  A felek között ezzel az végfelhasználói licencszerződéssel kapcsolatban felmerülő vagy azzal kapcsolatos minden jogvitára és annak értelmezésére Massachusetts Közösség illetékes fórum által alkalmazott állami és szövetségi joga irányadó, kivéve: i. annak kollíziós jogi szabályait; ii. az Egyesült Nemzetek áruk nemzetközi adásvételi szerződéseiről szóló egyezményét; iii. az áruk nemzetközi adásvételi szerződéseire vonatkozó elévülési időről szóló 1974. évi egyezményt; és iv. az 1974. évi egyezményt módosító, 1980. április 11-i Bécsi jegyzőkönyvet. Ön elfogadja, hogy a jelen EULA-ból eredő jogi vagy méltányossági intézkedés csak a Massachusetts állambeli bostoni állami vagy szövetségi bírósághoz nyújtható be, és mindkét fél ezennel visszavonhatatlanul és feltétel nélkül elfogadja, hogy a jelen Megállapodással kapcsolatos perekben, intézkedésekben vagy eljárásokban az adott bíróságok illetékesek eljárni, továbbá mindkét fél eláll attól, hogy kifogást emeljen a jelen pont rendelkezéseinek megfelelően kijelölt intézkedési helyszínnel szemben.  A fentiekben foglaltak betartásával azonban, (a) ha bármely külföldi illetőségű bíróság úgy dönt, hogy Massachusetts állam joga nem vonatkozik a jelen EULA-ra, akkor a felek megállapodnak abban, hogy a jelen EULA-ra a Szoftver vásárlási helyszínén érvényes jog vonatkozik, a helyi jog által megengedett lehető legteljesebb mértékben, és (b) ha az Ön tartózkodási országában vagy területén érvényes helyi jog nem teszi lehetővé a jelen EULA-val kapcsolatos bírói ítélet végrehajtását, akkor a felek megállapodnak abban, hogy a jelen EULA végrehajtására és értelmezésére az adott helyi jog alkalmazandó.

12.3	ELVÁLASZTHATÓSÁG. Amennyiben a jelen EULA bármely feltétele, rendelkezése vagy annak részei törvénytelennek vagy végrehajthatatlannak bizonyulnak, akkor az adott feltételt vagy rendelkezéseket – a Licenc Megállapodás többi rendelkezésének teljes mértékű hatályban maradása mellett – érvénytelennek kell tekinteni.

12.4	ÉRTESÍTÉSEK. A Bose felé intézett értesítések vagy a jelen megállapodás által előírt vagy engedélyezett egyéb kommunikáció akkor tekintendő kézbesítettnek, ha azt személyesen átadják és az átadást igazolják, illetve ajánlott, bérmentesített levélként feladják a következő címre: Bose Corporation, The Mountain, Framingham, MA 01701; Attn: Legal Department.

12.5	JOGFELADÁS. A jelen végfelhasználói licencszerződésben foglalt jogok gyakorlásának vagy érvényesítésének elmulasztása vagy késedelme nem tekinthető az adott jogról történő lemondásnak; a jelen végfelhasználói licencszerződésben foglalt jogokról történő bármely lemondás nem tekintendő folyamatos vagy megismételt lemondásnak; a jelen végfelhasználói licencszerződésben foglalt jogok egyszeri vagy részleges gyakorlása nem zárja ki az adott jog vagy a jelen végfelhasználói licencszerződésben foglalt más jog ismételt vagy további gyakorlását. Bármely jogfeladás csak írásban és a jogfeladás kinyilvánításának címzettje által aláírva hatályos.

12.6	A SZERZŐDÉS TELJESSÉGE. Ön tudomásul veszi, hogy a jelen Megállapodást elolvasta, értelmezte, és vállalja, hogy betartja annak feltételeit. Amennyiben bizonyos Külső fél által fejlesztett – és ettől eltérő licenc feltételek által szabályozott – szoftverösszetevők dokumentációja erről kifejezetten másként nem rendelkezik, Ön elfogadja, hogy a jelen végfelhasználói licencszerződés a felek között meglévő teljes és kizárólagos megállapodás, és – a jelen Megállapodásban foglaltak kivételével – hatályon kívül helyez minden korábbi szóbeli vagy írásos ajánlatot, megállapodást és a felek között a jelen Megállapodás tárgyában folytatott minden egyéb közlést. A felek az itt foglaltakkal kapcsolatosan nem rendelkeznek korábbi előterjesztésekkel, garanciákkal vagy megállapodásokkal. 

12.7	EXPORTKORLÁTOZÁSOK. Ön vállalja, hogy betartja az Egyesült Államok kormányának és más kormányoknak az exportra és re-exportra vonatkozó törvényeit, jogszabályait és rendeleteit, és a Szoftver átvitelét, exportálását vagy re-exportálását kizárólag a szükséges exportengedélyek, biztosítások és más dokumentációk előzetes beszerzését követően végzi.

12.8	KORMÁNYZATI JOGOK. A Szoftver Egyesült Államok kormánya által történő használatát, sokszorosítását vagy közreadását a jelen Megállapodás korlátozásai és a DFARS 227.7202-1(a) és 227.7202-3(a) (1995), DFARS 252.227-7013(c)(1)ii. (OCT 1988), FAR 12.212(a) (1995), FAR 52.227-19, illetve FAR 52.227-14 (ALT III) törvények szabályozzák (amelyik alkalmazható).  	

12.9	ÉRVÉNYBEN MARADÁS. Ön tudomásul veszi, hogy jelen EULA lejárta vagy megszűnése után az 1. pont rendelkezéseinek kivételével a jelen EULA minden más rendelkezése érvényben marad.

„A” FÜGGELÉK

KÜLSŐ FÉL ÁLTAL FEJLESZTETT SZOFTVERREL KAPCSOLATOS ÉRTESÍTÉSEK

Az Ön Bose® SoundTouch® termékében található szoftver bizonyos elemeinek szerzői jogának tulajdonosa a Bose Corporation („BOSE”). A Szoftver bizonyos összetevői azonban Külső fél által fejlesztett szoftvermodulokat is tartalmaznak, amelyekre az adott szerzők szerzői joga vonatkozik. A Külső fél által fejlesztett szoftvermodulok egy részét eredeti formában, más részét pedig a Bose által módosított formában alkalmazzák.  Emellett a Külső fél által fejlesztett egyes szoftvermodulokra úgynevezett szabad vagy nyílt forráskódú szoftverlicencek vonatkoznak. Egyes szabad és nyílt forráskódú licencek jogot biztosítanak a Szoftverben alkalmazott bizonyos Külső fél által fejlesztett szoftvermodulok forráskódjának átvételére és felhasználására. Ilyen pl. a GNU General Public 2-es verzió, vagy a GNU Lesser General Public 2.1-es verzió. Az úgynevezett szabad és nyílt forráskódú szoftverlicencek általános leírását lásd a www.fsf.org vagy www.osi.org oldalakon.

Ha szeretne egy másolatot kapni Szoftverben alkalmazott, és a Bose-tól bekérhető, Külső fél által fejlesztett nyílt forráskódú szoftvermodul(ok)ról, kérjük, küldje el írásos kérelmét a Bose® SoundTouch® termék nevének, gyártmányának, típus- és sorozatszámának feltüntetésével, a következő címre: Licensing Manager, Bose Corporation, The Mountain, Mailstop 6A2 Framingham, MA 01701-9168. 

A Bose egy lemezen, memóriakulcson vagy szoftvercserére használt más adathordozón biztosítja Önnek az adott Külső fél által fejlesztett nyílt forráskódú szoftvermodul(ok)at. Ennek az indokolt költségeit (pl. az adathordozó költségét, a szállítási és kezelési költséget) a Bose felszámíthatja. Ez az ajánlat a termék Bose Corporation általi értékesítését követően három (3) évig érvényes. Amennyiben a kapcsolódó szabad vagy nyílt forráskódú licencek feltételei kifejezetten másként nem rendelkeznek, az Önnek elküldött Külső fél által fejlesztett nyílt forráskódú szoftvermodul(oka)t a Bose kizárólag „adott állapotban”, bármilyen kifejezett, vélelmezett vagy törvényi garancia nélkül biztosítja Önnek, és a Bose kifejezetten kizár minden felelősséget az adott Külső fél által fejlesztett nyílt forráskódú szoftvermodul(ok) rendeltetésszerű, nem rendeltetésszerű használatából vagy használatra való képtelenségéből eredő károkért, keresetekért vagy veszteségért.

A jelen EULA-t bármikor elolvashatja, miután telepítette a Bose SoundTouch® rendszert a számítógépre vagy mobileszközre. Ehhez lépjen a Felfedezés > Beállítások > Névjegy > Jogi információk pontba.  Ezen az oldalon a Szoftverösszetevőiként alkalmazott, Külső fél által fejlesztett szoftvermodulok felsorolása és a hozzájuk kapcsolódó licencek is megtalálhatók.

---------------------------------------------------------------------------

Lábjegyzetek

1 Az AirPlay, iPhone, iPad, iPod és iPod touch bejegyzett védjegyek az Egyesült Államokban és más országokban.
2 A Wi-Fi a Wi-Fi Alliance bejegyzett védjegye. A Bluetooth a Bluetooth SIG, Inc. bejegyzett védjegye.