ΣΥΜΦΩΝΙΑ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ («EULA») ΓΙΑ ΤΟ BOSE SOUNDTOUCH

Ημερομηνία έναρξης ισχύος: 26 Ιανουαρίου 2017

ΠΡΟΣΟΧΗ: ΔΙΑΒΑΣΤΕ ΤΗΝ ΠΡΙΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ.

Η παρούσα Συμφωνία άδειας χρήσης τελικού χρήστη («EULA») είναι μια νομική συμφωνία ανάμεσα σε εσάς, ως φυσικό ή νομικό πρόσωπο, και την Bose Corporation («Bose» ή «εμείς»), η οποία διέπει την εκ μέρους σας χρήση του λογισμικού βάσει του οποίου λειτουργεί το προϊόν Bose® SoundTouch® που διαθέτετε (το «Λογισμικό»). Στο Λογισμικό περιλαμβάνεται το λογισμικό του προϊόντος SoundTouch®, το λογισμικό της εφαρμογής SoundTouch® και το λογισμικό διασύνδεσης χρήστη SoundTouch®, τα οποία ανέπτυξε η Bose. Επίσης, το Λογισμικό περιλαμβάνει άλλο Λογισμικό και υλικολογισμικό τρίτων ως ξεχωριστά τμήματα (συλλογικά, «Λογισμικό τρίτων»). Οι όροι της παρούσας συμφωνίας EULA ισχύουν επίσης και για το Λογισμικό τρίτων, εκτός και αν αυτό το Λογισμικό τρίτων υπόκειται σε διαφορετικά δικαιώματα αδειοδότησης, όπως υποδεικνύεται παρακάτω.  Ο όρος «Λογισμικό» πρέπει, επίσης, να θεωρηθεί ότι περιλαμβάνει σχετικά διαγνωστικά εργαλεία, πολυμέσα, έντυπο υλικό, διαδικτυακή ή άλλου είδους ηλεκτρονική τεκμηρίωση ή υπηρεσίες τεχνικής υποστήριξης επιτόπου ή μέσω τηλεφώνου που παρέχονται ή καθίστανται διαθέσιμες σε σχέση με το προϊόν SoundTouch® της Bose® που διαθέτετε.  

Το Λογισμικό μπορεί να συνοδεύεται από μια έντυπη τροποποίηση ή παράρτημα στην παρούσα συμφωνία EULA. Οι όροι της παρούσας συμφωνίας EULA και κάθε τροποποίησης ή παραρτήματος αυτής θα ισχύουν επίσης και για κάθε επόμενη ενημέρωση του Λογισμικού, όπου περιλαμβάνονται ενδεικτικά και όχι περιοριστικά ενημερώσεις υλικολογισμικού, διορθώσεις σφαλμάτων, διορθωτικές εκδόσεις, ενημερώσεις, βελτιώσεις και νέες εκδόσεις του Λογισμικού (συλλογικά, «Ενημερώσεις»), καθώς και για πρόσθετες υπηρεσίες που η Bose μπορεί να σας παρέχει σε σχέση με το Λογισμικό, εκτός και αν αυτά τα στοιχεία συνοδεύονται από διαφορετικούς όρους αδειοδότησης ή παροχής υπηρεσιών.  Εάν συμβαίνει αυτό, θα ισχύουν οι διαφορετικοί όροι αδειοδότησης ή παροχής υπηρεσιών.

Η Bose μπορεί να τροποποιήσει ή να πραγματοποιήσει αλλαγές στην παρούσα συμφωνία EULA εφόσον διανέμει νέες εκδόσεις του Λογισμικού σε εσάς (π.χ. αναβαθμίσεις λογισμικού ή υλικολογισμικού). Όταν πραγματοποιηθούν αυτές οι τροποποιήσεις ή οι αλλαγές, η Bose θα καταστήσει προβάσιμη σε εσάς μια νέα έκδοση της συμφωνίας EULA. Εάν δεν συμφωνείτε με αυτές τις τροποποιήσεις ή τις αλλαγές, δεν πρέπει να χρησιμοποιήσετε την αντίστοιχη ή αντίστοιχες νέες εκδόσεις του Λογισμικού.

ΜΕ ΤΗ ΧΡΗΣΗ ΤΟΥ ΛΟΓΙΣΜΙΚΟΥ, ΣΥΜΦΩΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ EULA. ΕΑΝ ΔΕΝ ΣΥΜΦΩΝΕΙΤΕ, ΜΗ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ. Η ΕΚ ΜΕΡΟΥΣ ΣΑΣ ΧΡΗΣΗ ΤΟΥ ΛΟΓΙΣΜΙΚΟΥ ΣΗΜΑΙΝΕΙ ΕΠΙΣΗΣ ΟΤΙ ΔΙΝΕΤΕ ΤΗ ΣΥΓΚΑΤΑΘΕΣΗ ΣΑΣ ΓΙΑ ΤΗ ΣΥΛΛΟΓΗ, ΜΕΤΑΔΟΣΗ, ΑΠΟΘΗΚΕΥΣΗ ΚΑΙ ΧΡΗΣΗ ΟΡΙΣΜΕΝΩΝ ΠΛΗΡΟΦΟΡΙΩΝ ΔΙΚΤΥΟΥ ΚΑΙ ΠΛΗΡΟΦΟΡΙΩΝ ΠΡΟΪΟΝΤΟΣ ΤΗΣ BOSE, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ ΔΕΔΟΜΕΝΩΝ ΧΡΗΣΗΣ ΚΑΙ ΔΙΑΓΝΩΣΤΙΚΩΝ ΔΕΔΟΜΕΝΩΝ ΤΗΣ ΣΥΣΚΕΥΗΣ, ΜΕΣΩ ΤΟΥ ΔΙΑΔΙΚΤΥΟΥ ΣΕ ΔΙΑΚΟΜΙΣΤΕΣ ΠΟΥ ΑΠΟΤΕΛΟΥΝ ΙΔΙΟΚΤΗΣΙΑ Ή ΔΙΑΧΕΙΡΙΖΕΤΑΙ Η BOSE Ή ΟΙ ΣΥΝΔΕΔΕΜΕΝΟΙ ΤΡΙΤΟΙ ΠΑΡΟΧΟΙ ΥΠΗΡΕΣΙΩΝ. ΟΙ ΔΡΑΣΤΗΡΙΟΤΗΤΕΣ ΑΥΤΕΣ ΕΝΔΕΧΕΤΑΙ, ΣΕ ΟΡΙΣΜΕΝΕΣ ΠΕΡΙΠΤΩΣΕΙΣ, ΝΑ ΕΧΟΥΝ ΩΣ ΑΠΟΤΕΛΕΣΜΑ ΤΗΝ ΑΥΤΟΜΑΤΗ ΛΗΨΗ ΚΑΙ ΕΓΚΑΤΑΣΤΑΣΗ, ΜΕ Ή ΧΩΡΙΣ ΕΙΔΟΠΟΙΗΣΗ ΣΑΣ, ΕΝΗΜΕΡΩΣΕΩΝ ΛΟΓΙΣΜΙΚΟΥ Ή ΥΛΙΚΟΛΟΓΙΣΜΙΚΟΥ ΠΡΟΪΟΝΤΟΣ BOSE ΣΤΟ ΠΡΟΪΟΝ ΣΑΣ BOSE SOUNDTOUCH® Ή ΣΤΟΝ ΥΠΟΛΟΓΙΣΤΗ, SMARTPHONE, TABLET Ή ΆΛΛΗ ΦΟΡΗΤΗ ΣΥΣΚΕΥΗ.

1. ΧΟΡΗΓΗΣΗ ΑΔΕΙΑΣ. Η Bose σάς χορηγεί τα ακόλουθα δικαιώματα υπό την προϋπόθεση ότι συμμορφώνεστε με όλους τους όρους και προϋποθέσεις της παρούσας συμφωνίας EULA:

1.1      ΧΡΗΣΗ. Η Bose με το παρόν σάς χορηγεί μη αποκλειστική περιορισμένη άδεια για να χρησιμοποιήσετε το Λογισμικό στο προϊόν SoundTouch® και τον υπολογιστή ή τις φορητές συσκευές σας, μόνο για προσωπική, μη εμπορική χρήση. Με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων, μπορείτε να χρησιμοποιήσετε το Λογισμικό μόνο για ό,τι έχει σχέση με τη λειτουργία του προϊόντος SoundTouch® που αγοράσατε ή αποδεχθήκατε με άλλο νόμιμο τρόπο ως εκδοχέας. Με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων, εάν επιθυμείτε να χρησιμοποιήσετε το Λογισμικό για εμπορικούς σκοπούς, πρέπει να λάβετε ξεχωριστή γραπτή άδεια από τη Bose. Η παρούσα άδεια υπόκειται στους όρους και τους περιορισμούς που αναφέρονται στην παρούσα συμφωνία EULA με την προϋπόθεση της συμμόρφωσής σας προς αυτούς. 

1.2      ΕΦΑΡΜΟΓΕΣ iOS. Εάν το Λογισμικό είναι ή περιλαμβάνει εφαρμογή iOS, ισχύουν οι ακόλουθοι πρόσθετοι όροι για την εφαρμογή iOS: Η Bose σας χορηγεί μια μη μεταβιβάσιμη, περιορισμένη άδεια χρήσης της εφαρμογής iOS για προσωπική, μη εμπορική χρήση σε οποιαδήποτε συσκευή που βασίζεται σε iOS (όπου περιλαμβάνονται ενδεικτικά και όχι περιοριστικά, οι συσκευές iPhone, iPad και iPod) και την οποία κατέχετε ή ελέγχετε και σύμφωνα με όσα επιτρέπονται και περιορίζονται από τους πρόσθετους όρους και προϋποθέσεις που αναφέρονται από την Apple Inc. («Apple») στη διεύθυνση http://www.apple.com/legal/itunes/us/terms.html (συλλογικά, «Όροι της Apple»). Οι όροι iPhone, iPad, iPod και iPod touch είναι σήματα κατατεθέντα της Apple.1 Εσείς και εμείς αναγνωρίζουμε ότι η παρούσα συμφωνία EULA είναι μια συμφωνία ανάμεσα σε εσάς και σε εμάς και όχι με την Apple και ότι, όπως ισχύει για τις περιπτώσεις ανάμεσα στην Bose και την Apple, η Bose και όχι η Apple, είναι αποκλειστικά υπεύθυνη για το Λογισμικό και τα περιεχόμενά του. Εσείς και εμείς αναγνωρίζουμε ότι η Apple δεν έχει οποιαδήποτε υποχρέωση να παράσχει υπηρεσίες συντήρησης ή υποστήριξης αναφορικά με το Λογισμικό. Μπορείτε να ακυρώσετε την άδεια σας για την εφαρμογή iOS με αντάλλαγμα την πλήρη αποζημίωση της τιμής αγοράς (εφόσον ισχύει) οποιαδήποτε στιγμή και για οποιαδήποτε αιτία εντός χρονικού διαστήματος 90 ημερών μετά την ημερομηνία της αρχικής λήψης. Μπορείτε να το κάνετε αυτό ενημερώνοντας την Apple σύμφωνα με τους όρους και τις προϋποθέσεις που αναφέρονται στη διεύθυνση: http://www.apple.com/legal/itunes/us/terms.html.

1.3	ΔΙΑΓΝΩΣΤΙΚΕΣ ΥΠΗΡΕΣΙΕΣ. Εάν το Λογισμικό περιλαμβάνει κώδικα που υποστηρίζει διαγνωστικές ή/και υπηρεσίες εντοπισμού σφαλμάτων όπως αυτόν που παρέχεται από την Crashlytics, Inc. ή κάποιον άλλον τρίτο πάροχο υπηρεσιών διαγνωστικών («Πάροχος υπηρεσιών διαγνωστικών»), τότε ισχύουν οι ακόλουθες διατάξεις. Αναγνωρίζετε και συμφωνείτε ότι η παρούσα συμφωνία EULA συνάπτεται μόνο μεταξύ της Bose και εσάς, και όχι με τον Πάροχο υπηρεσιών διαγνωστικών ή των παγκόσμιων συνδεδεμένων εταιρειών του, και ότι η Bose, και όχι ο Πάροχος υπηρεσιών διαγνωστικών, είναι αποκλειστικά υπεύθυνη και υπόλογη για το Λογισμικό, συμπεριλαμβανομένου στον βαθμό που ισχύει: (i) για τυχόν σχετική συντήρηση και υποστήριξη, (ii) για κάθε ρητή, σιωπηρή ή νόμιμη εγγύηση που σχετίζεται με το Λογισμικό και (iii) για κάθε διαφορά ή αξίωση που προκύπτει από ή σχετίζεται με την πρόσβαση και τη χρήση του Λογισμικού. Ανεξάρτητα από τη χώρα στην οποία κατοικείτε, εξουσιοδοτείτε την Bose να χρησιμοποιήσει τις πληροφορίες σας και, συνεπώς, να τις μεταβιβάσει και να τις αποθηκεύσει στις Ηνωμένες Πολιτείες της Αμερικής και σε οποιαδήποτε άλλη χώρα όπου δραστηριοποιείται η Bose ή ο Πάροχος υπηρεσιών διαγνωστικών. Η νομοθεσία σχετικά με το ιδιωτικό απόρρητο και την προστασία δεδομένων σε ορισμένες από αυτές τις χώρες μπορεί να διαφέρει από τη νομοθεσία στην χώρα στην οποία κατοικείτε.

1.4	ΠΕΡΙΟΡΙΣΜΟΙ.  Με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων, δεν μπορείτε να αντιγράψετε, να υποαδειοδοτήσετε, να δημιουργήσετε παράγωγα έργα, να μεταφέρετε ή να διανείμετε με άλλον τρόπο το Λογισμικό σε τρίτους. Με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων ή όσων επιτρέπονται με άλλον τρόπο ρητώς από την ισχύουσα νομοθεσία, δεν μπορείτε να τροποποιήσετε, να μεταφράσετε, να προβείτε σε αντίστροφη κατασκευή αντικειμενικού κώδικα, αποσυμπίληση, ανακατασκευή του πηγαίου ή του αντικειμενικού κώδικα του Λογισμικού ή οποιουδήποτε από τα υποτμήματά του, χωρίς τη ρητή έγγραφη άδεια της Bose και δεν σας παραχωρείται κανένα δικαίωμα να εξουσιοδοτήσετε οποιονδήποτε άλλο να προβεί σε τροποποίηση, αποσυμπίληση, ανακατασκευή του αντικειμενικού κώδικα, μετάφραση ή δημιουργία αντιγράφων του Λογισμικού. Παρά όσα τυχόν αναφέρονται αντίθετα, μπορείτε να μεταβιβάσετε το Λογισμικό σε τρίτο με τη νόμιμη πώληση ή μεταβίβαση του προϊόντος SoundTouch® που περιέχει το Λογισμικό, αλλά μόνο με την προϋπόθεση ότι αυτός ο τρίτος συμφωνεί ότι δεσμεύεται από τους όρους και τις προϋποθέσεις της παρούσας EULA. 

1.5	ΕΠΙΦΥΛΑΞΗ ΔΙΚΑΙΩΜΑΤΩΝ. Με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων, καμία άλλη άδεια ή δικαίωμα δεν θα θεωρείται ότι παραχωρείται είτε σιωπηρά, είτε ως απόρροια κεκτημένου δικαιώματος («estoppel»), είτε με άλλον τρόπο. Ανάμεσα σε εσάς και της Bose, με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων, η Bose διατηρεί όλα τα ισχύοντα δικαιώματα σε διπλώματα ευρεσιτεχνίας, πνευματικά δικαιώματα, εμπορικά σήματα και εμπορικά μυστικά για το Λογισμικό, ενώ όλα τα δικαιώματα που με το παρόν δεν παραχωρούνται ρητώς από την Bose διατηρούνται ρητώς από την Bose ή τους χορηγούς αδειών της και καμία άλλη άδεια ή δικαίωμα δεν παραχωρείται σε εσάς είτε σιωπηρά, είτε ως απόρροια κεκτημένο δικαιώματος («estoppel»), είτε με άλλον τρόπο.
	
2.	ΑΣΥΡΜΑΤΗ ΣΥΝΔΕΣΙΜΟΤΗΤΑ, ΕΝΗΜΕΡΩΣΕΙΣ ΚΑΙ ΠΛΗΡΟΦΟΡΙΕΣ. 

2.1	ΑΣΥΡΜΑΤΗ ΣΥΝΔΕΣΙΜΟΤΗΤΑ. Το Λογισμικό χρησιμοποιεί ασύρματη συνδεσιμότητα για το προϊόν SoundTouch® χρησιμοποιώντας το πρωτόκολλο Wi-Fi® και, σε ορισμένες εκδόσεις προϊόντος, τα πρωτόκολλα Bluetooth και Airplay.2. Το Λογισμικό μπορεί να συνδέσει το Προϊόν SoundTouch® στο Διαδίκτυο μέσω τοπικού σημείου πρόσβασης με δυνατότητα Wi-Fi, όπως έναν οικιακό ασύρματο δρομολογητή.  Κατά την εκτέλεση αυτών των λειτουργιών συνδεσιμότητας, το Λογισμικό μπορεί να συλλέξει, αναθέσει, αποθηκεύσει, εμφανίσει ή μεταδώσει μέσω Διαδικτύου, σε διακομιστές που αποτελούν ιδιοκτησία ή που διαχειρίζεται η Bose ή οι συνδεδεμένοι τρίτοι πάροχοι υπηρεσιών, πληροφορίες που είναι απαραίτητες ή επιθυμητές για τη δημιουργία, διατήρηση και λειτουργία της ασύρματης συνδεσιμότητας στο Διαδίκτυο για το Προϊόν SoundTouch®. Αυτές οι λειτουργίες συνδεσιμότητας περιλαμβάνουν επίσης τη δημιουργία, διατήρηση και λειτουργία της ασύρματης συνδεσιμότητας μεταξύ του Προϊόντος SoundTouch® και του υπολογιστή ή της φορητής συσκευής σας μέσω του πρωτοκόλλου Wi-Fi® και, σε ορισμένες περιπτώσεις, των πρωτοκόλλων Bluetooth ή Airplay. 

2.2	ΕΝΗΜΕΡΩΣΕΙΣ. Το Λογισμικό μπορεί να ελέγχει διακομιστές που αποτελούν ιδιοκτησία ή που διαχειρίζεται η Bose για τυχόν διαθέσιμες Ενημερώσεις για το Λογισμικό. Εάν υπάρχουν διαθέσιμες Ενημερώσεις, το Λογισμικό μπορεί είτε να προβεί αυτόματα σε λήψη και εγκατάστασή τους με ή χωρίς ειδοποίησή σας είτε να σας δώσει τη δυνατότητα να προβείτε εσείς σε λήψη και εγκατάστασή τους. Χρησιμοποιώντας το Λογισμικό, συναινείτε στη συλλογή, μετάδοση, αποθήκευση και χρήση των πληροφοριών που περιγράφονται παραπάνω και στη λήψη και εγκατάσταση των Ενημερώσεων για το προϊόν SoundTouch® που διαθέτετε.

2.3	ΠΛΗΡΟΦΟΡΙΕΣ. Οι πληροφορίες που συλλέγονται, χρησιμοποιούνται, αποθηκεύονται ή μεταδίδονται από το Λογισμικό μπορεί να περιλαμβάνουν, ενδεικτικά: (α) διεύθυνση IP, όνομα δικτύου ή SSID, UUID και κανάλι τοπικά προσβάσιμων ασύρματων σημείων πρόσβασης και της αντίστοιχης ισχύος σήματός τους, διεύθυνσης IP και, σε ορισμένες περιπτώσεις, τοποθεσίας GPS τους, (β) έκδοση Λογισμικού, έκδοση υλικολογισμικού του προϊόντος SoundTouch®, μοντέλο του προϊόντος SoundTouch®, αναγνωριστικό και αριθμός σειράς ή (γ) δεδομένα χρήσης ή διαγνωστικά δεδομένα της συσκευής που σχετίζονται με το προϊόν SoundTouch® ή το Λογισμικό. Οι πληροφορίες αυτές ενδέχεται να είναι απαραίτητες για την αρχική ρύθμιση του προϊόντος, τη λήψη και εγκατάσταση Ενημερώσεων, τη λειτουργία δυνατοτήτων του προϊόντος SoundTouch®, την αντιμετώπιση ή τη διάγνωση προβλημάτων του προϊόντος, την ανάπτυξη ή δοκιμή νέων δυνατοτήτων του προϊόντος ή την παροχή τεχνικής υποστήριξης ή άλλων υπηρεσιών σε εσάς. Όλες οι πληροφορίες που συλλέγονται, χρησιμοποιούνται, αποθηκεύονται ή μεταδίδονται από το Λογισμικό υπόκεινται στην Πολιτική απορρήτου για το Bose SoundTouch® που βρίσκεται εδώ [συμπερίληψη συνδέσμου]. 

3.    ΟΙ ΥΠΟΧΡΕΩΣΕΙΣ ΣΑΣ. 

3.1	ΕΠΙΤΡΕΠΟΜΕΝΕΣ ΧΡΗΣΕΙΣ. Συμφωνείτε να χρησιμοποιείτε το Λογισμικό αποκλειστικά για σκοπούς που επιτρέπονται από (α) τη συγκεκριμένη συμφωνία EULA και (β) κάθε ισχύουσα νομοθεσία, κανονισμό ή γενικά αποδεκτές πρακτικές ή οδηγίες στις αντίστοιχες περιοχές δικαιοδοσίας (συμπεριλαμβανομένων τυχόν νόμων σχετικά με την εξαγωγή δεδομένων ή Λογισμικού από και προς τις Ηνωμένες Πολιτείες Αμερικής ή άλλες σχετικές χώρες). Συμφωνείτε ότι δεν θα εμπλακείτε σε οποιαδήποτε δραστηριότητα με το Λογισμικό, η οποία να παρεμβάλλεται, να προκαλεί διακοπή, ζημιά ή πρόσβαση με μη εξουσιοδοτημένο τρόπο στους διακομιστές, τα δίκτυα ή άλλες ιδιότητες ή υπηρεσίες οποιουδήποτε τρίτου, συμπεριλαμβανομένης της Bose, της Apple ή οποιουδήποτε φορέα ασύρματης επικοινωνίας. 

3.2	ΤΟ ΠΕΡΙΕΧΟΜΕΝΟ ΣΑΣ. Εάν χρησιμοποιήσετε το Λογισμικό για την προβολή, εκτέλεση, μετάδοση ή με άλλον τρόπο επεξεργασία οποιουδήποτε περιεχομένου (π.χ. αρχείων μουσικής που προστατεύονται από πνευματικά δικαιώματα), το οποίο ανήκει σε εσάς ή βρίσκεται υπό την κατοχή σας, δηλώνετε και εγγυάστε στην Bose ότι είτε κατέχετε αυτό το περιεχόμενο είτε διαθέτετε επαρκή δικαιώματα και άδεια σύμφωνα με την ισχύουσα νομοθεσία για την προβολή, εκτέλεση, μετάδοση ή με άλλον τρόπο επεξεργασία του εν λόγω περιεχομένου. Περαιτέρω, συμφωνείτε ότι είστε αποκλειστικά υπεύθυνοι (και ότι η Bose δεν φέρει καμία ευθύνη απέναντί σας ή σε οποιονδήποτε τρίτο) για οποιαδήποτε παραβίαση των υποχρεώσεών σας που απορρέουν από την παρούσα συμφωνία EULA, από οποιαδήποτε ισχύουσα σύμβαση ή όρους υπηρεσιών τρίτων ή από οποιαδήποτε ισχύουσα νομοθεσία ή κανονισμό, καθώς και για τις συνέπειες (συμπεριλαμβανομένων τυχόν απωλειών ή ζημιών που ενδέχεται να υποστεί η Bose ή άλλος τρίτος) οποιασδήποτε τέτοιας παραβίασης. 

3.3	ΧΡΗΣΗ ΥΠΗΡΕΣΙΩΝ ΠΕΡΙΕΧΟΜΕΝΟΥ ΤΡΙΤΩΝ. Εάν χρησιμοποιείτε το Λογισμικό για την εκτέλεση εφαρμογών ή υπηρεσιών που αναπτύχθηκαν από τρίτο (π.χ. μια υπηρεσία αναπαραγωγής περιεχομένου μουσικής με συνεχή ροή) ή εάν αυτά τα δεδομένα πρόσβασης, το περιεχόμενο ή οι πόροι παρέχονται από τρίτο, συμφωνείτε ότι η Bose δεν είναι υπεύθυνη για αυτές τις εφαρμογές, υπηρεσίες, δεδομένα, περιεχόμενο ή πόρους. Κατανοείτε ότι όλα τα δεδομένα, περιεχόμενο και πόροι, στα οποία μπορείτε να έχετε πρόσβαση μέσω αυτών των εφαρμογών τρίτων, αποτελούν αποκλειστική ευθύνη του φυσικού ή νομικού προσώπου από το οποίο προήλθαν και ότι η Bose δεν φέρει καμία ευθύνη για οποιαδήποτε απώλεια ή ζημιά μπορεί να δοκιμάσετε ως αποτέλεσμα της χρήσης ή της πρόσβασης σε αυτές τις εφαρμογές, τα δεδομένα, το περιεχόμενο ή τους πόρους τρίτων. Πρέπει να γνωρίζετε ότι τα δεδομένα, οι υπηρεσίες, το περιεχόμενοι και οι πόροι που παρουσιάζονται σε εσάς μέσω μιας τέτοιας εφαρμογής τρίτων ενδέχεται να προστατεύονται από δικαιώματα πνευματικής ιδιοκτησίας, τα οποία ανήκουν στους παρόχους (ή σε άλλα άτομα ή εταιρείες που ενεργούν για λογαριασμό τους). Απαγορεύεται η τροποποίηση, η ενοικίαση, η υπενοικίαση, ο δανεισμός, η πώληση, η διανομή ή η δημιουργία παράγωγων έργων με βάση αυτά τα δεδομένα, τις υπηρεσίες, το περιεχόμενο ή τους πόρους (εν μέρει ή εν όλω), εκτός και αν σας έχει δοθεί άδεια ειδικά για να προβείτε σε αυτήν την ενέργεια από τους αντίστοιχους κατόχους τους. Αναγνωρίζετε ότι η εκ μέρους σας χρήση αυτών των εφαρμογών, δεδομένων, υπηρεσιών, περιεχομένου ή πόρων τρίτων ενδέχεται να υπόκειται σε ξεχωριστούς όρους που ισχύουν ανάμεσα σε εσάς και τον αντίστοιχο τρίτο. Στην περίπτωση αυτή, η παρούσα συμφωνία EULA δεν επηρεάζει τη νόμιμη σχέση σας με αυτούς τους τρίτους.   

4.	ΔΙΑΡΚΕΙΑ ΚΑΙ ΤΕΡΜΑΤΙΣΜΟΣ. Η παρούσα συμφωνία EULA θα εξακολουθεί να ισχύει εκτός και αν και έως ότου τερματιστεί από εσάς ή από την Bose. Εάν θέλετε να τερματίσετε την παρούσα συμφωνία EULA, μπορείτε να το κάνετε σταματώντας τη χρήση του Λογισμικού. Παρά τα όσα αντίθετα αναφέρονται παραπάνω και με εξαίρεση όσων προβλέπονται ρητώς με άλλον τρόπο στην περίπτωση τμημάτων Λογισμικού τρίτων, τα δικαιώματά σας σε σχέση με τη χρήση του Λογισμικού βάσει της παρούσας συμφωνίας EULA θα τερματιστούν αυτόματα σε περίπτωση μη συμμόρφωσης με οποιονδήποτε από τους περιορισμούς που αφορούν στη χρήση του Λογισμικού ή με οποιαδήποτε άλλη υποχρέωση που απορρέει βάσει της παρούσας συμφωνίας EULA. Εναλλακτικά, η Bose μπορεί, κατά την αποκλειστική της κρίση, να σας παράσχει έγγραφη ειδοποίηση για την αποκατάσταση οποιασδήποτε τέτοιας μη συμμόρφωσης, είτε άμεσα είτε μετά από μια περίοδο αποκατάστασης που δεν είναι δυνατό να υπερβαίνει τις τριάντα (30) ημέρες από την ημερομηνία της έγγραφης ειδοποίησης της Bose προς εσάς. Με τον οποιονδήποτε τερματισμό της παρούσας συμφωνίας EULA, με εξαίρεση όσων προβλέπονται ρητώς με άλλον τρόπο στην περίπτωση ορισμένων δικαιωμάτων σε τμήματα Λογισμικού τρίτων, θα σταματήσετε να χρησιμοποιείτε εντελώς το Λογισμικό και θα καταστρέψετε όλα τα αντίγραφα, πλήρη ή μερικά, του Λογισμικού. Εάν σας ζητηθεί από την Bose, συμφωνείτε ότι θα δώσετε πιστοποίηση που να αποδεικνύει αυτήν τη μη χρήση. Η Bose μπορεί, επίσης, να τερματίσει την παρούσα συμφωνία EULA σε περίπτωση που αυτό απαιτηθεί από την ισχύουσα νομοθεσία.

5.	ΠΕΡΙΟΡΙΣΜΟΣ ΕΚΧΩΡΗΣΗΣ. Με εξαίρεση όσων προβλέπονται ρητώς με άλλον τρόπο στο παρόν ή στην περίπτωση τμημάτων Λογισμικού τρίτων, το Λογισμικό και η παρούσα συμφωνία EULA δεν είναι δυνατό να εκχωρηθούν, να υποαδειοδοτηθούν, να πωληθούν, να ενεχυριαστούν ή να μεταβιβαστούν με άλλον τρόπο ή να επιτραπεί η ανάληψη της παρούσας συμφωνίας EULA από κληρονόμο, είτε εθελοντικά είτε βάσει νομικής διαδικασίας είτε με άλλον τρόπο, χωρίς προηγούμενη έγγραφη συγκατάθεση της Bose. Κάθε φερόμενη εκχώρηση ή υπόθεση που πραγματοποιείται κατά παράβαση της συγκεκριμένης διάταξης θα θεωρείται άκυρη και ανίσχυρη.

6.	ΠΝΕΥΜΑΤΙΚΗ ΙΔΙΟΚΤΗΣΙΑ. Το Λογισμικό προστατεύεται από τους νόμους πνευματικών δικαιωμάτων και τις διεθνείς συνθήκες περί πνευματικών δικαιωμάτων, καθώς και από άλλους νόμους και συνθήκες περί πνευματικής ιδιοκτησίας. Το Λογισμικό αδειοδοτείται, δεν πωλείται. Ανάμεσα σε εσάς και την Bose, αναγνωρίζετε ότι το Λογισμικό περιέχει αποκλειστικές και εμπιστευτικές πληροφορίες και πολύτιμα εμπορικά μυστικά της Bose, τα οποία η Bose εμπιστεύεται σε εσάς για να τα χρησιμοποιήσετε μόνο σύμφωνα με όσα επιτρέπονται ρητώς στην παρούσα. Με εξαίρεση της περιορισμένης άδειας και των δικαιωμάτων που χορηγούνται σε εσάς σύμφωνα με τους όρους της παρούσας συμφωνίας EULA και όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων, η Bose διατηρεί όλα τα δικαιώματα, τις αξιώσεις και τα συμφέροντα σε σχέση με και επί του Λογισμικού, όλων των αντιγράφων αυτού, καθώς και τα πνευματικά δικαιώματα, εμπορικά μυστικά και κάθε άλλο σχετικό δικαίωμα πνευματικής ιδιοκτησίας ή αποκλειστικό δικαίωμα. Το παρόν Λογισμικό δεν προορίζεται για πώληση, διανομή ή συμπερίληψη με άλλα προϊόντα.  Εάν το Λογισμικό περιλαμβάνει μια εφαρμογή iOS, εμείς και εσείς αναγνωρίζουμε ότι, σε περίπτωση που οποιοσδήποτε τρίτος υποβάλλει την αξίωση ότι η εφαρμογή iOS παραβιάζει τα δικαιώματα πνευματικής ιδιοκτησίας αυτού του τρίτου, η Bose, και όχι η Apple, θα είναι αποκλειστικά υπεύθυνη για την έρευνα, την υπεράσπιση, την τακτοποίηση και την απαλλαγή από κάθε τέτοια αξίωση περί παραβίασης πνευματικής ιδιοκτησίας. 

7.	ΑΠΟΠΟΙΗΣΕΙΣ ΕΥΘΥΝΩΝ ΠΕΡΙ ΕΓΓΥΗΣΗΣ. ΜΕ ΕΞΑΙΡΕΣΗ ΟΣΩΝ ΠΡΟΒΛΕΠΟΝΤΑΙ ΡΗΤΩΣ ΜΕ ΑΛΛΟΝ ΤΡΟΠΟ ΣΧΕΤΙΚΑ ΜΕ ΟΡΙΣΜΕΝΑ ΤΜΗΜΑΤΑ Λογισμικού τρίτων, ΤΟ ΛΟΓΙΣΜΙΚΟ ΚΑΙ ΤΥΧΟΝ ΣΧΕΤΙΚΕΣ ΥΠΗΡΕΣΙΕΣ ΠΑΡΕΧΟΝΤΑΙ ΣΕ ΕΣΑΣ ΑΠΟΚΛΕΙΣΤΙΚΑ «ΩΣ ΕΧΟΥΝ» ΚΑΙ Η BOSE ΔΙΑ ΤΗΣ ΠΑΡΟΥΣΑΣ ΑΠΟΠΟΙΕΙΤΑΙ ΡΗΤΩΣ ΚΑΘΕ ΕΓΓΥΗΣΗΣ, ΡΗΤΗΣ, ΣΙΩΠΗΡΗΣ, ΠΡΟΒΛΕΠΟΜΕΝΗΣ ΑΠΟ ΤΟ ΝΟΜΟ Ή ΑΛΛΟΥ ΕΙΔΟΥΣ, ΟΠΟΥ ΣΥΜΠΕΡΙΛΑΜΒΑΝΟΝΤΑΙ, ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ, ΤΥΧΟΝ ΡΗΤΕΣ Ή ΣΙΩΠΗΡΕΣ ΕΓΓΥΗΣΕΙΣ ΠΕΡΙ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΤΙΤΛΟΥ, ΜΗ ΠΑΡΑΒΙΑΣΗΣ Ή ΣΥΜΜΟΡΦΩΣΗΣ ΜΕ ΠΕΡΙΓΡΑΦΗ. ΕΙΔΙΚΟΤΕΡΑ, Η BOSE ΔΕΝ ΕΓΓΥΑΤΑΙ ΟΤΙ ΘΑ ΕΙΝΑΙ ΣΕ ΘΕΣΗ ΝΑ ΠΑΡΑΣΧΕΙ ΤΕΧΝΙΚΗ ΥΠΟΣΤΗΡΙΞΗ Ή ΟΠΟΙΑΔΗΠΟΤΕ ΑΛΛΗ ΜΟΡΦΗ ΕΞΥΠΗΡΕΤΗΣΗΣ ΣΕ ΕΣΑΣ ΚΑΙ Η BOSE ΔΕΝ ΕΓΓΥΑΤΑΙ ΟΤΙ ΟΠΟΙΟΔΗΠΟΤΕ ΛΟΓΙΣΜΙΚΟ Ή ΟΠΟΙΑΔΗΠΟΤΕ ΔΕΔΟΜΕΝΑ ΠΟΥ ΧΡΗΣΙΜΟΠΟΙΟΥΝΤΑΙ ΑΠΟ ΑΥΤΟ, Ή ΟΠΟΙΕΣΔΗΠΟΤΕ ΥΠΗΡΕΣΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΕ ΑΥΤΟ Ή ΟΤΙ ΤΟ ΛΟΓΙΣΜΙΚΟ ΘΑ ΕΙΝΑΙ ΕΛΕΥΘΕΡΑ ΑΠΟ ΣΦΑΛΜΑΤΑ Ή ΕΛΑΤΤΩΜΑΤΑ Ή ΟΤΙ ΑΥΤΗ Η ΧΡΗΣΗ ΤΟΥ ΛΟΓΙΣΜΙΚΟΥ Ή ΤΥΧΟΝ ΣΧΕΤΙΚΩΝ ΥΠΗΡΕΣΙΩΝ ΔΕΝ ΘΑ ΠΡΟΚΑΛΕΣΕΙ ΑΠΩΛΕΙΑ ΔΕΔΟΜΕΝΩΝ, Ή ΟΤΙ ΔΕΝ ΘΑ ΥΠΟΒΑΘΜΙΣΕΙ ΤΗΝ ΑΣΦΑΛΕΙΑ ΤΟΥ ΔΙΚΤΥΟΥ ΣΑΣ Ή ΤΩΝ ΣΥΣΤΗΜΑΤΩΝ ΤΟΥ ΥΠΟΛΟΓΙΣΤΗ ΣΑΣ, Ή ΟΤΙ ΘΑ ΕΙΝΑΙ ΑΔΙΑΛΕΙΠΤΗ Ή ΚΑΤΑΛΛΗΛΗ ΓΙΑ ΤΙΣ ΑΠΑΙΤΗΣΕΙΣ ΣΑΣ Ή ΓΙΑ ΟΠΟΙΟΝΔΗΠΟΤΕ ΣΚΟΠΟ, Ή ΟΤΙ Η BOSE Ή ΟΠΟΙΟΣΔΗΠΟΤΕ ΑΛΛΟΣ ΤΡΙΤΟΣ ΘΑ ΕΙΝΑΙ ΔΙΑΘΕΣΙΜΟΣ ΝΑ ΠΑΡΑΣΧΕΙ ΥΠΗΡΕΣΙΕΣ ΥΠΟΣΤΗΡΙΞΗΣ ΓΙΑ ΤΟ ΛΟΓΙΣΜΙΚΟ. ΣΥΜΦΩΝΕΙΤΕ ΟΤΙ Η ΧΡΗΣΗ ΤΟΥ ΛΟΓΙΣΜΙΚΟΥ, ΣΥΜΠΕΡΙΛΑΜΒΑΝΟΜΕΝΗΣ ΚΑΘΕ ΣΧΕΤΙΚΗΣ ΥΠΟΣΤΗΡΙΞΗΣ Ή ΑΛΛΩΝ ΥΠΗΡΕΣΙΩΝ, ΠΡΑΓΜΑΤΟΠΟΙΕΙΤΑΙ ΑΠΟΚΛΕΙΣΤΙΚΑ ΜΕ ΔΙΚΟ ΣΑΣ ΚΙΝΔΥΝΟ. Ορισμένες πολιτείες δεν επιτρέπουν την εξαίρεση σιωπηρών εγγυήσεων και, όπου ισχύει, η παραπάνω εξαίρεση θα ισχύει στον μέγιστο βαθμό που επιτρέπεται από τη νομοθεσία. Εάν το Λογισμικό περιλαμβάνει μια εφαρμογή iOS, σε περίπτωση αποτυχίας της εφαρμογής iOS στη συμμόρφωση με οποιεσδήποτε εγγυήσεις που υπονοούνται σιωπηρά από το νόμο, μπορείτε να ειδοποιήσετε την Apple και η Apple θα σας αποζημιώσει με την τιμή αγοράς που καταβάλατε για την εφαρμογή iOS, ενώ η Apple δεν θα έχει καμία άλλη υποχρέωση εγγύησης οποιουδήποτε είδους όσον αφορά στην εφαρμογή iOS και κάθε άλλη αξίωση, απώλεια, ευθύνη, ζημιά, κόστος ή δαπάνη που μπορεί να προκύψει από οποιαδήποτε αποτυχίας συμμόρφωσης προς οποιαδήποτε εγγύηση, θα αποτελεί αποκλειστική ευθύνη της Bose. Μπορείτε να ζητήσετε επιστροφή χρημάτων ενημερώνοντας την Apple σύμφωνα με τους όρους και τις προϋποθέσεις που αναφέρονται στη διεύθυνση: 
http://www.apple.com/legal/itunes/us/terms.html. 

8.	ΑΠΟΖΗΜΙΩΣΗ.  Συμφωνείτε ότι θα αποζημιώσετε, θα υπερασπιστείτε και θα τηρήσετε αβλαβή την Bose, τις συνδεδεμένες επιχειρήσεις της και τους αντίστοιχους προϊσταμένους, διευθυντές, μετόχους, εργαζομένους, εργολάβους, προμηθευτές και αντιπροσώπους της Bose και των συνδεδεμένων επιχειρήσεων από οποιαδήποτε και από όλες τις απώλειες, αξιώσεις, ζημιές, ευθύνες ή/και εύλογες δαπάνες έξοδα (συμπεριλαμβανομένων της αμοιβής και των δαπανών, σε εύλογα πλαίσια, δικηγόρου, λογιστή και άλλου εμπειρογνώμονα για την έρευνα και τη δικαστική αγωγή) που απορρέουν από οποιαδήποτε παραβίαση των υποχρεώσεών σας βάσει της παρούσας συμφωνίας EULA ή που απορρέουν με άλλον τρόπο από τη χρήση, την κατάχρηση ή την αδυναμία της εκ μέρους σας χρήσης του Λογισμικού.

9.	ΠΕΡΙΟΡΙΣΜΟΣ ΕΥΘΥΝΗΣ. 

9.1	ΣΕ ΚΑΜΙΑ ΠΕΡΙΠΤΩΣΗ Η BOSE, ΟΙ ΣΥΝΕΡΓΑΖΟΜΕΝΕΣ ΕΤΑΙΡΕΙΕΣ ΤΗΣ, ΟΙ ΧΟΡΗΓΟΙ ΑΔΕΙΩΝ ΧΡΗΣΗΣ ΤΗΣ, ΟΙ ΠΡΟΜΗΘΕΥΤΕΣ ΤΗΣ Ή ΟΙ ΑΝΤΙΣΤΟΙΧΟΙ ΠΡΟΪΣΤΑΜΕΝΟΙ, ΔΙΕΥΘΥΝΤΕΣ, ΜΕΤΟΧΟΙ, ΕΡΓΑΖΟΜΕΝΟΙ, ΕΡΓΟΛΑΒΟΙ, ΠΡΟΜΗΘΕΥΤΕΣ Ή ΑΝΤΙΠΡΟΣΩΠΟΙ ΤΗΣ BOSE Ή ΤΩΝ ΣΥΝΕΡΓΑΖΟΜΕΝΩΝ ΕΤΑΙΡΕΙΩΝ ΤΗΣ (ΣΥΛΛΟΓΙΚΑ, «ΜΕΡΗ ΤΗΣ BOSE») ΔΕΝ ΘΑ ΕΥΘΥΝΟΝΤΑΙ ΕΝΑΝΤΙ ΣΑΣ Ή ΕΝΑΝΤΙ ΟΠΟΙΟΥΔΗΠΟΤΕ ΤΡΙΤΟΥ ΓΙΑ ΟΠΟΙΑΔΗΠΟΤΕ ΕΜΜΕΣΗ, ΤΥΧΑΙΑ, ΕΙΔΙΚΗ, ΠΑΡΕΠΟΜΕΝΗ, ΠΟΙΝΙΚΗ ΖΗΜΙΑ Ή ΖΗΜΙΑ ΓΙΑ ΠΛΗΡΗ ΑΠΟΖΗΜΙΩΣΗ, ΟΠΟΥ ΣΥΜΠΕΡΙΛΑΜΒΑΝΕΤΑΙ Η ΑΠΩΛΕΙΑ ΚΕΡΔΩΝ, ΕΣΟΔΩΝ, ΠΡΟΒΛΕΠΟΜΕΝΩΝ ΑΠΟΤΑΜΙΕΥΣΕΩΝ, ΚΑΛΗΣ ΘΕΛΗΣΗΣ Ή ΕΙΣΟΔΗΜΑΤΟΣ, ΓΙΑ ΟΠΟΙΟΝΔΗΠΟΤΕ ΛΟΓΟ ΠΟΥ ΑΠΟΡΡΕΕΙ ΑΠΟ ΤΗΝ ΠΑΡΟΥΣΑ ΣΥΜΦΩΝΙΑ EULA Ή ΑΠΟ ΤΗ ΧΡΗΣΗ, ΚΑΤΑΧΡΗΣΗ Ή ΑΔΥΝΑΜΙΑ ΤΗΣ ΕΚ ΜΕΡΟΥΣ ΣΑΣ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΟΠΟΙΩΝΔΗΠΟΤΕ ΣΧΕΤΙΚΩΝ ΥΠΗΡΕΣΙΩΝ, ΑΝΕΞΑΡΤΗΤΑ ΑΠΟ ΤΟ ΕΑΝ ΜΙΑ ΤΕΤΟΙΟΥ ΕΙΔΟΥΣ ΕΥΘΥΝΗ ΥΠΟΣΤΗΡΙΖΕΤΑΙ ΟΤΙ ΠΡΟΚΥΠΤΕΙ ΒΑΣΕΙ ΣΥΜΒΑΣΗΣ, ΕΓΓΥΗΣΗΣ, ΑΔΙΚΟΠΡΑΞΙΑΣ Ή ΜΕ ΑΛΛΟΝ ΤΡΟΠΟ ΚΑΙ ΑΚΟΜΗ ΚΑΙ ΣΤΗΝ ΠΕΡΙΠΤΩΣΗ ΠΟΥ Η BOSE Ή ΟΠΟΙΑΔΗΠΟΤΕ ΜΕΡΗ ΤΗΣ BOSE ΜΠΟΡΟΥΝ ΝΑ ΠΡΟΒΛΕΨΟΥΝ Ή ΕΧΟΥΝ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ.  

9.2	ΣΕ ΚΑΜΙΑ ΠΕΡΙΠΤΩΣΗ Η ΣΩΡΕΥΤΙΚΗ ΣΥΝΟΛΙΚΗ ΕΥΘΥΝΗ ΤΗΣ BOSE Ή ΟΠΟΙΩΝΔΗΠΟΤΕ ΜΕΡΩΝ ΤΗΣ BOSE ΕΝΑΝΤΙ ΣΑΣ Ή ΕΝΑΝΤΙ ΟΠΟΙΟΥΔΗΠΟΤΕ ΤΡΙΤΟΥ ΓΙΑ ΖΗΜΙΕΣ ΑΝΑΦΟΡΙΚΑ ΠΡΟΣ ΟΠΟΙΑΔΗΠΟΤΕ ΑΞΙΩΣΗ Ή ΒΑΣΗ ΑΓΩΓΗΣ ΠΟΥ ΑΠΟΡΡΕΕΙ ΑΠΟ ΤΗΝ ΠΑΡΟΥΣΑ ΣΥΜΦΩΝΙΑ EULA Ή ΑΠΟ ΤΗ ΧΡΗΣΗ, ΚΑΤΑΧΡΗΣΗ Ή ΑΔΥΝΑΜΙΑ ΤΗΣ ΕΚ ΜΕΡΟΥΣ ΣΑΣ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΟΠΟΙΩΝΔΗΠΟΤΕ ΣΧΕΤΙΚΩΝ ΥΠΗΡΕΣΙΩΝ, ΔΕΝ ΘΑ ΥΠΕΡΒΑΙΝΕΙ ΤΟ ΜΕΓΑΛΥΤΕΡΟ ΑΠΟ ΤΑ ΔΥΟ ΠΟΣΑ: (Α) ΤΟ ΠΟΣΟ ΤΗΣ ΔΑΠΑΝΗΣ ΓΙΑ ΤΗΝ ΑΔΕΙΑ ΧΡΗΣΗΣ, ΕΦΟΣΟΝ ΥΠΑΡΧΕΙ, ΚΑΙ ΤΟ ΟΠΟΙΟ ΕΧΕΙ ΚΑΤΑΒΛΗΘΕΙ ΑΠΟ ΕΣΑΣ ΓΙΑ ΤΟ ΛΟΓΙΣΜΙΚΟ ΚΑΙ (Β) ΤΟ ΑΘΡΟΙΣΜΑ ΤΩΝ ΔΕΚΑ ΔΟΛΑΡΙΩΝ, ΑΝΕΞΑΡΤΗΤΑ ΑΠΟ ΤΟ ΕΑΝ ΜΙΑ ΤΕΤΟΙΟΥ ΕΙΔΟΥΣ ΕΥΘΥΝΗ ΥΠΟΣΤΗΡΙΖΕΤΑΙ ΟΤΙ ΠΡΟΚΥΠΤΕΙ ΒΑΣΕΙ ΣΥΜΒΑΣΗΣ, ΕΓΓΥΗΣΗΣ, ΑΔΙΚΟΠΡΑΞΙΑΣ Ή ΜΕ ΑΛΛΟΝ ΤΡΟΠΟ ΚΑΙ ΑΚΟΜΗ ΚΑΙ ΣΤΗΝ ΠΕΡΙΠΤΩΣΗ ΠΟΥ Η BOSE Ή ΟΠΟΙΑΔΗΠΟΤΕ ΜΕΡΗ ΤΗΣ BOSE ΜΠΟΡΟΥΝ ΝΑ ΠΡΟΒΛΕΨΟΥΝ Ή ΕΧΟΥΝ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ.

9.3	ΟΙ ΠΕΡΙΟΡΙΣΜΟΙ ΠΟΥ ΑΝΑΓΡΑΦΟΝΤΑΙ ΣΤΗΝ ΠΑΡΟΥΣΑ ΕΝΟΤΗΤΑ 9 ΘΑ ΙΣΧΥΟΥΝ ΑΚΟΜΗ ΚΑΙ ΑΝ ΟΠΟΙΟΔΗΠΟΤΕ ΠΕΡΙΟΡΙΖΟΜΕΝΟ ΜΕΣΟ ΕΠΑΝΟΡΘΩΣΗΣ ΑΠΟΤΥΧΕΙ ΣΤΗΝ ΟΥΣΙΑ ΤΟΥ ΣΚΟΠΟΥ ΤΟΥ. ΤΑ ΠΛΗΡΩΤΕΑ ΠΟΣΑ ΠΟΥ ΑΝΑΦΕΡΟΝΤΑΙ ΣΤΟ ΠΑΡΟΝ ΑΝΤΙΚΑΤΟΠΤΡΙΖΟΥΝ ΤΟΝ ΚΑΤΑΜΕΡΙΣΜΟ ΤΟΥ ΚΙΝΔΥΝΟΥ ΜΕΤΑΞΥ ΤΩΝ ΜΕΡΩΝ. Ορισμένες πολιτείες δεν επιτρέπουν τον περιορισμό ή την εξαίρεση τυχαίων ή παρεπόμενων ζημιών και, όπου ισχύει, οι παραπάνω περιορισμοί ή εξαιρέσεις θα ισχύουν στον μέγιστο βαθμό που επιτρέπεται από την ισχύουσα νομοθεσία.

9.4	Εάν το Λογισμικό είναι ή περιλαμβάνει μια εφαρμογή iOS, εσείς και η Bose αναγνωρίζετε ότι η Bose, και όχι η Apple, είναι υπεύθυνη για την αντιμετώπιση τυχόν αξιώσεων από εσάς ή οποιονδήποτε τρίτο σχετικά με την εφαρμογή iOS ή με την κατοχή ή/και την εκ μέρους σας χρήση της εφαρμογής iOS, όπου περιλαμβάνονται ενδεικτικά και όχι περιοριστικά τα εξής: (i) αξιώσεις σχετικά με την ευθύνη για το προϊόν, (ii) κάθε αξίωση ότι η εφαρμογή iOS αποτυγχάνει να συμμορφωθεί με οποιαδήποτε ισχύουσα νομική ή ρυθμιστική απαίτηση και (iii) αξιώσεις που απορρέουν από τη νομοθεσία περί προστασίας του καταναλωτή ή συναφή νομοθεσία.

10.	ΕΜΠΙΣΤΕΥΤΙΚΟΤΗΤΑ.  Με εξαίρεση το Λογισμικό τρίτων που, αντιθέτως, υπόκειται σε δικαιώματα αδειοδότησης δωρεάν λογισμικού ή λογισμικού ανοιχτού κώδικα, συμφωνείτε ότι θα ενημερώσετε άμεσα την Bose εγγράφως στην περίπτωση που σας ζητηθεί ή απαιτηθεί από εσάς, από κάποια κρατική υπηρεσία, οποιαδήποτε δικαστική ή διοικητική διαδικασία ή οποιονδήποτε νόμο ή κανονισμό, να αντιγράψετε, να μεταφέρετε, να προβείτε σε αποσυμπίληση, ανακατασκευή του αντικειμενικού κώδικα ή να αποκαλύψετε με άλλον τρόπο οποιαδήποτε από τα περιεχόμενα του Λογισμικού. Στην περίπτωση αυτή, η Bose θα έχει δικαίωμα να αντιταχθεί στην αποκάλυψη, να ζητήσει εντολή προστασίας ή να επιδιώξει ένα κατάλληλο εναλλακτικό μέσο επανόρθωσης ή να αποποιηθεί τη συμμόρφωση προς τις ισχύουσες διατάξεις της παρούσας συμφωνίας EULA πριν από την αποκάλυψη. Εάν δεν ληφθεί τέτοια εντολή προστασίας ή άλλο μέσο επανόρθωσης ή εάν η Bose αποποιηθεί τη συμμόρφωση προς τις ισχύουσες διατάξεις της παρούσας συμφωνίας EULA, θα αποκαλύψετε μόνο τα στοιχεία του Λογισμικού σύμφωνα με όσα απαιτείται από τον νόμο να αποκαλύψετε και θα καταβάλετε τις καλύτερες προσπάθειές σας, ώστε να διασφαλίσετε την εμπιστευτική διαχείριση του Λογισμικού που αποκαλύπτεται με τέτοιον τρόπο.

11.	ΕΙΔΟΠΟΙΗΣΕΙΣ Λογισμικού τρίτων.  Το Λογισμικό τρίτων που περιλαμβάνεται στο Λογισμικό προστατεύεται από πνευματικά δικαιώματα προς συγκεκριμένους χορηγούς αδειών τρίτων της Bose Corporation και υπόκειται σε όρους και προϋποθέσεις αδειοδότησης που διαφέρουν από τους όρους και τις προϋποθέσεις που αναγράφονται στην παρούσα συμφωνία EULA. Στο Παράρτημα A της παρούσας υπάρχει μια περιγραφή των τμημάτων του Λογισμικού τρίτων που περιλαμβάνονται στο Λογισμικό.

12.	ΓΕΝΙΚΕΣ ΚΑΙ ΔΙΑΦΟΡΕΣ ΔΙΑΤΑΞΕΙΣ.

12.1.	ΑΝΑΓΚΑΣΤΙΚΗ ΑΠΟΚΑΤΑΣΤΑΣΗ. Αναγνωρίζετε και συμφωνείτε ότι τα μέσα επανόρθωσης κατά τον νόμο είναι ανεπαρκή για την προστασία της Bose από οποιαδήποτε πραγματική ή επαπειλούμενη παραβίαση της παρούσας συμφωνίας EULA από εσάς και συμφωνείτε ότι δεν θα αντιταχθείτε στην επιδίκαση δίκαιης αποκατάστασης υπέρ της Bose (χωρίς απόδειξη για πραγματικές ζημίες) σε περίπτωση οποιασδήποτε τέτοιας πραγματικής ή επαπειλούμενης παραβίασης (επιπροσθέτως τυχόν μέσων επανόρθωσης, στα οποία έχει δικαίωμα η Bose βάσει του νόμου). Επιπλέον συμφωνείτε ότι θα καταβάλετε όλα τα εύλογα έξοδα και δαπάνες της Bose (συμπεριλαμβανομένων των αμοιβών δικηγόρου, λογιστή και άλλου εμπειρογνώμονα) για την επιβολή της παρούσας συμφωνίας EULA.

12.2 	ΙΣΧΥΟΥΣΑ ΝΟΜΟΘΕΣΙΑ.  Τυχόν αντιδικίες ανάμεσα στα μέρη σχετικά με ή που απορρέουν από το αντικείμενο της παρούσας συμφωνίας EULA θα διέπονται και θα ερμηνεύονται σύμφωνα με τους πολιτειακούς και ομοσπονδιακούς νόμους, όπως εφαρμόζονται από τα δικαστήρια της αρμόδιας περιοχής δικαιοδοσίας στην Κοινοπολιτεία της Μασαχουσέτης, με εξαίρεση των εξής: (i) διενέξεις αρχών δικαίου, (ii) τη Σύμβαση των Ηνωμένων Εθνών σχετικά με τις Συμβάσεις για τη Διεθνή Πώληση Αγαθών, (iii) τη Σύμβαση του 1974 για την Περίοδο περιορισμών στη Διεθνή Πώληση Αγαθών και (iv) το Πρωτόκολλο που τροποποιεί τη Σύμβαση του 1974 και το οποίο δημιουργήθηκε στη Βιέννη στις 11 Απριλίου του 1980. Συμφωνείτε ότι κάθε ενέργεια κατά το νόμο ή το δίκαιο που απορρέει από ή σχετίζεται με την παρούσα συμφωνία EULA πρέπει να κατατεθεί μόνο στο πολιτειακό ή ομοσπονδιακό δικαστήριο που βρίσκεται στη Βοστόνη της Μασαχουσέτης και με την παρούσα κάθε μέρος αμετάκλητα και χωρίς όρους συγκατατίθεται στην αποκλειστική δικαιοδοσία αυτών των δικαστηρίων επί οποιασδήποτε αγωγής, ενέργειας ή δίωξης που απορρέει από την παρούσα Συμφωνία και αποποιείται κάθε αντίρρησης σχετικά με τον τόπο οποιασδήποτε αγωγής που στοιχειοθετείται δια της παρούσας σύμφωνα με τις διατάξεις αυτής της ενότητας.  Παρά τα προηγούμενα, (α) εάν οποιοδήποτε δικαστήριο αρμόδιας ξένης περιοχής δικαιοδοσίας αποφασίσει ότι οι νόμοι της Κοινοπολιτείας της Μασαχουσέτης δεν ισχύουν για τη συγκεκριμένη συμφωνία EULA, τότε τα μέρη συμφωνούν ότι οι νόμοι που διέπουν την παρούσα συμφωνία EULA θα είναι οι νόμοι της ξένης περιοχής δικαιοδοσίας στην οποία αποκτήσατε αρχικά το Λογισμικό στον μέγιστο βαθμό που επιτρέπεται από την τοπική νομοθεσία και (β) εάν η τοπική νομοθεσία της χώρας ή της περιοχής δικαιοδοσίας στην οποία κατοικείτε ή βρίσκεστε δεν επιτρέπει την εκτελεστότητα ξένων νόμων σε σχέση με μια επιδικαστική απόφαση της παρούσας συμφωνίας EULA, τότε τα μέρη συμφωνούν ότι η παρούσα συμφωνία EULA θα διέπεται και θα ερμηνεύεται σύμφωνα με την εν λόγω τοπική νομοθεσία.

12.3	ΔΙΑΙΡΕΤΟΤΗΤΑ. Εάν οποιοσδήποτε όρος, διάταξη ή τμήματα αυτών της παρούσας συμφωνίας EULA βρεθεί παράνομα ή μη εκτελεστά, τότε, παρά το γεγονός αυτό, οι υπόλοιπες διατάξεις της παρούσας Συμφωνίας άδειας χρήστη θα παραμείνουν σε πλήρη ισχύ και κάθε τέτοιος όρος ή διάταξη θα θεωρείται ότι έχει διαγραφεί.

12.4	ΕΙΔΟΠΟΙΗΣΕΙΣ. Τυχόν ειδοποιήσεις προς την Bose ή άλλου είδους επικοινωνία που απαιτείται ή επιτρέπεται βάσει της παρούσας θα θεωρείται ότι δίνεται επαρκώς εφόσον παραδίδεται ιδιοχείρως και αναγνωρίζεται η παράδοσή της ή αποστέλλεται μέσω συστημένης αλληλογραφίας, με προπληρωμένη απάντηση, στην εξής διεύθυνση: Bose Corporation, The Mountain, Framingham, MA 01701 - Attn: Legal Department.

12.5	ΑΠΟΠΟΙΗΣΗ ΔΙΚΑΙΩΜΑΤΟΣ. Κάθε αποτυχία ή καθυστέρηση στην άσκηση ή την εφαρμογή οποιουδήποτε δικαιώματος βάσει της παρούσας συμφωνίας EULA δεν θα λειτουργεί ως αποποίηση των δικαιωμάτων αυτών. Κάθε αποποίηση οποιουδήποτε δικαιώματος που απορρέει από την παρούσα συμφωνία EULA σε οποιαδήποτε περίσταση δεν θα ερμηνεύεται ως συνεχής αποποίηση δικαιώματος ή ως αποποίηση δικαιώματος σε επόμενη περίσταση. Επιπλέον, κάθε μεμονωμένη ή μερική άσκηση οποιουδήποτε δικαιώματος βάσει της παρούσας συμφωνίας EULA δεν αποκλείει καμία επόμενη ή περαιτέρω άσκηση τέτοιου δικαιώματος ή οποιουδήποτε άλλου δικαιώματος βάσει της παρούσας συμφωνίας EULA. Καμία αποποίηση δικαιωμάτων δεν θα ισχύει παρά μόνο εάν είναι έγγραφη και υπογράφεται από το μέρος ενάντια στο οποίο προβάλλεται η αποποίηση.

12.6	ΟΛΟΚΛΗΡΗ Η ΣΥΜΦΩΝΙΑ. Αναγνωρίζετε ότι έχετε διαβάσει την παρούσα Συμφωνία, την έχετε κατανοήσει και συμφωνείτε ότι δεσμεύεστε από τους όρους και τις προϋποθέσεις της. Με εξαίρεση όσων προβλέπονται ρητώς με άλλον τρόπο στην περίπτωση ορισμένων τμημάτων Λογισμικού τρίτων που υπόκεινται σε διαφορετικούς όρους αδειοδότησης, συμφωνείτε ότι η παρούσα συμφωνία EULA είναι η ολόκληρη και αποκλειστική δήλωση της συμφωνίας ανάμεσα στα μέρη και με εξαίρεση όσων επιτρέπονται ή προβλέπονται εδώ, υπερτερεί οποιασδήποτε άλλης πρότασης ή προηγούμενης συμφωνίας, προφορικής ή έγγραφης, καθώς και κάθε άλλης μορφής επικοινωνίας ανάμεσα στα μέρη σχετικά με το αντικείμενο της παρούσας Συμφωνίας. Δεν υπάρχουν προηγούμενες αντιπροσωπεύσεις, εγγυήσεις ή συμφωνίες ανάμεσα στα σχετικά μέρη. 

12.7	ΕΛΕΓΧΟΙ ΕΞΑΓΩΓΩΝ. Συμφωνείτε ότι θα συμμορφώνεστε με όλους τους ισχύοντες νόμους, κανονισμούς και διατάγματα περί εξαγωγών και επανεξαγωγών που επιβάλλονται από την κυβέρνηση των Ηνωμένων Πολιτειών ή από οποιαδήποτε αρμόδια ξένη περιοχή δικαιοδοσίας και δεν θα προκαλέσετε τη μεταφορά, την εξαγωγή ή την επανεξαγωγή του Λογισμικού εάν δεν αποκτήσετε πρώτα όλες τις απαιτούμενες άδειες εξαγωγής, εξασφαλίσεις και άλλη τεκμηρίωση.

12.8	ΚΡΑΤΙΚΑ ΔΙΚΑΙΩΜΑΤΑ. Κάθε χρήση, αντιγραφή ή αποκάλυψη του Λογισμικού από την κυβέρνηση των Η.Π.Α. υπόκειται σε περιορισμούς σύμφωνα με όσα περιγράφονται στην παρούσα Συμφωνία και σύμφωνα με όσα προβλέπονται στα DFARS 227.7202-1(a) και 227.7202-3(a) (1995), DFARS 252.227-7013(c)(1)(ii) (OCT 1988), FAR 12.212(a) (1995), FAR 52.227-19 ή FAR 52.227-14 (ALT III), όπως ισχύει.  	

12.9	ΔΙΑΤΗΡΗΣΗ. Αναγνωρίζετε ότι, εκτός από τις διατάξεις της ενότητας 1, όλες οι υπόλοιπες διατάξεις της παρούσας συμφωνίας EULA θα διατηρούνται μετά τη λήξη ή τον τερματισμό της παρούσας συμφωνίας EULA.

ΠΑΡΑΡΤΗΜΑ A

ΕΙΔΟΠΟΙΗΣΕΙΣ ΤΡΙΤΩΝ

Το Λογισμικό στο προϊόν SoundTouch® της Bose® που διαθέτετε περιλαμβάνει τμήματα που προστατεύονται από πνευματικά δικαιώματα της Bose Corporation («BOSE»). Επίσης, το Λογισμικό χρησιμοποιεί ως τμήματα ορισμένες μονάδες Λογισμικού τρίτων, οι οποίες προστατεύονται από πνευματικά δικαιώματα των αντίστοιχων δημιουργών τους. Ορισμένες από αυτές τις μονάδες Λογισμικού τρίτων χρησιμοποιούνται στην αρχική τους μορφή, ενώ ορισμένες χρησιμοποιούνται σε μορφή που έχει τροποποιηθεί από την Bose.  Περαιτέρω, ορισμένες από αυτές τις μονάδες Λογισμικού τρίτων διέπονται από τους όρους και τις προϋποθέσεις των αδειών του λεγόμενου λογισμικού ανοιχτού κώδικα. Ορισμένες άδειες δωρεάν λογισμικού ή λογισμικού ανοιχτού κώδικα σάς παρέχουν συγκεκριμένα δικαιώματα για τη λήψη και χρήση αντιγράφων του πηγαίου κώδικα ορισμένων από τις μονάδες Λογισμικού τρίτων που χρησιμοποιούνται στο Λογισμικό, όπως για παράδειγμα η Γενική άδεια δημόσιας χρήσης GNU έκδοσης 2 ή η Ελάσσονα γενική άδεια δημόσιας χρήσης GNU έκδοσης 2.1. Για μια γενική περιγραφή των αδειών του λεγόμενου δωρεάν λογισμικού και του λογισμικού ανοιχτού κώδικα, ανατρέξτε στη διεύθυνση www.fsf.org ή τη διεύθυνση www.osi.org.

Εάν θέλετε να λάβετε ένα αντίγραφο του πηγαίου κώδικα από όλες τις μονάδες του Λογισμικού τρίτων που χρησιμοποιούνται στο Λογισμικό, το οποίο έχετε δικαίωμα να ζητήσετε από την Bose, ταχυδρομήστε ένα έγγραφο αίτημα που να περιλαμβάνει το όνομα, τον κατασκευαστή, το μοντέλο και τον αριθμό σειράς (εφόσον υπάρχουν και σε κάθε περίπτωση, στον βαθμό που ισχύει) του προϊόντος Bose® SoundTouch® που διαθέτετε στη διεύθυνση: Licensing Manager, Bose Corporation, The Mountain, Mailstop 6A2 Framingham, MA 01701-9168. 

Η Bose θα διανέμει σε εσάς τις ισχύουσες μονάδες πηγαίου κώδικα του Λογισμικού τρίτων σε δίσκο, μονάδα USB ή άλλο μέσο που χρησιμοποιείται συνήθως για την ανταλλαγή λογισμικού. Η Bose μπορεί να επιβάλει χρέωση σε εύλογα πλαίσια, η οποία να καλύπτει το κόστος αυτής της διανομής, όπως για παράδειγμα το κόστος του μέσου, της αποστολής και της διαχείρισης. Αυτή η προσφορά είναι έγκυρη για χρονικό διάστημα τριών (3) ετών από την ημερομηνία διανομής του Λογισμικού σε εσάς από την Bose. Εκτός και αν οι όροι των σχετικών αδειών του δωρεάν λογισμικού ή του λογισμικού ανοιχτού κώδικα απαιτούν ρητώς με άλλον τρόπο το αντίθετο, οι ισχύουσες μονάδες πηγαίου κώδικα του Λογισμικού τρίτων παρέχονται σε εσάς αποκλειστικά «ως έχουν», χωρίς εγγύηση οποιουδήποτε είδους, ρητή, σιωπηρή ή προβλεπόμενη από το νόμο, και η Bose αποποιείται ρητώς κάθε και οποιαδήποτε ευθύνη για οποιεσδήποτε ζημίες, αξιώσεις ή απώλειες που απορρέουν από τη χρήση, κατάχρηση ή αδυναμία χρήσης εκ μέρους σας αυτών των μονάδων πηγαίου κώδικα του Λογισμικού τρίτων.

Μπορείτε να δείτε την παρούσα συμφωνία EULA μετά την εγκατάσταση του Λογισμικού εφαρμογής SoundTouch® της Bose στον υπολογιστή ή τη φορητή συσκευή, μεταβαίνοντας στην επιλογή Εξερεύνηση > Ρυθμίσεις > Πληροφορίες > Νομικά στοιχεία.  Στη θέση αυτή θα μπορέσετε, επίσης, να αποκτήσετε πρόσβαση σε έναν κατάλογο με τις μονάδες πηγαίου κώδικα του Λογισμικού τρίτων που χρησιμοποιούνται ως τμήματα του Λογισμικού και τις αντίστοιχες άδειές τους.

1 Οι ονομασίες AirPlay, iPhone, iPad, iPod και iPod touch είναι σήματα κατατεθέντα στις Η.Π.Α. και σε άλλες χώρες.
2 Η ονομασία Wi-Fi είναι σήμα κατατεθέν της Wi-Fi Alliance. Η ονομασία Bluetooth είναι σήμα κατατεθέν της Bluetooth SIG, Inc.