LISENSAVTALE FOR SLUTTBRUKERE FOR BOSE SOUNDTOUCH

Ikrafttredelsesdato: 26. januar 2017

VIKTIG: LES DETTE FØR DU BRUKER PROGRAMVAREN.

Denne lisensavtalen for sluttbrukere ("LISENSAVTALE FOR SLUTTBRUKERE") er en juridisk avtale mellom deg, et individ eller juridisk enhet, og Bose Corporation ("Bose" eller "vi") som styrer din bruk av programvaren i Bose® SoundTouch®-produktet ("Programvare”). Programvaren omfatter SoundTouch®-produktprogramvaren, SoundTouch®-applikasjonsprogramvaren og SoundTouch®-brukergrensesnittprogramvaren, som er utviklet av Bose. Programvaren inneholder også annen tredjeparts programvare og fastvare som komponenter (samlet kalt "Tredjeparts programvare"). Vilkårene i denne lisensavtalen for sluttbrukere gjelder også for PROGRAMVARE FRA TREDJEPART med mindre slik PROGRAMVARE FRA TREDJEPART er underlagt andre lisensrettigheter, som angitt heretter.  Uttrykket "Programvare" skal også anses å omfatte eventuelle tilknyttede medier, trykt materiale, dokumentasjon på nettet eller annen elektronisk dokumentasjon eller telefonbasert eller stedlig kundestøtte som distribueres eller gjøres tilgjengelig i forbindelse med Bose® SoundTouch®-produktet.  

Et trykt tillegg til denne lisensavtalen for sluttbrukere kan følge med  PROGRAMVAREN. Vilkårene i lisensavtalen for sluttbrukere med eventuelle tillegg gjelder også for senere oppdateringer av programvaren, herunder fastvareoppdateringer, feilrettinger, oppdateringer, oppgraderinger, forbedringer og nye versjoner av programvaren, og tilleggstjenester som Bose leverer til deg i forbindelse med programvaren, med mindre andre lisensierings- eller tjenestevilkår gjelder for disse elementene.  Hvis dette er tilfelle, gjelder disse andre lisens- eller tjenestevilkårene.

Bose kan legge til eller endre lisensavtalen for sluttbrukere hvis det distribueres nye versjoner av programvaren til deg (det vil si programvare- eller fastvareoppgraderinger). Når disse tilleggene eller endringene utføres, vil Bose gjøre en ny versjon av lisensavtalen for sluttbrukere tilgjengelig for deg. Hvis du ikke godtar tilleggene eller endringene, kan du ikke bruke de tilsvarende nye versjonene av programvaren.

DU GODTAR Å BLI BUNDET AV VILKÅRENE I DENNE LISENSAVTALEN FOR SLUTTBRUKERE VED AT DU BRUKER PROGRAMVAREN. HVIS DU IKKE GODTAR DETTE, KAN DU IKKE BRUKE PROGRAMVAREN. DIN BRUK AV PROGRAMVAREN FUNGERER OGSÅ SOM DITT SAMTYKKE TIL INNSAMLING, OVERFØRING, LAGRING OG BRUK AV BESTEMT NETTVERKSINFORMASJON OG BOSE-PRODUKTINFORMASJON – HERUNDER, MEN IKKE BEGRENSET TIL BRUKSDATA OG DIAGNOSEDATA FOR ENHETEN – VIA INTERNETT TIL SERVERE SOM EIES ELLER DRIVES AV BOSE ELLER TILKNYTTEDE TREDJEPARTS TJENESTELEVERANDØRER. SLIKE AKTIVITETER KAN I NOEN TILFELLER FØRE TIL AUTOMATISK NEDLASTING OG INSTALLASJON, MED ELLER UTEN VARSEL TIL DEG, AV BOSE-PRODUKTPROGRAMVARE ELLER FASTVAREOPPDATERINGER PÅ BOSE SOUNDTOUCH®-PRODUKT, DATAMASKINEN, SMARTTELEFONEN, NETTBRETTET ELLER ANDRE MOBILE ENHETER.

1. TILDELING AV LISENS Bose gir deg følgende rettigheter forutsatt at du godtar alle vilkårene i denne lisensavtalen for sluttbrukere:

1.1      BRUK. Bose gir deg herved ikke-eksklusiv tilgang til å bruke programvaren i SoundTouch®-produktet og på PC-en eller de mobile enhetene bare til personlig ikke-kommersiell bruk. Med mindre annet er uttrykkelig fastsatt når det gjelder programvarekomponenter fra tredjepart, kan du kun bruke programvaren til å betjene det SoundTouch®-produktet du har kjøpt eller på annen måte lovlig mottatt. Med mindre annet er uttrykkelig fastsatt for bestemte programvarekomponenter fra tredjepart, og hvis du vil bruke programvaren til kommersielle formål, må du ha en separat, skriftlig tillatelse fra Bose. Denne lisenstillatelsen er underlagt og krever at du godtar vilkårene og begrensningene i denne lisensavtalen for sluttbrukere. 

1.2      iOS-APPER Hvis programvaren inneholder en iOS-app, gjelder følgende vilkår for iOS-appen: Bose gir deg en ikke-overførbar begrenset lisens til å bruke iOS-appen til personlig, ikke-kommersiell bruk på en iOS-basert enhet (herunder, men ikke begrenset til iPhone-, iPad- og iPod-enheter) som du eier eller har kontroll over, og som tillatt og begrenset av tilleggsvilkårene som er angitt av Apple Inc. ("Apple") på http://www.apple.com/legal/itunes/us/terms.html (kalles "Apple-vilkår"). Termene iPhone, iPad, iPod og iPod touch er registrerte varemerker tilhørende Apple Inc. 1 Du og vi godtar at denne lisensavtalen for sluttbrukere er en avtale mellom deg og oss, ikke Apple, og at det i relasjonen mellom Bose og Apple utelukkende er Bose, ikke Apple, som er ansvarlig for programvaren og innholdet i den. Du og vi godtar at Apple ikke har noen som helst forpliktelse til å levere vedlikeholds- eller kundestøttetjenester for programvaren. Du kan når som helst og av hvilken som helst årsak kansellere din lisens for iOS-appen mot full refusjon av den eventuelle kjøpsprisen innen 90 dager etter den opprinnelige nedlastingen. Du kan gjøre dette ved å varsle Apple i henhold til vilkårene som er angitt på: http://www.apple.com/legal/itunes/us/terms.html.

1.3	DIAGNOSETJENESTER Hvis programvaren inneholder kode som støtter rapporteringstjenester for diagnose og/eller feilsøking, for eksempel slike som leveres av Crashlytics, Inc. eller andre tredjeparts diagnosetjenesteleverandører ("Diagnosetjenesteleverandør"), gjelder følgende bestemmelser: Du erkjenner og samtykker i at denne lisensavtalen for sluttbrukere utelukkende inngås mellom Bose og deg, og ikke med diagnosetjenesteleverandøren eller noen av dets internasjonalt tilknyttede selskaper, og at Bose, ikke-diagnosetjenesteleverandøren, alene er ansvarlig for programvaren, herunder i den grad det følgende er relevant: (i) eventuell relatert vedlikehold og støtte, (ii) alle eventuelle uttrykkelige, underforståtte eller lovpålagte garantier i forbindelse med programvaren, og (iii) eventuelle konflikter eller krav som oppstår på grunnlag av eller i forbindelse med tilgang til og bruk av programvaren. Uavhengig av hvilket land du bor i, gir du Bose tillatelse til å bruke opplysningene dine, og som et resultat av det overføre og lagre dem, i USA og andre land der Bose eller diagnosetjenesteleverandøren er virksom. Lovgivning om personvern og databeskyttelse i enkelte land kan variere fra lovgivningen i landet der du bor.

1.4	BEGRENSNINGER.  Med mindre annet er uttrykkelig fastsatt for bestemte programvarekomponenter fra tredjepart, kan du ikke kopiere, viderelisensiere, avledede produkter, overføre eller på annen måte distribuere PROGRAMVAREN til tredjepart. Med mindre annet er uttrykkelig fastsatt for bestemte programvarekomponenter fra en tredjepart, eller annet er uttrykkelig tillatt etter gjeldende lov, kan du ikke endre, oversette, reversutvikle, dekompilere eller demontere programvaren eller noen av dens delkomponenter uten skriftlig tillatelse fra Bose, og du gis ingen rettigheter til å godkjenne at andre kan modifisere, demontere, oversette eller lage kopier av programvaren. Uavhengig av det som tidligere er nevnt kan du overføre programvaren til en tredjepart i forbindelse med et lovlig salg eller en lovlig overføring av SoundTouch®-produktet som inneholder programvaren, men bare hvis tredjeparten godtar å følge vilkårene i denne lisensavtalen for sluttbrukere. 

1.5	RESERVASJON AV RETTIGHETER. Med mindre annet er uttrykkelig fastsatt for bestemte programvarekomponenter fra tredjepart, skal ingen andre lisenser eller rettigheter anses gitt stilltiende, ved berettiget antagelse eller på annen måte. I relasjonen mellom deg og Bose skal Bose, med mindre noe annet er uttrykkelig fastsatt i forhold til bestemte programvarekomponenter fra en tredjepart, beholde alle gjeldende rettigheter til patenter, opphavsretter, varemerker og forretningshemmeligheter for PROGRAMVAREN, og alle rettigheter som Bose ikke uttrykkelig har gitt fra seg under dette, er uttrykkelig reservert av Bose eller dets lisensgivere, og ingen annen lisens eller rettighet skal gis til deg stilltiende, ved berettiget antagelse (estoppel) eller på annen måte.
	
2.	TRÅDLØS TILKOBLING, OPPDATERINGER OG INFORMASJON. 

2.1	TRÅDLØS TILKOBLING. Programvaren bruker trådløs tilkobling for SoundTouch®-produktet ved hjelp av Wi-Fi®-protokollen, og i noen produktversjoner brukes Bluetooth- og AirPlay-protokollen. 2 PROGRAMVAREN kan koble SoundTouch®-produktet til Internett via et lokalt Wi-Fi-kompatibelt tilgangspunkt, for eksempel en trådløs ruter.  Når disse tilkoblingsfunksjonene brukes, kan programvaren samle inn, tildele, lagre, vise eller overføre via Internett til servere som eies av eller driftes av Bose eller tilknyttede tredjeparts tjenesteleverandører, informasjon som er nødvendig eller ønskelig for å opprette, opprettholde og drifte trådløs Internett-tilkobling for SoundTouch®-produktet. Disse tilkoblingsfunksjonene omfatter oppretting, opprettholdelse og drift av trådløs tilkobling mellom SoundTouch®-produktet og PC-en eller de mobile enhetene via Wi-Fi®-protokollen, og i noen tilfeller Bluetooth- eller AirPlay-protokollen. 

2.2	OPPDATERINGER. Programvaren kan se etter tilgjengelige programvareoppdateringer på servere som eies eller driftes av Bose eller tredjepartstjenesteleverandører. Hvis oppdateringer er tilgjengelig, vil programvaren automatisk laste ned og installere dem eller la deg velge om du vil laste ned og installere dem. Ved å bruke programvaren gir du ditt samtykke til innsamling, overføring og bruk av informasjonen som beskrives ovenfor, og nedlasting og installasjon av oppdateringer for SoundTouch®-produktet.

2.3	INFORMASJON. Informasjonen som innhentes, brukes, oppbevares eller overføres av programvaren, kan inkludere, uten begrensning: (a) IP-adresse, nettverksnavn eller SSID, UUID, kanal for lokalt tilgjengelig tilgangspunkt med tilhørende signalstyrker, IP-adresser for nettverket og i enkelte tilfeller GPS-posisjon, (b) versjon av programvaren, fastvareversjon for SoundTouch®-produktet, SoundTouch®-produktmerke og -modell, ID og serienummer, eller (c) bruksdata for enheten eller diagnosedata relatert til SoundTouch®-produktet eller programvaren. Denne informasjonen kreves kanskje for å behandle produktoppsett, laste ned eller installere oppdateringer, bruke funksjoner på SoundTouch®-produktet, feilsøke eller diagnostisere produktproblemer, utvikle eller teste nye produktfunksjoner eller levere kundestøtte eller andre tjenester til deg. All informasjonen som samles inn, brukes eller overføres av programvaren, er underlagt retningslinjene for personvern til Bose SoundTouch®, som du finner her [Include Link]. 

3.    DINE FORPLIKTELSER 

3.1	TILLATT BRUK Du godtar å bare bruke programvaren til formål som tillates av (a) denne lisensavtalen for sluttbrukere og (b) eventuell gjeldende lovgivning, regler og generell akseptert praksis eller retningslinjer i relevante jurisdiksjoner (herunder all lovgivning med hensyn til eksport av data eller programvare til USA eller andre relevante land). Du godtar at du ikke vil delta i eventuelle aktiviteter med PROGRAMVAREN som forstyrrer, avbryter, skader eller gir uautorisert tilgang til servere, nettverk eller andre ressurser eller tjenester for tredjeparter – herunder, men ikke begrenset til Bose, Apple eller eventuelle andre leverandører av trådløst nettverk. 

3.2	DITT INNHOLD Hvis du bruker programvaren til å vise, bruke, overføre eller på annen måte behandle innhold (for eksempel musikkfiler som er beskyttet av opphavsrett) som eies av eller innehas av deg, bekrefter og garanterer du for Bose at du eier slikt innhold eller har tilstrekkelige rettigheter og lisenser i henhold til gjeldende lovgivning, til å vise, bruke, overføre eller på annen måte behandle slikt innhold. Videre samtykker du i at du selv er ansvarlig for (og at Bose ikke har noe ansvar overfor deg eller noen tredjepart for) eventuelle brudd på dine forpliktelser i henhold til denne lisensavtalen for sluttbrukere, eventuelle gjeldende kontrakt eller tjenestevilkårene for tredjepart, eller gjeldende lovgivning eller regler, og for konsekvensene (herunder eventuelt tap eller skade som Bose eller en tredjepart kan utsettes for) på grunn av slike brudd. 

3.3	BRUK AV INNHOLDSTJENESTER FRA TREDJEPART Hvis du bruker programvaren til å kjøre programmer eller tjenester som er utviklet av en tredjepart (for eksempel en strømmingstjeneste for musikkinnhold), eller til tilgang til data, innhold eller ressurser som tilbys av tredjepart, samtykker du i at Bose ikke er ansvarlig for slike programmer, tjenester, data eller ressurser. Du forstår at alle data, alt innhold eller ressurser som du kan få tilgang til gjennom slike programmer fra tredjepart, er ansvaret til personen eller enheten de kom fra, og at Bose er ikke ansvarlig for eventuelle tap eller skader som kan oppstå som følge av bruk eller tilgang til slike programmer, data, innhold eller ressurser fra tredjepart. Du bør være oppmerksom på at data, tjenester, innhold og ressurser som presenteres til deg gjennom et slikt program fra tredjepart, kan være beskyttet av immaterielle rettigheter som eies av leverandørene (eller av andre personer eller firmaer på deres vegne). Du kan ikke endre, leie, lease, låne, selge, distribuere eller opprette avledede produkter basert på slike data, tjenester, innhold eller ressurser (enten i sin helhet eller delvis) med mindre du har blitt gitt spesifikk tillatelse til dette av de respektive eiere. Du bekrefter at din bruk av slike programmer, data, tjenester, innhold eller ressurser fra tredjeparter kan være underlagt separate vilkår mellom deg og den aktuelle tredjepart. I slike tilfeller vil ikke denne lisensavtalen for sluttbrukere påvirke ditt juridiske forhold til disse tredjepartene.   

4.	VILKÅR OG OPPSIGELSE Denne lisensavtalen for sluttbrukere vil fortsette å gjelde med mindre og inntil den sies opp av deg eller Bose. Hvis du vil si opp denne lisensavtalen for sluttbrukere, kan du gjøre det ved å slutte å bruke programvaren. Med mindre annet er uttrykkelig fastsatt for bestemte programvarekomponenter fra tredjepart, opphører imidlertid automatisk dine rettigheter med hensyn til bruk av programvaren i henhold til denne lisensavtalen for sluttbrukere hvis du unnlater å overholde begrensningene for bruk av programvaren eller andre forpliktelser i henhold til denne lisensavtalen for sluttbrukere. Alternativt kan Bose etter eget skjønn gi deg en skriftlig melding om en mulighet for å rette opp slik ikke-overholdelse, enten umiddelbart eller etter en periode på ikke lenger enn tretti (30) dager fra datoen for Boses skriftlig varsel til deg. Ved opphør av denne lisensavtalen for sluttbrukere skal du, med mindre noe annet er uttrykkelig fastsatt for bestemte rettigheter i programvarekomponenter fra tredjepart, slutte å bruke programvaren og ødelegge alle kopier, fullstendige og delvise, av programvaren. Hvis Bose ber om det, godtar du å godtgjøre at du ikke bruker programvaren. Bose kan også avslutte denne lisensavtalen for sluttbrukere hvis det er nødvendig å gjøre dette i henhold til gjeldende lov.

5.	BEGRENSNINGER Med mindre annet er uttrykkelig fastsatt her, eller ved bestemte programvarekomponenter fra tredjepart, kan ikke programvaren og denne lisensavtalen for sluttbrukere overdras, dellisensieres, selges, pantsettes eller på annen måte overføres, og det kan ikke tillates at denne lisensavtalen for sluttbrukere blir overtatt av en etterfølger, enten frivillig, ved lov eller på annen måte, uten skriftlig samtykke på forhånd fra Bose. Enhver form for overdragelse eller antagelse gjort i strid med denne bestemmelsen skal være ugyldig og annullert.

6.	IMMATERIELLE RETTIGHETER Programvaren er beskyttet av lov om opphavsrett og internasjonale avtaler om opphavsrett samt andre lover og traktater om immaterielle rettigheter. Programvaren lisensieres. Den selges ikke. Mellom deg og Bose bekrefter du at programvaren inneholder proprietær og konfidensiell informasjon og verdifulle forretningshemmeligheter for Bose, som Bose har betrodd deg i fortrolighet til å bruke som beskrevet her. Med unntak av den begrensede lisensen og rettigheter gitt til deg i henhold til denne lisensavtalen for sluttbrukere og på annen måte uttrykkelig fastsatt for bestemte programvarekomponenter fra tredjepart, beholder Bose alle rettigheter, eierskap og interesser i og til programvaren, alle kopier av den og alle opphavsrettigheter, forretningshemmeligheter og andre immaterielle rettigheter eller proprietære rettigheter i tilknytning til dette. Denne PROGRAMVAREN skal ikke selges, distribueres eller følge med andre produkter.  Hvis programvaren inneholder en iOS-applikasjon, erkjenner vi og du at iOS-applikasjonen har forrang foran tredjepartens immaterielle rettigheter hvis det skulle oppstå et krav fra en tredjepart. Bose, og ikke Apple, skal være ansvarlige for etterforskningen, forsvaret og avgjørelsen i forbindelse med et slikt krav. 

7.	GARANTIBEGRENSNINGER MED UNNTAK AV DET SOM ELLERS ER UTTRYKKELIG ANGITT I FORHOLD TIL ENKELTE TREDJEPARTSPROGRAMVAREKOMPONENTER BLIR PROGRAMVAREN OG EVENTUELLE TILKNYTTEDE TJENESTER GITT TIL DEG UTELUKKENDE "SOM DE ER", OG BOSE FRASIER SEG HERVED ALLE GARANTIER, ENTEN DE ER UTTRYKKELIGE, UNDERFORSTÅTTE, LOVPÅLAGTE ELLER ANNET – INKLUDERT, MEN IKKE BEGRENSET TIL ALLE UTTRYKTE ELLER UNDERFORSTÅTTE GARANTIER OM SALGBARHET, EGNETHET FOR ET BESTEMT FORMÅL, EIENDOMSRETT OG OVERHOLDELSE AV ELLER TILPASNING TIL BESKRIVELSEN. BOSE GARANTERER IKKE AT DET VIL KUNNE GI DEG TEKNISK KUNDESTØTTE ELLER ANDRE FORMER FOR SERVICE, OG BOSE GARANTERER IKKE AT PROGRAMVARE ELLER DATA SOM BRUKES AV PROGRAMVAREN, ELLER TJENESTER SOM INNGÅR I PROGRAMVAREN, ER UTEN FEIL ELLER MANGLER, ELLER AT BRUK AV PROGRAMVAREN ELLER TILKNYTTEDE TJENESTER IKKE VIL FØRE TIL TAP AV DATA ELLER REDUSERE SIKKERHETEN PÅ NETTVERKET ELLER DATASYSTEMENE ELLER VÆRE UAVBRUTT ELLER PASSE FOR DINE KRAV ELLER FORMÅL, ELLER AT BOSE ELLER EN TREDJEPART VIL VÆRE TILGJENGELIG FOR Å GI STØTTE FOR PROGRAMVAREN. DU GODTAR AT DIN BRUK AV PROGRAMVAREN, HERUNDER TILKNYTTET KUNDESTØTTE ELLER ANDRE TJENESTER, SKJER PÅ EGEN RISIKO. Noen delstater tillater ikke utelukkelse av underforståtte garantier, og der det er aktuelt, skal utelukkelsen ovenfor gjelde i den grad ikke annet følger av ufravikelig lovgivning. Hvis programvaren har en iOS-applikasjon, og hvis det skulle oppstå feil i iOS-applikasjonen som utløser eventuelle lovbestemte garantier, kan du varsle Apple, og Apple vil refundere prisen du betalte for iOS-applikasjonen. Apple skal ikke ha noen annen garantiforpliktelse med hensyn til iOS-applikasjonen, og eventuelle andre krav, tap, erstatningsansvar, skader, kostnader eller utgifter som skyldes manglende evne til å overholde eventuelle garanti, skal være Boses ansvar. Du kan kreve refusjon ved å varsle Apple i henhold til vilkårene angitt på: 
http://www.apple.com/legal/itunes/us/terms.html. 

8.	ERSTATNINGSPLIKT  Du godtar å beskytte, forsvare og holde Bose, dets tilknyttede selskaper og dets og deres respektive ledere, styremedlemmer, aksjonærer, ansatte, entreprenører, leverandører og agenter skadesløse overfor alle tap, krav, skader, ansvar og/eller rimelige utgifter (herunder rimelige utgifter til advokat, revisor og andre eksperter, og kostnader for etterforskning og rettssaker) som følge av eventuelle brudd på dine forpliktelser i henhold til denne lisensavtalen for sluttbrukere, eller som på annen måte oppstår som følge av din bruk, ditt misbruk eller din manglende evne til å bruke programvaren.

9.	ANSVARSBEGRENSNING 

9.1	BOSE, DETS TILKNYTTEDE SELSKAPER OG DETS OG DERES RESPEKTIVE LEDERE, STYREMEDLEMMER, AKSJONÆRER, ANSATTE, ENTREPRENØRER, LEVERANDØRER OG AGENTER SKAL IKKE UNDER NOEN OMSTENDIGHETER VÆRE ANSVARLIG OVERFOR DEG ELLER NOEN TREDJEPART FOR INDIREKTE, TILFELDIGE ELLER SPESIELLE SKADER ELLER FØLGESKADER, EI HELLER ØKONOMISK TAP, HERUNDER TAP AV FORTJENESTE, RESULTAT, FORVENTET INNSPARING, GOODWILL ELLER INNTEKT FOR FORHOLD SOM FØLGE AV DENNE LISENSAVTALEN, FOR SAKER SOM OPPSTÅR PÅ BAKGRUNN AV LISENSAVTALEN, ELLER DIN BRUK, MISBRUK ELLER MANGLENDE EVNE TIL Å BRUKE PROGRAMVAREN ELLER TILKNYTTEDE TJENESTER, UAVHENGIG AV OM ET SLIKT ANSVAR ER HEVDET PÅ GRUNNLAG AV KONTRAKT, GARANTI, ELLER ANNET, OG SELV OM BOSE ELLER ANDRE BOSE-PARTER KAN FORUTSE ELLER ER BLITT GJORT OPPMERKSOM PÅ MULIGHETEN FOR SLIKE SKADER.  

9.2	IKKE UNDER NOEN OMSTENDIGHETER SKAL DET KUMULATIVE TOTALE ANSVARET TIL BOSE ELLER ANDRE BOSE-PARTER OVERFOR DEG ELLER NOEN TREDJEPART FOR SKADER MED HENSYN TIL KRAV ELLER SØKSMÅL SOM OPPSTÅR PÅ BAKGRUNN AV DENNE LISENSAVTALEN FOR SLUTTBRUKERE ELLER DIN BRUK, MISBRUK ELLER MANGLENDE EVNE TIL Å BRUKE PROGRAMVAREN ELLER EVENTUELLE TILKNYTTEDE TJENESTER, OVERSTIGE (A) LISENSAVGIFTEN, HVIS AKTUELT, SOM ER BETALT AV DEG FOR PROGRAMVAREN, OG (B) TOTALT TI DOLLAR, UAVHENGIG AV OM ET SLIKT ANSVAR ER HEVDET PÅ GRUNNLAG AV KONTRAKT, GARANTI, ELLER ANNET, OG SELV OM BOSE ELLER ANDRE BOSE-PARTER KAN FORUTSE ELLER ER BLITT GJORT OPPMERKSOM PÅ MULIGHETEN FOR SLIKE SKADER.

9.3	BEGRENSNINGENE SOM ER BESKREVET I AVSNITT 9, GJELDER UAVHENGIG AV FEIL VED DET GRUNNLEGGENDE FORMÅLET MED EVENTUELLE BEGRENSEDE AVHJELPENDE TILTAK. BELØPENE SOM BESKRIVES HERUNDER, GJENSPEILER RISIKOFORDELINGEN MELLOM PARTENE. Noen delstater tillater ikke begrensning eller utelukkelse av fraskrivelse eller begrensning av ansvar for tilfeldige skader eller følgeskader, og der det er aktuelt skal begrensningene eller utelukkelsene ovenfor gjelde i den grad ikke annet følger av ufravikelig lovgivning.

9.4	Hvis programvaren er eller omfatter en iOS-app, godtar du og Bose at Bose, ikke Apple, er ansvarlig for å imøtekomme krav fra deg eller en tredjepart i tilknytning til iOS-appen eller din besittelse eller bruk av iOS-appen, herunder (i) produktansvarskrav, (ii) krav om at iOS-appen ikke samsvarer med gjeldende juridiske eller lovpålagte krav og (iii) krav som oppstår i henhold til forbrukerbeskyttelse eller lignende lovgivning.

10.	KONFIDENSIALITET  Med unntak av for programvare fra tredjepart som er underlagt frie eller åpne kildekoderettigheter, godtar du at du straks skal underrette Bose skriftlig hvis du blir bedt om det eller det kreves av myndighetsorganer, rettslige eller administrative behandlinger eller lovgivning eller forskrifter, at du kopierer, overfører, rekonstruerer, demonterer eller på annen måte avslører noe av innholdet av programvaren. I slike tilfeller har Bose rett til å motsette seg videreformidling, å skaffe en beskyttende rettsavgjørelse, forfølge et alternativt hensiktsmessig avhjelpende tiltak eller å frafalle overholdelse av gjeldende bestemmelser i denne lisensavtalen før videreformidlingen. Dersom en slik beskyttende rettsavgjørelse eller annet avhjelpende tiltak ikke oppnås, eller dersom Bose fraskriver seg overholdelse av gjeldende bestemmelser i denne lisensavtalen for sluttbrukere, skal du bare videreformidle elementer av PROGRAMVAREN som det er juridisk nødvendig å videreformidle, og du skal gjøre ditt beste for å sikre at PROGRAMVAREN som videreformidles, blir konfidensielt behandlet.

11.	MEDDELELSER om programvare fra tredjepart  Bestemte tredjepartslisensgivere for Bose Corporation har opphavsrett til programvare fra tredjeparter som er inkludert i programvaren, og er underlagt lisensvilkår som er forskjellige fra dem som er angitt i denne lisensavtalen. En beskrivelse av programvarekomponenter fra tredjepart som inngår i PROGRAMVAREN, er angitt i Tillegg A.

12.	GENERELLE OG DIVERSE BESTEMMELSER

12.1.	SIKKERHETSFORANSTALTNINGER Du erkjenner og godtar at rettslige tiltak er utilstrekkelige for å beskytte Bose mot eventuelle faktiske brudd eller trusler om brudd på denne lisensavtalen av deg, og du samtykker til ikke å motsette deg innvilgelse av rettferdig oppreisning i favør Bose (uten bevis på faktiske skader) i tilfelle slike faktiske brudd eller trusler om brudd (i tillegg til eventuelle avhjelpende tiltak som Bose kan ha rett til i henhold til lovgivning). Du samtykker videre å betale alle rimelige kostnader og utgifter for Bose (herunder utgifter til advokat, regnskapsfører og eksperter) i forbindelse med håndhevelse av denne lisensavtalen for sluttbrukere.

12.2 	GJELDENDE LOV  Eventuelle tvister mellom partene knyttet til eller som følge av innholdet i denne lisensavtalen for sluttbruker, skal være underlagt av og tolkes i samsvar med statlige og føderale lover som brukes av domstolene i vedkommende jurisdiksjon i Commonwealth of Massachusetts, med unntak av: (i) prinsipper om lovkonflikt, (ii) FN-konvensjonen om internasjonale løsørekjøp av 1980, (iii) konvensjonen om foreldelse i internasjonalt løsøresalg av 1974 og (iv) protokollen som endrer konvensjonen av 1974, vedtatt i Wien 11. april 1980. Du godtar at rettssaker eller forskjellsbehandling som følge av eller i forbindelse med denne lisensavtalen for sluttbrukere skal søkes bare ved en delstatlig eller føderal domstol i Boston, Massachusetts, og hver av partene samtykker herved ugjenkallelig og ubetinget til den eksklusive jurisdiksjonen til slike domstoler i rettssaker, handlinger eller prosedyrer som følge av denne AVTALEN, og avstår fra alle innvendinger mot valg av domstol for handlinger innstiftet under dette, i samsvar med bestemmelsene i dette avsnittet.  Uavhengig av det foregående, (a) hvis en domstol med kompetent utenlandsk jurisdiksjon fastslår at lovene i Commonwealth of Massachusetts ikke skal gjelde for denne lisensavtalen for sluttbrukere, er partene enige om at lovene som styrer denne lisensavtalen for sluttbrukere skal være lovene i den utenlandske jurisdiksjonen der du opprinnelig kjøpte PROGRAMVAREN, i den utstrekning det er tillatt i henhold til lokal lovgivning, og (b) dersom lokal lovgivning i landet eller området der du bor eller befinner deg, ikke tillater håndhevelsen av utenlandske lover i forbindelse med en tilkjenning av denne lisensavtalen for sluttbrukere, er partene enige om at denne lisensavtalen for sluttbrukere skal være underlagt og tolkes i samsvar med slik lokal lovgivning.

12.3	DELVIS UGYLDIGHET Hvis enkelte vilkår, bestemmelser eller deler av denne lisensavtalen for sluttbrukere er ulovlige eller ikke kan håndheves, skal de gjenværende bestemmelsene i denne LISENSAVTALEN fortsatt ha gyldighet, og slike vilkår eller bestemmelser skal anses som strøket.

12.4	MEDDELELSER Eventuelle meddelelser til Bose eller annen kommunikasjon som kreves eller tillates under dette, anses som avlevert når de er gitt for hånd og kvittert, eller når de sendes rekommandert med forhåndsbetalt porto, til følgende adresse: Bose Corporation, The Mountain, Framingham, MA 01701; Attn: Legal Department.

12.5	AVKALL Eventuelle feil eller forsinkelser i å utøve eller håndheve rettigheter i henhold til denne lisensavtalen skal ikke fungere som et avkall på disse. Avkall på rettigheter i henhold til lisensavtalen skal i hvert enkelt tilfelle ikke tolkes som et kontinuerlig avkall eller avkall ved eventuelle senere anledninger. Enkel eller delvis utøvelse av rettigheter i henhold til lisensavtalen skal ikke være til hinder for eventuell senere eller ytterligere utøvelse av slike rettigheter eller andre rettigheter i henhold til lisensavtalen. Ingen avkall på rettigheter skal være gyldige med mindre de forekommer skriftlig og er undertegnet av parten som unntaket skal gjelde for.

12.6	HELE AVTALEN Du bekrefter at du har lest denne avtalen og forstår den, og du godtar å være bundet av vilkårene i den. Med mindre annet er uttrykkelig fastsatt for bestemte programvarekomponenter fra tredjepart som er underlagt andre lisensvilkår, godtar du at denne lisensavtalen er den fullstendige og eksklusive uttalte avtalen mellom partene, som unntatt og tillatt eller angitt her erstatter alle forslag eller tidligere avtaler, muntlige eller skriftlige, og eventuell annen kommunikasjon mellom partene vedrørende innholdet i avtalen. Det finnes ingen tidligere representasjoner, garantier eller avtaler mellom partene knyttet til denne. 

12.7	EKSPORTKONTROLL Du godtar å overholde alle gjeldende lover, regler og forordninger for eksport og videreeksport som er pålagt av myndighetene i USA eller eventuell gjeldende utenlandsk jurisdiksjon, og vil ikke overføre, eksportere eller videreeksportere PROGRAMVAREN uten først å innhente alle nødvendige eksportlisenser, forsikringer og annen dokumentasjon.

12.8	MYNDIGHETENES RETTIGHETER All bruk, duplisering eller videreformidling av programvaren av amerikanske myndigheter er underlagt begrensninger som angitt i denne avtalen og i DFARS 227.7202-1(a) og 227.7202-3(a) (1995), DFARS 252.227-7013(c)(1)(ii) (OCT 1988), FAR 12.212(a) (1995), FAR 52.227-19 eller FAR 52.227-14 (ALT III), etter hva som er aktuelt.  	

12.9	FORTSATT GYLDIGHET Du erkjenner, med unntak av bestemmelsene i Avsnitt 1, at alle andre bestemmelser i denne lisensavtalen for sluttbrukere skal fortsatt være gjeldende etter utløp eller oppsigelse av denne lisensavtalen for sluttbrukere.

TILLEGG A

MEDDELELSER FRA TREDJEPARTER

Programvaren i Bose® SoundTouch® -produktet inneholder deler som Bose Corporation ("BOSE") har opphavsrett på. Programvaren bruker også som komponenter bestemte programvaremoduler fra tredjepart som de respektive forfattere har opphavsrett på. Noen av disse programvaremodulene fra tredjepart brukes i sin opprinnelige tilstand, og noen brukes i tilstander som er endret av Bose.  I tillegg er noen av disse programvaremodulene fra tredjepart underlagt vilkårene i såkalte frie eller åpne kildekodelisenser for programvare. Enkelte frie eller åpne kildekodelisenser gir deg bestemte rettigheter til å motta og bruke eksemplarer av kildekoden til noen av programvaremodulene fra tredjepart som brukes i PROGRAMVAREN, for eksempel GNU General Public License versjon 2, eller GNU Lesser General Public License versjon 2.1. Du finner en generell beskrivelse av såkalte frie og åpne kildekodelisenser for programvare på www.fsf.org eller www.osi.org.

Hvis du vil ha en kopi av alle kildekodemoduler for programvare fra tredjepart som brukes i programvaren som du har rett til å be om fra Bose, kan du sende en skriftlig forespørsel som inneholder navn, merke, modell og serienummer (om noen, og i hvert enkelt tilfelle i den grad det er aktuelt) for Bose® SoundTouch®-produktet til: Licensing Manager, Bose Corporation, The Mountain, Mailstop 6A2 Framingham, MA 01701-9168. 

Bose vil distribuere gjeldende kildekodemodul(er) for programvare fra tredjepart til deg på en disk, minnepinne eller andre medier som vanligvis brukes til utveksling av programvare. Bose kan ilegge et rimelig gebyr som dekker kostnadene for slik distribusjon, for eksempel kostnadene for medier, forsendelse og håndtering. Dette tilbudet er gyldig i en periode på tre (3) år etter datoen for distribusjon av programvaren fra Bose til deg. Hvis vilkårene i tilhørende lisenser med fri eller åpen kildekode ellers uttrykkelig krever noe annet, blir den gjeldende kildekodemodulen til tredjepartsprogramvaren gitt deg eksklusivt "som den er", uten garanti av noe slag, verken uttrykkelige, underforståtte eller lovpålagte, og Bose fraskriver seg uttrykkelig ethvert ansvar for eventuelle skader, krav eller tap som oppstår som følge av bruk, misbruk eller manglende evne til å bruke en slik kildekodemodul til tredjepartsprogramvare.

Du kan vise denne lisensavtalen for sluttbrukere etter installasjon av Bose SoundTouch® på en datamaskin eller en mobil enhet ved å gå til Utforsk > Innstillinger> Om> Juridisk.  Her får du også tilgang til en liste over programvaremoduler fra tredjepart som brukes som komponenter i PROGRAMVAREN, og deres tilhørende lisenser.

1 1 AirPlay, iPhone, iPad, iPod og iPod touch er registrert i USA og andre land.
2 Wi-Fi er et registrert merke for Wi-Fi Alliance. Bluetooth er et registrert varemerke for Bluetooth SIG, Inc.